SCC "2020

หมายเหตุประกอบงบการเงินเป็นส่วนหนึ่งของงบการเงินรวมนี้

งบการเงินรวมนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 17 กุมภาพันธ์ 2564

1	ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย โดยมีที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ และธุรกิจแพคเกจจิ้ง

รายละเอียดบริษัทย่อยที่มีผลการดำเนินงานเป็นสาระสำคัญที่นำมาจัดทำงบการเงินรวมมีดังต่อไปนี้

รายละเอียดบริษัทย่อยที่ไม่มีการประกอบธุรกิจที่เป็นสาระสำคัญ ซึ่งรวมอยู่ในงบการเงินรวมมีดังนี้

บริษัทย่อยดังกล่าวข้างต้นส่วนใหญ่ตั้งอยู่ในประเทศไทย ยกเว้นที่ระบุไว้เป็นอย่างอื่น และสัดส่วนการถือหุ้นในบริษัทย่อยดังกล่าวไม่มีการเปลี่ยนแปลงจากปี 2562 อย่างมีสาระสำคัญ ยกเว้นที่กล่าวไว้ในหมายเหตุประกอบงบการเงินข้อ 5

ทั้งนี้ ในระหว่างปี 2563 กลุ่มบริษัทได้นำงบการเงินของ HTExplore S.R.L. ซึ่งจดทะเบียนในประเทศอิตาลี และ Bien Hoa Packaging Joint Stock Company ซึ่งจดทะเบียนในประเทศเวียดนามมาจัดทำงบการเงินรวมของกลุ่มบริษัทเนื่องจากการซื้อธุรกิจ ตามที่กล่าวไว้ในหมายเหตุประกอบงบการเงินข้อ 5

2	เกณฑ์การจัดทำงบการเงิน

เกณฑ์การถือปฏิบัติ

งบการเงินรวมนี้จัดทำขึ้นตามมาตรฐานการรายงานทางการเงิน รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

มาตรฐานการรายงานทางการเงินหลายฉบับได้มีการออกและปรับปรุงใหม่ซึ่งมีผลบังคับใช้ตั้งแต่รอบระยะเวลาบัญชีที่เริ่มในหรือหลังวันที่ 1 มกราคม 2563 การปฏิบัติตามมาตรฐานการรายงานทางการเงินที่ออกและปรับปรุงใหม่นั้น มีผลให้เกิดการเปลี่ยนแปลงนโยบายการบัญชีของกลุ่มบริษัท

กลุ่มบริษัทถือปฏิบัติตามกลุ่มมาตรฐานการรายงานทางการเงินที่เกี่ยวข้องกับเครื่องมือทางการเงิน ซึ่งประกอบด้วยมาตรฐานการรายงานทางการเงิน ฉบับที่ 9 เรื่อง เครื่องมือทางการเงิน (TFRS 9) รวมถึงมาตรฐานและการตีความมาตรฐานที่เกี่ยวข้อง และมาตรฐานการรายงานทางการเงิน ฉบับที่ 16 เรื่อง สัญญาเช่า (TFRS 16) เป็นครั้งแรกซึ่งได้เปิดเผยผลกระทบจากการเปลี่ยนแปลงนโยบายการบัญชีไว้ในหมายเหตุข้อ 3

สกุลเงินที่ใช้ในการดำเนินงานและนำเสนองบการเงิน

งบการเงินรวมนี้นำเสนอเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

การใช้ดุลยพินิจและการประมาณการ

ในการจัดทำงบการเงินรวมให้เป็นไปตามมาตรฐานการรายงานทางการเงิน ผู้บริหารใช้ดุลยพินิจ การประมาณการและข้อสมมติหลายประการ ซึ่งมีผลกระทบต่อการกำหนดนโยบายการบัญชีของกลุ่มบริษัท ทั้งนี้ ผลที่เกิดขึ้นจริงอาจแตกต่างจากที่ประมาณการไว้

ประมาณการและข้อสมมติที่ใช้ในการจัดทำงบการเงินจะได้รับการทบทวนอย่างต่อเนื่อง การปรับประมาณการทางบัญชีจะบันทึกโดยวิธีเปลี่ยนทันทีเป็นต้นไป

การใช้ดุลยพินิจ

ข้อมูลเกี่ยวกับการใช้ดุลยพินิจในการกำหนดนโยบายการบัญชีซึ่งมีผลกระทบที่มีนัยสำคัญต่อการรับรู้จำนวนเงินในงบการเงิน ประกอบด้วยหมายเหตุข้อต่อไปนี้

ข้อสมมติและความไม่แน่นอนของการประมาณการ

ข้อมูลเกี่ยวกับข้อสมมติและความไม่แน่นอนของการประมาณการ ณ วันที่ 31 ธันวาคม 2563 ซึ่งมีความเสี่ยงอย่างมีนัยสำคัญซึ่งอาจส่งผลให้มีการปรับปรุงที่มีสาระสำคัญในมูลค่าตามบัญชีของสินทรัพย์และหนี้สินในปีบัญชีถัดไป ได้เปิดเผยในหมายเหตุข้อต่อไปนี้

ผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19)

จากสถานการณ์ของการแพร่ระบาดของโรคติดเชื้อไวรัสโคโรนา 2019 (COVID-19) ทำให้เกิดความไม่แน่นอนในการประมาณการ กลุ่มบริษัทได้เลือกปฏิบัติตามแนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) สำหรับรายการที่เกี่ยวข้องกับงบการเงินรวมสิ้นสุดวันที่ 31 ธันวาคม 2563 ในเรื่องดังต่อไปนี้

การด้อยค่าของสินทรัพย์

กลุ่มบริษัทพิจารณาการด้อยค่าของลูกหนี้การค้าตามวิธีการอย่างง่าย (Simplified approach) โดยใช้ข้อมูลผลขาดทุนด้านเครดิตในอดีตในการประมาณการผลขาดทุนที่คาดว่าจะเกิดขึ้น และไม่นำข้อมูลที่มีการคาดการณ์ในอนาคต (Forward-looking information) เกี่ยวกับสถานการณ์ COVID-19 ที่ยังมีความไม่แน่นอนมาพิจารณา

การวัดมูลค่ายุติธรรม

กลุ่มบริษัทเลือกวัดมูลค่ายุติธรรมของเงินลงทุนในตราสารทุนที่ไม่อยู่ในความต้องการของตลาดด้วยมูลค่ายุติธรรม ณ วันที่ 1 มกราคม 2563

การเปลี่ยนแปลงสัญญาเช่า

กลุ่มบริษัทเลือกที่จะไม่นำการลดค่าเช่าตามสัญญาจากผู้ให้เช่าเนื่องจากสถานการณ์ COVID-19 มาถือเป็นการเปลี่ยนแปลงสัญญาเช่า โดยทยอยปรับลดหนี้สินตามสัญญาเช่าตามสัดส่วนที่ได้รับการลดค่าเช่า และปรับลดค่าเสื่อมราคาของสินทรัพย์สิทธิการใช้และดอกเบี้ยจากหนี้สินตามสัญญาเช่าที่เกี่ยวข้องตามสัดส่วนของค่าเช่าที่ลดลง และบันทึกผลต่างในกำไรหรือขาดทุน

3	การเปลี่ยนแปลงนโยบายการบัญชี

ตั้งแต่วันที่ 1 มกราคม 2563 กลุ่มบริษัทได้ถือปฏิบัติตามกลุ่มมาตรฐานการรายงานทางการเงินที่เกี่ยวข้องกับเครื่องมือทางการเงินและ TFRS 16 เป็นครั้งแรก ผลกระทบจากการเปลี่ยนแปลงนโยบายการบัญชี มีดังนี้

กลุ่มมาตรฐานการรายงานทางการเงินที่เกี่ยวข้องกับเครื่องมือทางการเงิน

กลุ่มมาตรฐานการรายงานทางการเงินที่เกี่ยวข้องกับเครื่องมือทางการเงินนี้ให้ข้อกำหนดเกี่ยวกับนิยามสินทรัพย์ทางการเงินและหนี้สินทางการเงินตลอดจนการรับรู้ การวัดมูลค่า การด้อยค่าและการตัดรายการ รวมถึงหลักการบัญชีของอนุพันธ์และการบัญชีป้องกันความเสี่ยง โดยรายละเอียดของนโยบายการบัญชีเปิดเผยในหมายเหตุข้อ 4 (ญ) และข้อ 4 (น) ผลกระทบจากการถือปฏิบัติตามกลุ่มมาตรฐานการรายงานทางการเงินที่เกี่ยวข้องกับเครื่องมือทางการเงิน มีดังนี้

(1)	การจัดประเภทรายการของสินทรัพย์ทางการเงิน

มาตรฐานการรายงานทางการเงิน ฉบับที่ 9 (“TFRS 9”) จัดประเภทสินทรัพย์ทางการเงินเป็น 3 ประเภท ได้แก่ การวัดมูลค่าด้วยราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่น (FVOCI) และมูลค่ายุติธรรมผ่านกำไรหรือขาดทุน (FVTPL) ทั้งนี้ มาตรฐานการรายงานทางการเงินฉบับนี้ยกเลิกการจัดประเภทตราสารหนี้ที่จะถือจนครบกำหนด หลักทรัพย์เผื่อขาย หลักทรัพย์เพื่อค้า และเงินลงทุนทั่วไปตามที่กำหนดโดยมาตรฐานการบัญชี ฉบับที่ 105 โดยการจัดประเภทตาม TFRS 9 เป็นไปตามลักษณะของกระแสเงินสดของสินทรัพย์ทางการเงินและโมเดลธุรกิจของกิจการในการบริหารจัดการสินทรัพย์ทางการเงินนั้น และตาม TFRS 9 อนุพันธ์วัดมูลค่าด้วยมูลค่ายุติธรรมผ่านกำไรหรือขาดทุน โดยนำมาใช้แทนนโยบายการบัญชีของกลุ่มบริษัทที่เคยรับรู้รายการโดยการปรับมูลค่าตามอัตราแลกเปลี่ยน ณ สิ้นงวด หรือเมื่ออนุพันธ์ดังกล่าวถูกนำมาใช้

การจัดประเภทรายการของสินทรัพย์ทางการเงินตาม TFRS 9 ไม่มีผลกระทบอย่างมีสาระสำคัญสำหรับรายการลูกหนี้การค้า เงินลงทุนชั่วคราว เงินลงทุนเผื่อขาย และอนุพันธ์ อย่างไรก็ตามกลุ่มบริษัทมีเงินลงทุนระยะยาวอื่นซึ่งวัดมูลค่าด้วยราคาทุนหักผลขาดทุนจากการด้อยค่าสะสม กลุ่มบริษัทจัดประเภทเงินลงทุนดังกล่าวเป็นเงินลงทุนที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น โดย ณ วันที่ 1 มกราคม 2563 กลุ่มบริษัทรับรู้การเปลี่ยนแปลงในมูลค่าเงินลงทุนระยะยาวดังกล่าวเพิ่มขึ้น 8,040 ล้านบาท โดยสุทธิหนี้สินภาษีเงินได้รอการตัดบัญชีทำให้องค์ประกอบอื่นของส่วนของผู้ถือหุ้นเพิ่มขึ้น 6,427 ล้านบาท อย่างไรก็ตามการจัดประเภทของเงินลงทุนในตราสารทุน กลุ่มบริษัทสามารถเลือกจัดประเภทการวัดมูลค่าของเงินลงทุนแต่ละรายการโดยพิจารณาตามวัตถุประสงค์ของการลงทุนในแต่ละครั้ง

(2)	การวัดมูลค่าด้วยวิธีราคาทุนตัดจำหน่าย

ตาม TFRS 9 สินทรัพย์และหนี้สินทางการเงินที่วัดมูลค่าด้วยวิธีราคาทุนตัดจำหน่าย รับรู้ดอกเบี้ยรับและดอกเบี้ยจ่ายด้วยอัตราดอกเบี้ยที่แท้จริงซึ่งการนำ TFRS 9 มาใช้ไม่มีผลกระทบอย่างมีสาระสำคัญต่องบการเงินรวมของกลุ่มบริษัท

(3)	การจัดประเภทรายการของหนี้สินทางการเงิน

TFRS 9 ให้วิธีการจัดประเภทและการวัดมูลค่าหนี้สินทางการเงินใหม่ โดยจัดประเภทหนี้สินทางการเงินเป็น 2 ประเภทหลัก คือ วิธีราคาทุนตัดจำหน่าย และวิธีมูลค่ายุติธรรมผ่านกำไรหรือขาดทุน ทั้งนี้ หนี้สินทางการเงินจะจัดประเภทเป็นหนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุนได้ ก็ต่อเมื่อกิจการถือไว้เพื่อค้า หรือเป็นอนุพันธ์ หรือเลือกวัดมูลค่าเมื่อเริ่มแรกด้วยวิธีดังกล่าว

กลุ่มบริษัทจัดประเภทหนี้สินทางการเงินอื่นที่ไม่ได้ถือไว้เพื่อค้าหรือเป็นอนุพันธ์ด้วยวิธีราคาทุนตัดจำหน่าย และการจัดประเภทรายการหนี้สินทางการเงินตาม TFRS 9 ไม่มีผลกระทบอย่างมีสาระสำคัญต่องบการเงินรวมของกลุ่มบริษัท

(4)	การบัญชีป้องกันความเสี่ยง

TFRS 9 ให้แนวปฏิบัติเกี่ยวกับการบัญชีป้องกันความเสี่ยง ในขณะที่มาตรฐานการรายงานทางการเงินเดิมไม่ได้กล่าวถึง โดยการบัญชีป้องกันความเสี่ยงมี 3 ประเภทและการถือปฏิบัติในแต่ละประเภทนั้นขึ้นอยู่กับลักษณะของความเสี่ยงที่ทำการป้องกัน ได้แก่ การป้องกันความเสี่ยงในมูลค่ายุติธรรม การป้องกันความเสี่ยงในกระแสเงินสดและการป้องกันความเสี่ยงของเงินลงทุนสุทธิในหน่วยงานต่างประเทศ ตาม TFRS 9 กลุ่มบริษัทต้องระบุถึงความสัมพันธ์ของการบัญชีป้องกันความเสี่ยงที่สอดคล้องกับวัตถุประสงค์และกลยุทธ์ในการบริหารความเสี่ยงของกลุ่มบริษัท และต้องนำข้อมูลเชิงคุณภาพและการคาดการณ์ไปในอนาคตมาประเมินความมีประสิทธิผลในการป้องกันความเสี่ยง

ทั้งนี้ TFRS 9 ให้ทางเลือกในการถือปฏิบัติตามการบัญชีป้องกันความเสี่ยงสำหรับรายการที่เข้าเงื่อนไข ซึ่ง ณ วันที่ถือปฏิบัติเป็นครั้งแรก กลุ่มบริษัทไม่มีผลกระทบจากเรื่องดังกล่าว

(5)	การด้อยค่าของสินทรัพย์ทางการเงิน

TFRS 9 ให้วิธีการพิจารณาผลขาดทุนด้านเครดิตที่คาดว่าจะเกิดขึ้นตลอดอายุของสินทรัพย์ทางการเงิน ในขณะที่เดิมกลุ่มบริษัทประมาณการค่าเผื่อหนี้สงสัยจะสูญโดยการวิเคราะห์ประวัติการชำระหนี้ และการคาดการณ์เกี่ยวกับการชำระหนี้ในอนาคตของลูกค้า  TFRS 9 กำหนดให้ใช้วิจารณญาณในการประเมินว่าการเปลี่ยนแปลงของปัจจัยทางเศรษฐกิจนั้นมีผลกระทบต่อผลขาดทุนด้านเครดิตที่คาดว่าจะเกิดขึ้นอย่างไร และพิจารณาความน่าจะเป็นถ่วงน้ำหนัก ทั้งนี้ การพิจารณาด้อยค่าดังกล่าวจะถือปฏิบัติกับสินทรัพย์ทางการเงินที่วัดมูลค่าด้วยวิธีราคาทุนตัดจำหน่าย หรือมูลค่ายุติธรรมผ่านกำไรขาดทุนเบ็ดเสร็จอื่น ซึ่งไม่รวมเงินลงทุนในตราสารทุน

กลุ่มบริษัทได้ประเมินการด้อยค่าของสินทรัพย์ทางการเงินตาม TFRS 9 ซึ่งการนำ TFRS 9 มาใช้ไม่มีผลกระทบอย่างมีสาระสำคัญต่องบการเงินรวมของกลุ่มบริษัท

กลุ่มบริษัทได้ถือปฏิบัติตามกลุ่มมาตรฐานการรายงานทางการเงินที่เกี่ยวข้องกับเครื่องมือทางการเงินเป็นครั้งแรกด้วยวิธีปรับปรุงผลกระทบสะสมกับกำไรสะสมและองค์ประกอบอื่นของส่วนของผู้ถือหุ้น ณ วันที่ 1 มกราคม 2563 และไม่ถือปฏิบัติกับข้อมูลที่แสดงเปรียบเทียบ

TFRS 16 สัญญาเช่า

ก่อน TFRS 16 มีผลบังคับใช้ กลุ่มบริษัทในฐานะผู้เช่ารับรู้รายจ่ายภายใต้สัญญาเช่าดำเนินงาน ในกำไรหรือขาดทุนโดยวิธีเส้นตรงตลอดอายุสัญญาเช่า เมื่อ TFRS 16 มีผลบังคับใช้ ตั้งแต่วันที่ 1 มกราคม 2563 ได้กำหนดให้ใช้วิธีการบัญชีเดียวสำหรับผู้เช่า โดยผู้เช่าต้องรับรู้สินทรัพย์สิทธิการใช้และหนี้สินตามสัญญาเช่า ซึ่งยกเว้นการรับรู้รายการสำหรับสัญญาเช่าระยะสั้น หรือสินทรัพย์อ้างอิงนั้นมีมูลค่าต่ำ

กลุ่มบริษัทถือปฏิบัติตาม TFRS 16 เป็นครั้งแรกกับสัญญาที่เคยระบุว่าเป็นสัญญาเช่า ณ วันที่ 1 มกราคม 2563 ด้วยวิธีปรับปรุงย้อนหลังโดยการรับรู้ผลกระทบสะสมในสินทรัพย์สิทธิการใช้ และหนี้สินตามสัญญาเช่าและไม่ถือปฏิบัติกับข้อมูลที่แสดงเปรียบเทียบ โดยกลุ่มบริษัทได้เลือกใช้วิธีผ่อนปรนในทางปฏิบัติบางข้อตามที่ TFRS 16 ระบุไว้

กลุ่มบริษัทได้ประเมินสินทรัพย์ตามสัญญาเช่าตาม TFRS 16 โดย ณ วันที่ 1 มกราคม 2563 กลุ่มบริษัทรับรู้สินทรัพย์สิทธิการใช้เพิ่มขึ้น 18,240 ล้านบาท ในขณะที่สินทรัพย์ภายใต้สัญญาเช่าการเงินลดลง 2,478 ล้านบาทและค่าเช่าจ่ายล่วงหน้าลดลง 4,276 ล้านบาท ส่งผลให้หนี้สินตามสัญญาเช่าเพิ่มขึ้น 11,486 ล้านบาท และลักษณะของค่าใช้จ่ายที่เกี่ยวข้องกับสัญญาเช่าดังกล่าวจะเปลี่ยนแปลงไป โดยกลุ่มบริษัทจะรับรู้ค่าเสื่อมราคาของสินทรัพย์สิทธิการใช้และดอกเบี้ยจ่ายของหนี้สินตามสัญญาเช่า ทั้งนี้ ภาระผูกพันตามสัญญาเช่าดำเนินงาน ณ 31 ธันวาคม 2562 เมื่อคิดลดโดยใช้อัตราดอกเบี้ยเงินกู้ยืมส่วนเพิ่มและได้ยกเว้นการรับรู้รายการสำหรับสัญญาเช่าระยะสั้นและสินทรัพย์อ้างอิงที่มีมูลค่าต่ำ กลุ่มบริษัทจึงรับรู้หนี้สินตามสัญญาเช่า ณ วันที่ 1 มกราคม 2563 เพิ่มขึ้นเป็นจำนวน 11,486 ล้านบาท โดยมีอัตราดอกเบี้ยเงินกู้ยืมส่วนเพิ่มร้อยละ 1.81 ถึง 13.00 ต่อปี

4		นโยบายการบัญชีที่สำคัญ

นโยบายการบัญชีที่นำเสนอดังต่อไปนี้ได้ถือปฏิบัติโดยสม่ำเสมอสำหรับงบการเงินทุกรอบระยะเวลารายงาน ยกเว้นที่ได้กล่าวไว้ในหมายเหตุข้อ 3

เกณฑ์ในการจัดทำงบการเงินรวม

งบการเงินรวมประกอบด้วย งบการเงินของกลุ่มบริษัท และส่วนได้เสียของกลุ่มบริษัทในการร่วมค้าและบริษัทร่วม

การรวมธุรกิจ

กลุ่มบริษัทบันทึกบัญชีสำหรับการรวมธุรกิจตามวิธีซื้อเมื่อการควบคุม (ตามที่กล่าวไว้ในส่วนของบริษัทย่อย) ถูกโอนมาที่กลุ่มบริษัท ยกเว้นในกรณีที่เป็นการรวมธุรกิจภายใต้การควบคุมเดียวกัน

วันที่ซื้อกิจการ คือ วันที่อำนาจในการควบคุมนั้นได้ถูกโอนไปยังผู้ซื้อ

ในการรวมธุรกิจที่ดำเนินการสำเร็จจากการทยอยซื้อ กลุ่มบริษัทต้องวัดมูลค่าส่วนได้เสียของเงินลงทุนที่ผู้ซื้อถืออยู่ในผู้ถูกซื้อ ก่อนหน้าการรวมธุรกิจใหม่โดยใช้มูลค่ายุติธรรม ณ วันที่ซื้อ และรับรู้ผลกำไรหรือขาดทุนที่เกิดขึ้นในกำไรหรือขาดทุน มูลค่าของส่วนได้เสียในผู้ถูกซื้อก่อนการรวมธุรกิจที่เคยรับรู้ในกำไรขาดทุนเบ็ดเสร็จอื่นจะถูกจัดประเภทใหม่เป็นกำไรหรือขาดทุนด้วยเกณฑ์เดียวกันเสมือนว่าได้ขายเงินลงทุนดังกล่าวออกไป

ค่าความนิยมถูกวัดมูลค่า ณ วันที่ซื้อ โดยวัดจากมูลค่ายุติธรรมของสิ่งตอบแทนที่โอนให้ซึ่งรวมถึงการรับรู้จำนวน ส่วนได้เสียที่ไม่มีอำนาจควบคุมในผู้ถูกซื้อ หักด้วยมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาซึ่งวัดมูลค่า ณ วันที่ซื้อ กำไรจากการซื้อในราคาต่ำกว่ามูลค่ายุติธรรมรับรู้เป็นกำไรในงวดทันที

สิ่งตอบแทนที่โอนให้รวมมูลค่ายุติธรรมของสินทรัพย์ที่โอนไป หนี้สินที่กลุ่มบริษัทก่อขึ้นเพื่อจ่ายชำระให้แก่เจ้าของเดิม และส่วนได้เสียในส่วนของผู้ถือหุ้นที่ออกโดยกลุ่มบริษัท ทั้งนี้ สิ่งตอบแทนที่โอนให้ยังรวมถึงมูลค่ายุติธรรมของหนี้สินที่อาจเกิดขึ้นและมูลค่าของโครงการจ่ายโดยใช้หุ้นเป็นเกณฑ์ที่ออกแทนโครงการของผู้ถูกซื้อเมื่อรวมธุรกิจ

สิ่งตอบแทนที่คาดว่าจะต้องจ่ายวัดมูลค่าด้วยมูลค่ายุติธรรม ณ วันซื้อธุรกิจ และวัดมูลค่าภายหลังด้วยมูลค่ายุติธรรม ณ ทุกวันที่รายงาน การเปลี่ยนแปลงในมูลค่ายุติธรรมรับรู้ในกำไรหรือขาดทุน

หนี้สินที่อาจเกิดขึ้นของบริษัทที่ถูกซื้อที่รับมาจากการรวมธุรกิจ รับรู้เป็นหนี้สินหากมีภาระผูกพันในปัจจุบันซึ่งเกิดขึ้นจากเหตุการณ์ในอดีตและสามารถวัดมูลค่ายุติธรรมได้อย่างน่าเชื่อถือ

ต้นทุนที่เกี่ยวข้องกับการซื้อของกลุ่มบริษัทที่เกิดขึ้นซึ่งเป็นผลมาจากการรวมธุรกิจ ถือเป็นค่าใช้จ่ายเมื่อเกิดขึ้น เช่น ค่าที่ปรึกษากฎหมาย ค่าธรรมเนียมวิชาชีพและค่าที่ปรึกษาอื่นๆ เป็นต้น

หากการบันทึกบัญชีเมื่อเริ่มแรกสำหรับการรวมธุรกิจไม่เสร็จสมบูรณ์ภายในวันสิ้นรอบระยะเวลารายงานที่การรวมธุรกิจเกิดขึ้น กลุ่มบริษัทประมาณการมูลค่าของรายการซึ่งข้อมูลทางบัญชียังไม่สมบูรณ์เพื่อรายงานมูลค่าประมาณการดังกล่าวจะถูกปรับปรุง หรือรับรู้สินทรัพย์ หรือหนี้สินเพิ่มเติมในระหว่างช่วงระยะเวลาในการวัดมูลค่า เพื่อสะท้อนผลของข้อมูลเพิ่มเติมที่ได้รับเกี่ยวกับข้อเท็จจริงและสถานการณ์แวดล้อมที่มีอยู่ ณ วันที่ซื้อ ซึ่งข้อมูลดังกล่าวมีผลต่อการวัดมูลค่าของจำนวนต่างๆ ที่เคยรับรู้ไว้ ณ วันที่ซื้อ

บริษัทย่อย

บริษัทย่อยเป็นกิจการที่อยู่ภายใต้การควบคุมของกลุ่มบริษัท การควบคุมเกิดขึ้นเมื่อกลุ่มบริษัทเปิดรับหรือมีสิทธิในผลตอบแทนผันแปรจากการเกี่ยวข้องกับกิจการนั้นและมีความสามารถในการใช้อำนาจเหนือกิจการนั้นทำให้เกิดผลกระทบต่อจำนวนเงินผลตอบแทนของกลุ่มบริษัท งบการเงินของบริษัทย่อยได้รวมอยู่ในงบการเงินรวมนับแต่วันที่มีการควบคุมจนถึงวันที่การควบคุมสิ้นสุดลง

ส่วนได้เสียที่ไม่มีอำนาจควบคุม

ณ วันที่ซื้อธุรกิจ กลุ่มบริษัทวัดมูลค่าส่วนได้เสียที่ไม่มีอำนาจควบคุมตามอัตราส่วนได้เสียในสินทรัพย์สุทธิที่ได้มาจากผู้ถูกซื้อ

การเปลี่ยนแปลงส่วนได้เสียในบริษัทย่อยของกลุ่มบริษัทที่ไม่ทำให้กลุ่มบริษัทสูญเสียการควบคุมจะบันทึกบัญชีโดยถือเป็นรายการในส่วนของผู้ถือหุ้น

การสูญเสียการควบคุม

เมื่อกลุ่มบริษัทสูญเสียการควบคุมในบริษัทย่อย กลุ่มบริษัทตัดรายการสินทรัพย์และหนี้สินของบริษัทย่อยนั้นออก รวมถึงส่วนได้เสียที่ไม่มีอำนาจควบคุมและองค์ประกอบอื่นของส่วนของผู้ถือหุ้นที่เกี่ยวข้องกับบริษัทย่อยนั้น กำไรหรือขาดทุนที่เกิดขึ้นจากการสูญเสียการควบคุมในบริษัทย่อยรับรู้ในกำไรหรือขาดทุน ส่วนได้เสียในบริษัทย่อยเดิมที่ยังคงเหลืออยู่วัดมูลค่าด้วยมูลค่ายุติธรรม ณ วันที่สูญเสียการควบคุม

ส่วนได้เสียในเงินลงทุนที่บันทึกตามวิธีส่วนได้เสีย

ส่วนได้เสียของกลุ่มบริษัทในเงินลงทุนที่บันทึกตามวิธีส่วนได้เสีย ประกอบด้วยส่วนได้เสียในการร่วมค้าและบริษัทร่วม

บริษัทร่วมเป็นกิจการที่กลุ่มบริษัทมีอิทธิพลอย่างมีนัยสำคัญโดยมีอำนาจเข้าไปมีส่วนร่วมในการตัดสินใจเกี่ยวกับนโยบายทางการเงินและการดำเนินงานแต่ไม่ถึงระดับที่จะควบคุมหรือควบคุมร่วมในนโยบายดังกล่าว การร่วมค้าเป็นการร่วมการงานที่กลุ่มบริษัทมีการควบคุมร่วมในการงานนั้น โดยมีสิทธิในสินทรัพย์สุทธิของการร่วมการงานนั้น มากกว่าการมีสิทธิในสินทรัพย์และภาระผูกพันในหนี้สินที่เกี่ยวข้องกับการร่วมการงานนั้น

ส่วนได้เสียในการร่วมค้าและบริษัทร่วมบันทึกบัญชีตามวิธีส่วนได้เสีย รับรู้รายการเมื่อเริ่มแรกด้วยราคาทุนซึ่งรวมถึงต้นทุนการทำรายการ ภายหลังการรับรู้รายการเริ่มแรก ส่วนแบ่งกำไรหรือขาดทุนและกำไรขาดทุนเบ็ดเสร็จอื่นของเงินลงทุนที่บันทึกตามวิธีส่วนได้เสียจะถูกบันทึกในงบการเงินรวมจนถึงวันที่กลุ่มบริษัทสูญเสียความมีอิทธิพลอย่างมีนัยสำคัญหรือการควบคุมร่วม

การตัดรายการในงบการเงินรวม

ยอดคงเหลือและรายการบัญชีระหว่างกิจการในกลุ่ม รวมถึงรายได้หรือค่าใช้จ่ายที่ยังไม่เกิดขึ้นจริงซึ่งเป็นผลมาจากรายการระหว่างกิจการในกลุ่มถูกตัดรายการในการจัดทำงบการเงินรวม กำไรที่ยังไม่เกิดขึ้นจริงซึ่งเป็นผลมาจากรายการกับการร่วมค้าและบริษัทร่วมถูกตัดรายการกับเงินลงทุนเท่าที่กลุ่มบริษัทมีส่วนได้เสียในผู้ได้รับการลงทุนนั้นขาดทุนที่ยังไม่เกิดขึ้นจริงถูกตัดรายการในลักษณะเดียวกันกับกำไรที่ยังไม่เกิดขึ้นจริง แต่เท่าที่เมื่อไม่มีหลักฐานการด้อยค่าเกิดขึ้น

เงินสดและรายการเทียบเท่าเงินสด

เงินสดและรายการเทียบเท่าเงินสดในงบกระแสเงินสด ประกอบด้วย เงินสดในมือ เงินฝากธนาคารประเภทออมทรัพย์และกระแสรายวัน รวมทั้งเงินลงทุนระยะสั้นที่มีสภาพคล่องสูง ซึ่งพร้อมที่จะเปลี่ยนเป็นเงินสดในจำนวนที่ทราบได้ และมีความเสี่ยงที่ไม่มีนัยสำคัญต่อการเปลี่ยนแปลงมูลค่า

นอกจากนี้ เงินเบิกเกินบัญชีธนาคารซึ่งจะต้องชำระคืนเมื่อทวงถามถือเป็นส่วนหนึ่งของกิจกรรมจัดหาเงินในงบกระแสเงินสด

ลูกหนี้การค้า ลูกหนี้อื่นและสินทรัพย์ที่เกิดจากสัญญา

ลูกหนี้รับรู้เมื่อกลุ่มบริษัทมีสิทธิที่ปราศจากเงื่อนไขในการได้รับสิ่งตอบแทนตามสัญญา หากกลุ่มบริษัทรับรู้รายได้ก่อนที่จะมีสิทธิที่ปราศจากเงื่อนไขในการได้รับสิ่งตอบแทน จำนวนสิ่งตอบแทนนั้นจะรับรู้เป็นสินทรัพย์ที่เกิดจากสัญญา

ลูกหนี้วัดมูลค่าด้วยราคาของรายการหักค่าเผื่อผลขาดทุนด้านเครดิตที่คาดว่าจะเกิดขึ้น (2562: ค่าเผื่อหนี้สงสัยจะสูญ) และสินทรัพย์ที่เกิดจากสัญญาวัดมูลค่าด้วยมูลค่าของสิ่งตอบแทนที่กลุ่มบริษัทคาดว่าจะได้รับหักขาดทุนจากการด้อยค่า

สินค้าคงเหลือ

สินค้าคงเหลือวัดมูลค่าด้วยราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า

ต้นทุนของสินค้าคำนวณโดยใช้วิธีดังต่อไปนี้

ต้นทุนของสินค้าประกอบด้วย ต้นทุนที่ซื้อ ต้นทุนแปลงสภาพหรือต้นทุนอื่นเพื่อให้สินค้าอยู่ในสถานที่และสภาพปัจจุบัน ในกรณีของสินค้าสำเร็จรูปและสินค้าระหว่างผลิตที่ผลิตเอง ต้นทุนสินค้ารวมการปันส่วนของค่าใช้จ่ายในการผลิตอย่างเหมาะสมโดยคำนึงถึงระดับกำลังการผลิตตามปกติ

มูลค่าสุทธิที่จะได้รับเป็นการประมาณราคาที่คาดว่าจะขายได้จากการดำเนินธุรกิจปกติหักด้วยประมาณการต้นทุนการผลิตสินค้านั้นให้เสร็จและต้นทุนที่จำเป็นต้องจ่ายเพื่อให้ขายสินค้าได้

สินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขาย

สินทรัพย์ไม่หมุนเวียนจัดประเภทเป็นสินทรัพย์ที่ถือไว้เพื่อขายเมื่อมีความเป็นไปได้ค่อนข้างแน่ในระดับสูงมากที่มูลค่าที่จะได้รับคืนส่วนใหญ่มาจากการขายมากกว่ามาจากการใช้สินทรัพย์นั้นต่อไป ซึ่งต้องมีไว้เพื่อขายในทันทีในสภาพปัจจุบัน และวัดมูลค่าด้วยจำนวนที่ต่ำกว่าระหว่างมูลค่าตามบัญชีกับมูลค่ายุติธรรมหักต้นทุนในการขาย

สินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขายจะหยุดบันทึกค่าเสื่อมราคาและค่าตัดจำหน่ายรวมถึงเงินลงทุนตามวิธีส่วนได้เสียก็จะหยุดบันทึกตามวิธีส่วนได้เสีย

อสังหาริมทรัพย์เพื่อการลงทุน

อสังหาริมทรัพย์เพื่อการลงทุน หมายถึง อสังหาริมทรัพย์ที่ถือไว้เป็นสินทรัพย์สิทธิการใช้และอสังหาริมทรัพย์ที่ถือครองโดยกลุ่มบริษัทเพื่อหาประโยชน์จากรายได้ค่าเช่าหรือจากการเพิ่มขึ้นของมูลค่าของสินทรัพย์หรือทั้งสองอย่าง ทั้งนี้ ไม่ได้มีไว้เพื่อขายตามปกติของธุรกิจหรือใช้ในการผลิตหรือจัดหาสินค้าหรือให้บริการหรือใช้ในการบริหารงาน

อสังหาริมทรัพย์เพื่อการลงทุนวัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม

ราคาทุนรวมถึงรายจ่ายทางตรงเพื่อให้ได้มาซึ่งอสังหาริมทรัพย์เพื่อการลงทุน ต้นทุนการก่อสร้างที่กิจการก่อสร้างเอง ซึ่งรวมต้นทุนวัตถุดิบ ค่าแรงทางตรง และต้นทุนทางตรงอื่น เพื่อให้ได้อสังหาริมทรัพย์เพื่อการลงทุนอยู่ในสภาพพร้อมให้ประโยชน์และรวมต้นทุนการกู้ยืมของสินทรัพย์ที่เข้าเงื่อนไข

กำไรหรือขาดทุนจากการจำหน่ายอสังหาริมทรัพย์เพื่อการลงทุนคือผลต่างระหว่างสิ่งตอบแทนสุทธิที่ได้รับจากการจำหน่ายกับมูลค่าตามบัญชีของอสังหาริมทรัพย์เพื่อการลงทุนโดยรับรู้ในกำไรหรือขาดทุน

ค่าเสื่อมราคาจะบันทึกในกำไรหรือขาดทุน ซึ่งคำนวณโดยวิธีเส้นตรงตามอายุการใช้ประโยชน์โดยประมาณของสินทรัพย์แต่ละรายการ ประมาณการอายุการใช้ประโยชน์ของสินทรัพย์แสดงได้ดังนี้

กลุ่มบริษัทไม่คิดค่าเสื่อมราคาสำหรับที่ดินและสินทรัพย์ที่อยู่ระหว่างการก่อสร้าง

การจัดประเภทไปยังที่ดิน อาคารและอุปกรณ์

เมื่อมีการเปลี่ยนแปลงการใช้งานของอสังหาริมทรัพย์เพื่อการลงทุน โดยจัดประเภทไปเป็นที่ดิน อาคารและอุปกรณ์ มูลค่าตามบัญชี ณ วันที่มีการจัดประเภทใหม่ ถือเป็นราคาทุนของสินทรัพย์ต่อไป

ที่ดิน อาคารและอุปกรณ์

สินทรัพย์ที่เป็นกรรมสิทธิ์ของกิจการ

ที่ดิน อาคารและอุปกรณ์วัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม

ราคาทุนรวมถึงต้นทุนทางตรงที่เกี่ยวข้องกับการได้มาของสินทรัพย์ ต้นทุนของการก่อสร้างสินทรัพย์ที่กิจการก่อสร้างเอง ซึ่งรวมต้นทุนของวัสดุ แรงงานทางตรง และต้นทุนทางตรงอื่นๆ ที่เกี่ยวข้องกับการจัดหาสินทรัพย์เพื่อให้สินทรัพย์นั้นอยู่ในสถานที่และสภาพที่พร้อมจะใช้งานได้ตามความประสงค์ ต้นทุนในการรื้อถอน การขนย้าย การบูรณะสถานที่ตั้งของสินทรัพย์ และต้นทุนการกู้ยืมของสินทรัพย์ที่เข้าเงื่อนไข สำหรับเครื่องมือที่ควบคุมโดยลิขสิทธิ์ซอฟต์แวร์ซึ่งไม่สามารถทำงานได้โดยปราศจากลิขสิทธิ์ซอฟต์แวร์นั้นให้ถือว่าลิขสิทธิ์ซอฟต์แวร์ดังกล่าวเป็นส่วนหนึ่งของอุปกรณ์

ส่วนประกอบของรายการที่ดิน อาคารและอุปกรณ์แต่ละรายการที่มีรูปแบบและอายุการใช้ประโยชน์ที่ต่างกัน ต้องบันทึกแต่ละส่วนประกอบที่มีนัยสำคัญแยกต่างหากจากกัน

ผลกำไรหรือขาดทุนจากการจำหน่ายที่ดิน อาคารและอุปกรณ์ คือ ผลต่างระหว่างสิ่งตอบแทนสุทธิที่ได้รับจากการจำหน่ายกับมูลค่าตามบัญชีของที่ดิน อาคารและอุปกรณ์ โดยรับรู้ในกำไรหรือขาดทุน

การจัดประเภทไปยังอสังหาริมทรัพย์เพื่อการลงทุน

เมื่อมีการเปลี่ยนแปลงการใช้งานจากอสังหาริมทรัพย์ที่มีไว้ใช้งานเป็นอสังหาริมทรัพย์เพื่อการลงทุน อสังหาริมทรัพย์นั้นจะถูกจัดประเภทใหม่เป็นอสังหาริมทรัพย์เพื่อการลงทุนด้วยมูลค่าตามบัญชี

ต้นทุนที่เกิดขึ้นในภายหลัง

ต้นทุนในการเปลี่ยนแทนส่วนประกอบ รวมถึงการตรวจสอบครั้งใหญ่ จะรับรู้เป็นส่วนหนึ่งของมูลค่าตามบัญชีของรายการที่ดิน อาคารและอุปกรณ์ ถ้ามีความเป็นไปได้ค่อนข้างแน่ที่กลุ่มบริษัทจะได้รับประโยชน์เชิงเศรษฐกิจในอนาคตจากรายการนั้นและสามารถวัดมูลค่าต้นทุนของรายการนั้นได้อย่างน่าเชื่อถือ ชิ้นส่วนที่ถูกเปลี่ยนแทนจะถูกตัดออกจากบัญชีด้วยมูลค่าตามบัญชี ต้นทุนที่เกิดขึ้นในการซ่อมบำรุงที่ดิน อาคารและอุปกรณ์ที่เกิดขึ้นเป็นประจำจะรับรู้ในกำไรหรือขาดทุนเมื่อเกิดขึ้น

ค่าเสื่อมราคา

ค่าเสื่อมราคาคำนวณจากจำนวนที่คิดค่าเสื่อมราคาของรายการที่ดิน อาคารและอุปกรณ์ ซึ่งประกอบด้วยราคาทุนของสินทรัพย์หรือมูลค่าอื่นที่ใช้แทนราคาทุนหักด้วยมูลค่าคงเหลือของสินทรัพย์

ค่าเสื่อมราคาบันทึกเป็นค่าใช้จ่ายในกำไรหรือขาดทุน คำนวณโดยวิธีเส้นตรงตามเกณฑ์อายุการใช้ประโยชน์โดยประมาณของส่วนประกอบของสินทรัพย์แต่ละรายการ ประมาณการอายุการใช้ประโยชน์ของสินทรัพย์แสดงได้ดังนี้

กลุ่มบริษัทไม่คิดค่าเสื่อมราคาสำหรับที่ดินและสินทรัพย์ที่อยู่ระหว่างการก่อสร้าง

วิธีการคิดค่าเสื่อมราคา อายุการใช้ประโยชน์ของสินทรัพย์ และมูลค่าคงเหลือ ได้รับการทบทวนทุกรอบปีบัญชี และปรับปรุงตามความเหมาะสม

ค่าความนิยมและสินทรัพย์ไม่มีตัวตนอื่น

ค่าความนิยม

ค่าความนิยมที่เกิดจากการซื้อกิจการของบริษัทย่อยรับรู้ในสินทรัพย์ไม่มีตัวตน การรับรู้มูลค่าเริ่มแรกของค่าความนิยม ได้อธิบายในหมายเหตุประกอบงบการเงินข้อ 4 (ก) ภายหลังจากการรับรู้เริ่มแรก ค่าความนิยมจะถูกวัดมูลค่าด้วยวิธีราคาทุนหักผลขาดทุนจากการด้อยค่าสะสม สำหรับเงินลงทุนที่บันทึกตามวิธีส่วนได้เสีย มูลค่าตามบัญชีของค่าความนิยมรวมอยู่ในมูลค่าตามบัญชีของเงินลงทุน และผลขาดทุนจากการด้อยค่าในเงินลงทุนต้องไม่ถูกปันส่วนให้สินทรัพย์ใดๆ

รายจ่ายในการวิจัยและพัฒนา

รายจ่ายในขั้นตอนการวิจัย ได้แก่ การสำรวจตรวจสอบเพื่อให้ได้มาซึ่งความรู้ความเข้าใจใหม่ทางด้านวิทยาศาสตร์หรือทางด้านเทคนิค รับรู้ในกำไรหรือขาดทุนเมื่อเกิดขึ้น

ขั้นตอนพัฒนาเกี่ยวข้องกับแผนงานหรือการออกแบบสำหรับผลิตภัณฑ์และกระบวนการใหม่หรือปรับปรุงให้ดีขึ้นกว่าเดิม รายจ่ายที่เกิดจากการพัฒนารับรู้เป็นสินทรัพย์ได้ก็ต่อเมื่อสามารถวัดมูลค่าของรายการต้นทุนการพัฒนาได้อย่างน่าเชื่อถือ ผลิตภัณฑ์หรือกระบวนการนั้นมีความเป็นไปได้ทางเทคนิคและทางการค้า ซึ่งก่อให้เกิดประโยชน์เชิงเศรษฐกิจ และกลุ่มบริษัทมีความตั้งใจและมีทรัพยากรเพียงพอที่จะนำมาใช้เพื่อทำให้การพัฒนาเสร็จสิ้นสมบูรณ์ และนำสินทรัพย์มาใช้ประโยชน์หรือนำมาขายได้ รายจ่ายในการพัฒนารับรู้เป็นสินทรัพย์รวมถึงต้นทุนสำหรับวัตถุดิบ ต้นทุนแรงงาน ต้นทุนที่เกี่ยวข้องโดยตรงในการจัดเตรียมสินทรัพย์เพื่อให้สามารถนำมาใช้ประโยชน์ตามประสงค์ และต้นทุนการกู้ยืมสามารถนำมารวมเป็นส่วนหนึ่งของราคาทุนของสินทรัพย์ที่เข้าเงื่อนไข รายจ่ายในการพัฒนาที่ไม่เข้าเงื่อนไขการรับรู้เป็นสินทรัพย์จะรับรู้ในกำไรหรือขาดทุนเมื่อเกิดขึ้น

รายจ่ายในการพัฒนาซึ่งรับรู้เป็นสินทรัพย์วัดมูลค่าด้วยราคาทุนหักด้วยค่าตัดจำหน่ายสะสมและผลขาดทุนจากการด้อยค่าสะสม

สินทรัพย์ไม่มีตัวตนอื่นๆ

สินทรัพย์ไม่มีตัวตนอื่นๆ ที่กลุ่มบริษัทซื้อมาและมีอายุการใช้ประโยชน์ทราบได้แน่นอน วัดมูลค่าด้วยราคาทุนหักด้วยค่าตัดจำหน่ายสะสมและผลขาดทุนจากการด้อยค่าสะสม

รายจ่ายภายหลังการรับรู้รายการ

รายจ่ายภายหลังการรับรู้รายการจะรับรู้เป็นสินทรัพย์เมื่อก่อให้เกิดประโยชน์เชิงเศรษฐกิจในอนาคต โดยรวมเป็นสินทรัพย์ที่สามารถระบุได้ที่เกี่ยวข้องนั้น รายจ่ายอื่นรวมถึงค่าความนิยมและตราผลิตภัณฑ์ที่เกิดขึ้นภายในรับรู้ในกำไรหรือขาดทุนเมื่อเกิดขึ้น

ค่าตัดจำหน่าย

ค่าตัดจำหน่ายคำนวณจากราคาทุนของสินทรัพย์หรือมูลค่าอื่นที่ใช้แทนราคาทุนหักด้วยมูลค่าคงเหลือของสินทรัพย์

ค่าตัดจำหน่ายรับรู้ในกำไรหรือขาดทุนโดยวิธีเส้นตรงซึ่งโดยส่วนใหญ่จะสะท้อนรูปแบบที่คาดว่าจะได้รับประโยชน์เชิงเศรษฐกิจในอนาคตจากสินทรัพย์นั้นตามระยะเวลาที่คาดว่าจะได้รับประโยชน์จากสินทรัพย์ไม่มีตัวตนซึ่งไม่รวมค่าความนิยม โดยเริ่มตัดจำหน่ายสินทรัพย์ไม่มีตัวตนเมื่อสินทรัพย์นั้นพร้อมที่จะให้ประโยชน์

ระยะเวลาที่คาดว่าจะได้รับประโยชน์แสดงได้ดังนี้

กลุ่มบริษัทไม่ได้คิดค่าตัดจำหน่ายสำหรับสินทรัพย์ที่อยู่ระหว่างการพัฒนา

วิธีการตัดจำหน่าย ระยะเวลาที่คาดว่าจะได้รับประโยชน์ และมูลค่าคงเหลือได้รับการทบทวนทุกรอบปีบัญชีและปรับปรุงตามความเหมาะสม

สัญญาเช่า

นโยบายการบัญชีที่ถือปฏิบัติตั้งแต่วันที่ 1 มกราคม 2563

ณ วันเริ่มต้นของสัญญา กลุ่มบริษัทจะประเมินว่าสัญญาเป็นสัญญาเช่าหรือประกอบด้วยสัญญาเช่าหรือไม่ กลุ่มบริษัทนำคำนิยามของสัญญาเช่าตาม TFRS 16 มาใช้ในการประเมินว่าสัญญานั้นให้สิทธิในการควบคุมการใช้สินทรัพย์ที่ระบุหรือไม่

ในฐานะผู้เช่า

ณ วันที่สัญญาเช่าเริ่มมีผลหรือวันที่มีการเปลี่ยนแปลงสัญญาเช่า รวมถึงสัญญาที่มีส่วนประกอบที่เป็นสัญญาเช่า กลุ่มบริษัทจะปันส่วนสิ่งตอบแทนที่ต้องจ่ายตามสัญญาให้กับแต่ละส่วนประกอบของสัญญาเช่าตามเกณฑ์ราคาขายที่เป็นเอกเทศ สำหรับสัญญาเช่าอสังหาริมทรัพย์ กลุ่มบริษัทอาจปฏิบัติตามการผ่อนปรนของมาตรฐานฉบับนี้ซึ่งอาจไม่แยกส่วนประกอบที่ไม่เป็นการเช่า โดยรับรู้สัญญาเช่าและส่วนประกอบที่ไม่เป็นการเช่าเป็นสัญญาเช่าเพียงอย่างเดียว

กลุ่มบริษัทรับรู้สินทรัพย์สิทธิการใช้และหนี้สินตามสัญญาเช่า ณ วันที่สัญญาเช่าเริ่มมีผล ยกเว้นสัญญาเช่าซึ่งสินทรัพย์มีมูลค่าต่ำหรือสัญญาเช่าระยะสั้นจะรับรู้เป็นค่าใช้จ่ายโดยวิธีเส้นตรงตลอดอายุสัญญาเช่า

สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสมและผลขาดทุนจากการด้อยค่า และปรับปรุงเมื่อมีการวัดมูลค่าใหม่ของหนี้สินตามสัญญาเช่า

ต้นทุนของสินทรัพย์สิทธิการใช้ประกอบด้วยจำนวนเงินที่รับรู้เมื่อเริ่มแรกของหนี้สินตามสัญญาเช่า จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเริ่มมีผล ต้นทุนทางตรงเริ่มแรกและประมาณการต้นทุนในการบูรณะและสุทธิจากสิ่งจูงใจในสัญญาเช่าที่ได้รับ

ค่าเสื่อมราคาสินทรัพย์สิทธิการใช้รับรู้ในกำไรหรือขาดทุนด้วยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดของอายุสัญญาเช่า เว้นแต่สัญญาเช่าดังกล่าวมีการโอนกรรมสิทธิ์ในสินทรัพย์ที่เช่าให้กับกลุ่มบริษัทเมื่อสิ้นสุดสัญญาเช่า หรือต้นทุนของสินทรัพย์สิทธิการใช้สะท้อนว่ากลุ่มบริษัทจะมีการใช้สิทธิในการซื้อสินทรัพย์ ในกรณีนี้สินทรัพย์สิทธิการใช้จะบันทึกค่าเสื่อมราคาตลอดอายุการใช้ประโยชน์ของสินทรัพย์ที่เช่า ซึ่งกำหนดตามเกณฑ์เดียวกันกับสินทรัพย์และอุปกรณ์ที่เกี่ยวข้อง

หนี้สินตามสัญญาเช่าวัดมูลค่าเมื่อเริ่มแรกด้วยมูลค่าปัจจุบันของค่าเช่าที่ยังไม่ได้จ่ายชำระ ณ วันที่สัญญาเช่าเริ่มมีผล คิดลดด้วยอัตราดอกเบี้ยตามนัยของสัญญาเช่า เว้นแต่อัตรานั้นไม่สามารถกำหนดได้ กลุ่มบริษัทใช้อัตราดอกเบี้ยเงินกู้ยืมส่วนเพิ่มของกลุ่มบริษัท ค่าเช่ารวมถึงค่าเช่าคงที่หักสิ่งจูงใจตามสัญญาเช่าค้างรับ จำนวนเงินที่คาดว่าต้องจ่ายภายใต้การรับประกันมูลค่าคงเหลือ รวมถึงจำนวนเงินที่ต้องจ่ายหากกลุ่มบริษัทมีความแน่นอนอย่างสมเหตุสมผลที่จะใช้สิทธิเลือกซื้อ สิทธิเลือกในการขยายอายุสัญญาเช่าหรือสิทธิเลือกในการยกเลิกสัญญาเช่า ในขณะที่ค่าเช่าผันแปรที่ขึ้นอยู่กับปริมาณการใช้จะรับรู้เป็นค่าใช้จ่ายในรอบระยะเวลาบัญชีที่เกิดรายการ

กลุ่มบริษัทกำหนดอัตราดอกเบี้ยเงินกู้ยืมส่วนเพิ่มโดยนำอัตราดอกเบี้ยจากแหล่งข้อมูลทางการเงินภายนอกหลายแห่งและได้ปรับปรุงบางส่วนเพื่อให้สะท้อนระยะเวลาของสัญญาเช่าและลักษณะของสินทรัพย์ที่เช่า

หนี้สินตามสัญญาเช่าวัดมูลค่าด้วยวิธีราคาทุนตัดจำหน่ายตามอัตราดอกเบี้ยที่แท้จริง และหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงอายุสัญญาเช่า การเปลี่ยนแปลงค่าเช่า การเปลี่ยนแปลงประมาณการจำนวนเงินที่คาดว่าต้องจ่ายภายใต้การรับประกันมูลค่าคงเหลือ หรือการเปลี่ยนแปลงการประเมินการใช้สิทธิเลือกซื้อ สิทธิเลือกในการขยายอายุสัญญาเช่าหรือสิทธิเลือกในการยกเลิกสัญญาเช่า เมื่อมีการวัดมูลค่าหนี้สินตามสัญญาเช่าใหม่ จะปรับปรุงกับมูลค่าตามบัญชีของสินทรัพย์สิทธิการใช้ หรือรับรู้ในกำไรหรือขาดทุน หากมูลค่าตามบัญชีของสินทรัพย์สิทธิการใช้ได้ถูกลดมูลค่าลงจนเป็นศูนย์แล้ว

กลุ่มบริษัทแสดงสินทรัพย์สิทธิการใช้ที่ไม่เป็นไปตามคำนิยามของอสังหาริมทรัพย์เพื่อการลงทุนเป็นที่ดิน อาคารและอุปกรณ์ในงบแสดงฐานะการเงิน

นโยบายการบัญชีที่ถือปฏิบัติก่อนวันที่ 1 มกราคม 2563

ในฐานะผู้เช่า สัญญาเช่าซึ่งกลุ่มบริษัทได้รับความเสี่ยงและผลตอบแทนส่วนใหญ่จากการครอบครองสินทรัพย์ที่เช่านั้นๆ จัดประเภทเป็นสัญญาเช่าการเงิน ที่ดิน อาคารและอุปกรณ์ที่ได้มาโดยทำสัญญาเช่าการเงินบันทึกเป็นสินทรัพย์ด้วยมูลค่ายุติธรรมหรือมูลค่าปัจจุบันของจำนวนเงินขั้นต่ำที่ต้องจ่ายตามสัญญาเช่า แล้วแต่จำนวนใดจะต่ำกว่าหักด้วยค่าเสื่อมราคาสะสมและขาดทุนจากการด้อยค่า ค่าเช่าที่ชำระจะแยกเป็นส่วนที่เป็นค่าใช้จ่ายทางการเงินและส่วนที่จะหักจากหนี้ตามสัญญา เพื่อทำให้อัตราดอกเบี้ยเมื่อเทียบกับยอดหนี้ที่คงเหลืออยู่ในแต่ละงวดเป็นอัตราคงที่ ค่าใช้จ่ายทางการเงินจะบันทึกโดยตรงในกำไรหรือขาดทุน

สินทรัพย์ภายใต้สัญญาเช่าอื่นได้จัดประเภทเป็นสัญญาเช่าดำเนินงานและค่าเช่าจ่ายบันทึกในกำไรหรือขาดทุนโดยวิธีเส้นตรงตลอดอายุสัญญาเช่า ประโยชน์ที่ได้รับตามสัญญาเช่าจะรับรู้ในกำไรหรือขาดทุนเป็นส่วนหนึ่งของค่าเช่าทั้งสิ้นตลอดอายุสัญญาเช่า ค่าเช่าที่อาจเกิดขึ้นต้องนำมารวมคำนวณจำนวนเงินขั้นต่ำที่ต้องจ่ายตามระยะเวลาที่คงเหลือของสัญญาเช่า เมื่อได้รับการยืนยันการปรับค่าเช่า

การด้อยค่าสินทรัพย์ทางการเงิน

นโยบายการบัญชีที่ถือปฏิบัติตั้งแต่วันที่ 1 มกราคม 2563

กลุ่มบริษัทพิจารณารับรู้ค่าเผื่อผลขาดทุนด้านเครดิตที่คาดว่าจะเกิดขึ้นสำหรับสินทรัพย์ทางการเงินที่วัดมูลค่าด้วยราคาทุนตัดจำหน่าย (ได้แก่ เงินสดและรายการเทียบเท่าเงินสด ลูกหนี้การค้าและลูกหนี้อื่น เงินให้กู้ยืมแก่กิจการอื่นและกิจการที่เกี่ยวข้องกัน และเงินลงทุนในตราสารหนี้) รวมถึงเงินลงทุนในตราสารหนี้ที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น

การวัดมูลค่าผลขาดทุนด้านเครดิตที่คาดว่าจะเกิดขึ้น

ผลขาดทุนด้านเครดิตที่คาดว่าจะเกิดขึ้นเป็นการประมาณผลขาดทุนด้านเครดิตด้วยความน่าจะเป็นถ่วงน้ำหนัก ผลขาดทุนด้านเครดิตคำนวณโดยใช้มูลค่าปัจจุบันของจำนวนเงินที่คาดว่าจะไม่ได้รับ ผลขาดทุนด้านเครดิตที่คาดว่าจะเกิดขึ้นคิดลดด้วยอัตราดอกเบี้ยที่แท้จริงของสินทรัพย์ทางการเงิน

การวัดมูลค่าผลขาดทุนด้านเครดิตนั้นคำนวณดังต่อไปนี้

ผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า ผลขาดทุนดังกล่าวประมาณจากผลขาดทุนที่คาดว่าจะเกิดขึ้นจากการผิดเงื่อนไขตามสัญญาที่คาดว่าจะเกิดขึ้นในอีก 12 เดือนข้างหน้าภายหลังวันสิ้นรอบระยะเวลาที่รายงาน หรือ

ผลขาดทุนด้านเครดิตที่คาดว่าจะเกิดขึ้นตลอดอายุของสัญญา ผลขาดทุนดังกล่าวประมาณจากผลขาดทุนที่คาดว่าจะเกิดขึ้นจากการผิดเงื่อนไขตามสัญญาที่คาดว่าจะเกิดขึ้นในช่วงระยะเวลาทั้งหมดที่เหลืออยู่ของสัญญา

ค่าเผื่อผลขาดทุนสำหรับลูกหนี้การค้าวัดมูลค่าผลขาดทุนด้วยผลขาดทุนด้านเครดิตที่คาดว่าจะเกิดขึ้นตลอดอายุของสัญญา ผลขาดทุนด้านเครดิตที่คาดว่าจะเกิดขึ้นของสินทรัพย์ทางการเงินเหล่านี้ประมาณการโดยใช้ตารางการตั้งสำรอง ซึ่งวิธีดังกล่าวมีการนำข้อมูลผลขาดทุนที่เกิดขึ้นในอดีต การปรับปรุงปัจจัยที่มีความเฉพาะเจาะจงกับลูกหนี้นั้นๆ และการประเมินทั้งข้อมูลสภาวการณ์เศรษฐกิจในปัจจุบันและข้อมูลคาดการณ์สภาวการณ์เศรษฐกิจทั่วไปในอนาคต ณ วันที่รายงาน

ค่าเผื่อผลขาดทุนด้านเครดิตสำหรับสินทรัพย์ทางการเงินอื่น ได้แก่ เงินลงทุนในตราสารหนี้ กลุ่มบริษัทรับรู้ ผลขาดทุนด้านเครดิตที่คาดว่าจะเกิดขึ้นด้วยผลขาดทุนด้านเครดิตที่คาดว่าจะเกิดขึ้นในอีก 12 เดือนข้างหน้า ยกเว้นสินทรัพย์ทางการเงินที่มีความเสี่ยงด้านเครดิตเพิ่มขึ้นอย่างมีนัยสำคัญ ซึ่งกรณีดังกล่าวจะวัดค่าเผื่อผลขาดทุนด้วยผลขาดทุนด้านเครดิตที่คาดว่าจะเกิดขึ้นตลอดอายุของสัญญา

ระยะเวลาสูงสุดที่ใช้ในการประมาณผลขาดทุนด้านเครดิตที่คาดว่าจะเกิดขึ้นพิจารณาจากระยะเวลาที่ยาวที่สุดตามสัญญาที่กลุ่มบริษัทมีฐานะเปิดต่อความเสี่ยงด้านเครดิต

กลุ่มบริษัทพิจารณาว่าความเสี่ยงด้านเครดิตของสินทรัพย์ทางการเงินเพิ่มขึ้นอย่างมีนัยสำคัญหากเกินกำหนดชำระมากกว่า 30 วัน มีการเปลี่ยนแปลงของอันดับความน่าเชื่อถือที่ลดระดับลงอย่างมีนัยสำคัญ มีการดำเนินงานที่ถดถอยอย่างมีนัยสำคัญ หรือมีการเปลี่ยนแปลงหรือคาดการณ์การเปลี่ยนแปลงของเทคโนโลยี ตลาด สภาวการณ์ทางเศรษฐกิจหรือกฎหมายที่ส่งผลในทางลบอย่างมีนัยสำคัญต่อความสามารถของลูกหนี้ในการจ่ายชำระภาระผูกพันให้กับกลุ่มบริษัท

กลุ่มบริษัทพิจารณาว่าสินทรัพย์ทางการเงินจะเกิดการผิดสัญญาเมื่อ

ผู้กู้ไม่สามารถจ่ายชำระภาระผูกพันด้านเครดิตให้แก่กลุ่มบริษัทได้เต็มจำนวน อีกทั้งกลุ่มบริษัทไม่มีสิทธิในการไล่เบี้ย เช่น การยึดหลักประกัน (หากมีการวางหลักประกัน) หรือ

สินทรัพย์ทางการเงินค้างชำระเกินกว่า 90 วัน

การประเมินการเพิ่มขึ้นของความเสี่ยงด้านเครดิตอย่างมีนัยสำคัญนั้นมีการประเมินทั้งแบบเป็นรายลูกหนี้หรือแบบกลุ่ม ขึ้นอยู่กับลักษณะของเครื่องมือทางการเงิน หากการประเมินความเสี่ยงเป็นการประเมินแบบกลุ่มต้องมีการจัดกลุ่มเครื่องมือทางการเงินตามลักษณะความเสี่ยงด้านเครดิตที่คล้ายคลึงกัน เช่น สถานการณ์ค้างชำระและอันดับความน่าเชื่อถือ

ผลขาดทุนด้านเครดิตที่คาดว่าจะเกิดขึ้นมีการประเมินใหม่ ณ สิ้นรอบระยะเวลาที่รายงาน เพื่อสะท้อนการเปลี่ยนแปลงของความเสี่ยงด้านเครดิตของเครื่องมือทางการเงินนับจากวันที่รับรู้รายการเมื่อเริ่มแรก การเพิ่มขึ้นของค่าเผื่อผลขาดทุนแสดงเป็นขาดทุนจากการด้อยค่าในกำไรหรือขาดทุน

การตัดจำหน่าย

มูลค่าตามบัญชีขั้นต้นของสินทรัพย์ทางการเงินจะถูกตัดจำหน่ายเมื่อกลุ่มบริษัทไม่สามารถคาดการณ์ได้อย่างสมเหตุสมผลว่าจะได้รับคืนเงิน หากมีการรับเงินคืนในภายหลังจากสินทรัพย์ที่มีการตัดจำหน่ายแล้ว จะรับรู้เป็นการกลับรายการการด้อยค่าในกำไรหรือขาดทุนในงวดที่ได้รับคืน

นโยบายการบัญชีที่ถือปฏิบัติก่อนวันที่ 1 มกราคม 2563

ค่าเผื่อหนี้สงสัยจะสูญของลูกหนี้การค้า ประเมินโดยการวิเคราะห์ประวัติการชำระหนี้ และการคาดการณ์เกี่ยวกับการชำระหนี้ในอนาคตของลูกค้า

สินทรัพย์ทางการเงินอื่นของกลุ่มบริษัทได้รับการทบทวนทุกสิ้นรอบระยะเวลารายงานว่ามีข้อบ่งชี้เรื่องการด้อยค่าหรือไม่ ในกรณีที่มีข้อบ่งชี้จะทำการประมาณมูลค่าสินทรัพย์ที่คาดว่าจะได้รับคืน

ผลขาดทุนจากการด้อยค่ารับรู้เมื่อมูลค่าตามบัญชีของสินทรัพย์สูงกว่ามูลค่าที่คาดว่าจะได้รับคืน ผลขาดทุนจากการด้อยค่าบันทึกในกำไรหรือขาดทุน

เมื่อมีการลดลงในมูลค่ายุติธรรมของสินทรัพย์ทางการเงินเผื่อขายซึ่งได้บันทึกในกำไรขาดทุนเบ็ดเสร็จอื่น และมีความชัดเจนว่าสินทรัพย์ดังกล่าวมีการด้อยค่า ผลขาดทุนซึ่งเคยบันทึกในกำไรขาดทุนเบ็ดเสร็จอื่นจะถูกบันทึกในกำไรหรือขาดทุนถึงแม้ว่าจะยังไม่มีการตัดรายการสินทรัพย์ทางการเงินดังกล่าว ผลขาดทุนที่บันทึกในกำไรหรือขาดทุนเป็นผลต่างระหว่างมูลค่ายุติธรรมในปัจจุบันของสินทรัพย์กับราคาทุนที่ซื้อหักด้วยผลขาดทุนจากการด้อยค่าของสินทรัพย์ทางการเงินนั้นๆ ซึ่งเคยรับรู้แล้วในกำไรหรือขาดทุน

การคำนวณมูลค่าที่คาดว่าจะได้รับคืน

มูลค่าที่คาดว่าจะได้รับคืนของหลักทรัพย์ที่ถือไว้จนกว่าจะครบกำหนดที่บันทึกโดยวิธีราคาทุนตัดจำหน่าย คำนวณโดยการหามูลค่าปัจจุบันของประมาณการกระแสเงินสดที่จะได้รับในอนาคต คิดลดด้วยอัตราผลตอบแทนที่แท้จริง

มูลค่าที่คาดว่าจะได้รับคืนของสินทรัพย์ทางการเงินสำหรับหลักทรัพย์เผื่อขาย คำนวณโดยอ้างอิงถึงมูลค่ายุติธรรม

การกลับรายการด้อยค่า

ผลขาดทุนจากการด้อยค่าของสินทรัพย์ทางการเงินจะถูกกลับรายการเมื่อมูลค่าที่คาดว่าจะได้รับคืนเพิ่มขึ้นในภายหลังและการเพิ่มขึ้นนั้นสัมพันธ์โดยตรงกับผลขาดทุนจากการด้อยค่าที่เคยรับรู้ในกำไรหรือขาดทุน

การด้อยค่าสินทรัพย์ที่ไม่ใช่สินทรัพย์ทางการเงิน

มูลค่าตามบัญชีของสินทรัพย์ของกลุ่มบริษัทได้รับการทบทวนทุกวันที่สิ้นรอบระยะเวลารายงานว่ามีข้อบ่งชี้เรื่องการด้อยค่าหรือไม่ ในกรณีที่มีข้อบ่งชี้จะทำการประมาณมูลค่าสินทรัพย์ที่คาดว่าจะได้รับคืน สำหรับมูลค่าที่คาดว่าจะได้รับคืนของค่าความนิยมและสินทรัพย์ไม่มีตัวตนที่มีอายุการใช้ประโยชน์ไม่ทราบแน่นอน หรือยังไม่พร้อมใช้งานจะถูกประมาณทุกปีในช่วงเวลาเดียวกัน

ผลขาดทุนจากการด้อยค่ารับรู้เมื่อมูลค่าตามบัญชีของสินทรัพย์หรือหน่วยสินทรัพย์ที่ก่อให้เกิดเงินสดสูงกว่ามูลค่าที่คาดว่าจะได้รับคืน ผลขาดทุนจากการด้อยค่าบันทึกในกำไรหรือขาดทุน

การคำนวณมูลค่าที่คาดว่าจะได้รับคืน

มูลค่าที่คาดว่าจะได้รับคืนของสินทรัพย์ที่ไม่ใช่สินทรัพย์ทางการเงิน หมายถึง มูลค่าจากการใช้ของสินทรัพย์หรือมูลค่ายุติธรรมของสินทรัพย์หักต้นทุนในการขายแล้วแต่มูลค่าใดจะสูงกว่า การประเมินมูลค่าจากการใช้ของสินทรัพย์ ประมาณจากกระแสเงินสดที่จะได้รับในอนาคตคิดลดเป็นมูลค่าปัจจุบันโดยใช้อัตราคิดลดก่อนคำนึงถึงภาษีเงินได้เพื่อให้สะท้อนมูลค่าที่อาจประเมินได้ในตลาดปัจจุบัน ซึ่งแปรไปตามเวลาและความเสี่ยงที่มีต่อสินทรัพย์ สำหรับสินทรัพย์ที่ไม่ก่อให้เกิดกระแสเงินสดรับโดยอิสระจากสินทรัพย์อื่น จะพิจารณามูลค่าที่คาดว่าจะได้รับคืนรวมกับหน่วยสินทรัพย์ที่ก่อให้เกิดเงินสดที่สินทรัพย์นั้นเกี่ยวข้องด้วย

การกลับรายการด้อยค่า

ผลขาดทุนจากการด้อยค่าของค่าความนิยมจะไม่มีการปรับปรุงกลับรายการ ผลขาดทุนจากการด้อยค่าของสินทรัพย์ที่ไม่ใช่สินทรัพย์ทางการเงินอื่นๆ ที่เคยรับรู้ในงวดก่อนจะถูกประเมินทุกรอบระยะเวลารายงานว่ามีข้อบ่งชี้เรื่องการด้อยค่าหรือไม่ ซึ่งหากมีการเปลี่ยนแปลงประมาณการที่ใช้ในการคำนวณมูลค่าที่คาดว่าจะได้รับคืน ผลขาดทุนจากการด้อยค่าจะถูกกลับรายการเพียงเท่าที่มูลค่าตามบัญชีของสินทรัพย์ไม่เกินกว่ามูลค่าตามบัญชีภายหลังหักด้วยค่าเสื่อมราคาสะสมหรือค่าตัดจำหน่ายสะสม เสมือนหนึ่งไม่เคยมีการบันทึกผลขาดทุนจากการด้อยค่ามาก่อน

เจ้าหนี้การค้าและเจ้าหนี้อื่น

เจ้าหนี้การค้าและเจ้าหนี้อื่น แสดงด้วยราคาทุน

หนี้สินที่เกิดจากสัญญา

หนี้สินที่เกิดจากสัญญาเป็นภาระผูกพันที่จะต้องโอนสินค้าหรือบริการให้กับลูกค้า หนี้สินที่เกิดจากสัญญารับรู้เมื่อกลุ่มบริษัทได้รับชำระหรือมีสิทธิที่ปราศจากเงื่อนไขในการได้รับสิ่งตอบแทนที่เรียกคืนไม่ได้จากลูกค้าก่อนที่กลุ่มบริษัทรับรู้รายได้ที่เกี่ยวข้อง

ผลประโยชน์ของพนักงาน

โครงการสมทบเงิน

ภาระผูกพันในการสมทบเข้าโครงการสมทบเงินจะถูกรับรู้เป็นค่าใช้จ่ายพนักงานในกำไรหรือขาดทุนในรอบระยะเวลาที่พนักงานได้ทำงานให้กับกิจการ

โครงการผลประโยชน์ที่กำหนดไว้

ภาระผูกพันสุทธิของกลุ่มบริษัทจากโครงการผลประโยชน์ที่กำหนดไว้ถูกคำนวณแยกต่างหากเป็นรายโครงการจากการประมาณผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ผลประโยชน์ดังกล่าวได้มีการคิดลดกระแสเงินสดเพื่อให้เป็นมูลค่าปัจจุบัน

การคำนวณภาระผูกพันของโครงการผลประโยชน์ที่กำหนดไว้นั้นใช้หลักคณิตศาสตร์ประกันภัยซึ่งจัดทำโดยนักคณิตศาสตร์ประกันภัยที่ได้รับอนุญาต โดยวิธีคิดลดแต่ละหน่วยที่ประมาณการไว้

ในการวัดมูลค่าใหม่ของหนี้สินผลประโยชน์ที่กำหนดไว้สุทธิ ผลกำไรหรือขาดทุนจากการประมาณการ
ตามหลักคณิตศาสตร์ประกันภัยจะถูกรับรู้รายการในกำไรขาดทุนเบ็ดเสร็จอื่น กลุ่มบริษัทกำหนดดอกเบี้ยจ่ายของหนี้สินผลประโยชน์ที่กำหนดไว้สุทธิโดยใช้อัตราคิดลดที่ใช้วัดมูลค่าภาระผูกพันตามโครงการผลประโยชน์ ณ ต้นปี โดยคำนึงถึงการเปลี่ยนแปลงใดๆ ในหนี้สินผลประโยชน์ที่กำหนดไว้สุทธิซึ่งเป็นผลมาจากการสมทบเงินและการจ่ายชำระผลประโยชน์ ดอกเบี้ยจ่ายสุทธิและค่าใช้จ่ายอื่นๆ ที่เกี่ยวข้องกับโครงการผลประโยชน์รับรู้รายการในกำไรหรือขาดทุน

เมื่อมีการเปลี่ยนแปลงผลประโยชน์ของโครงการหรือการลดขนาดโครงการ การเปลี่ยนแปลงในผลประโยชน์ที่เกี่ยวข้องกับการบริการในอดีต หรือผลกำไรหรือขาดทุนจากการลดขนาดโครงการต้องรับรู้ในกำไรหรือขาดทุนทันที กลุ่มบริษัทรับรู้ผลกำไรและขาดทุนจากการจ่ายชำระผลประโยชน์พนักงานเมื่อเกิดขึ้น

ผลประโยชน์ระยะยาวอื่น

ภาระผูกพันสุทธิของกลุ่มบริษัทที่เป็นผลประโยชน์ระยะยาวของพนักงานเป็นผลประโยชน์ในอนาคตที่เกิดจากการทำงานของพนักงานในงวดปัจจุบันและงวดก่อนๆ ซึ่งผลประโยชน์นี้ได้คิดลดกระแสเงินสดเพื่อให้เป็นมูลค่าปัจจุบัน การวัดมูลค่าใหม่จะรับรู้ในกำไรหรือขาดทุนเมื่อเกิดขึ้น

ผลประโยชน์เมื่อเลิกจ้าง

ผลประโยชน์เมื่อเลิกจ้างจะรับรู้เป็นค่าใช้จ่ายเมื่อวันใดวันหนึ่งต่อไปนี้เกิดขึ้นก่อน เมื่อกลุ่มบริษัทไม่สามารถยกเลิกข้อเสนอการให้ผลประโยชน์ดังกล่าวได้อีกต่อไป หรือเมื่อกลุ่มบริษัทรับรู้ต้นทุนสำหรับการปรับโครงสร้าง หากระยะเวลาการจ่ายผลประโยชน์เกินกว่า 12 เดือนนับจากวันสิ้นรอบระยะเวลารายงาน ผลประโยชน์ดังกล่าวจะถูกคิดลดกระแสเงินสด

ผลประโยชน์ระยะสั้นของพนักงาน

ผลประโยชน์ระยะสั้นของพนักงานรับรู้เป็นค่าใช้จ่ายเมื่อพนักงานทำงานให้ หนี้สินรับรู้ด้วยมูลค่าที่คาดว่าจะจ่ายชำระ หากกลุ่มบริษัทมีภาระผูกพันตามกฎหมายหรือภาระผูกพันโดยอนุมานที่จะต้องจ่ายอันเป็นผลมาจากการที่พนักงานได้ทำงานให้ในอดีตและภาระผูกพันนี้สามารถประมาณได้อย่างสมเหตุสมผล

ประมาณการหนี้สิน

ประมาณการหนี้สินจะรับรู้ก็ต่อเมื่อกลุ่มบริษัทมีภาระผูกพันตามกฎหมายหรือภาระผูกพันโดยอนุมานที่เกิดขึ้นในปัจจุบันซึ่งเป็นผลมาจากเหตุการณ์ในอดีตที่ประมาณการได้อย่างน่าเชื่อถือ และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะต้องถูกจ่ายไปเพื่อชำระภาระผูกพันดังกล่าว ประมาณการหนี้สินพิจารณาจากการคิดลดกระแสเงินสดที่จะจ่ายในอนาคตโดยใช้อัตราคิดลดในตลาดปัจจุบันก่อนคำนึงถึงภาษีเงินได้ เพื่อให้สะท้อนจำนวนที่อาจประเมินได้ในตลาดปัจจุบันซึ่งแปรไปตามเวลาและความเสี่ยงที่มีต่อหนี้สิน ประมาณการหนี้สินส่วนที่เพิ่มขึ้นเนื่องจากเวลาที่ผ่านไปรับรู้เป็นต้นทุนทางการเงิน

การวัดมูลค่ายุติธรรม

มูลค่ายุติธรรมคือราคาที่จะได้รับจากการขายสินทรัพย์หรือจ่ายชำระเพื่อโอนหนี้สินในรายการที่เกิดขึ้นในสภาพปกติระหว่างผู้ร่วมตลาด ณ วันที่วัดมูลค่า มูลค่ายุติธรรมของหนี้สินสะท้อนผลกระทบของความเสี่ยงที่ไม่สามารถปฏิบัติตามข้อกำหนดของภาระผูกพัน

นโยบายการบัญชีและการเปิดเผยข้อมูลของกลุ่มบริษัทหลายข้อกำหนดให้มีการวัดมูลค่ายุติธรรมทั้งสินทรัพย์และหนี้สินทางการเงินและไม่ใช่ทางการเงิน

กลุ่มบริษัทวัดมูลค่ายุติธรรมของเครื่องมือทางการเงินโดยใช้ราคาเสนอซื้อขายในตลาดที่มีสภาพคล่อง หากสามารถหาได้ ตลาดจะถือว่ามี ‘สภาพคล่อง’ หากรายการซื้อขายของสินทรัพย์หรือหนี้สินเกิดขึ้นอย่างสม่ำเสมอในจำนวนที่เพียงพอซึ่งสามารถให้ข้อมูลราคาได้อย่างต่อเนื่อง

หากไม่มีราคาเสนอซื้อขายในตลาดที่มีสภาพคล่อง กลุ่มบริษัทใช้เทคนิคการประเมินมูลค่าที่ใช้ข้อมูลที่สามารถสังเกตได้ที่มีความเกี่ยวข้องให้มากที่สุด และลดการใช้ข้อมูลที่ไม่สามารถสังเกตได้ให้น้อยที่สุด การเลือกเทคนิคการประเมินมูลค่าจะพิจารณาปัจจัยทั้งหมดที่ผู้ร่วมตลาดคำนึงถึงในการกำหนดราคาของรายการ

หลักฐานที่ดีที่สุดสำหรับมูลค่ายุติธรรมของเครื่องมือทางการเงิน ณ วันที่รับรู้รายการเมื่อเริ่มแรกคือราคาของการทำรายการ หากกลุ่มบริษัทพิจารณาว่ามูลค่ายุติธรรม ณ วันที่รับรู้รายการเมื่อเริ่มแรกแตกต่างจากราคาของการทำรายการ เครื่องมือทางการเงินจะถูกวัดมูลค่าเมื่อเริ่มแรกด้วยมูลค่ายุติธรรม โดยผลต่างระหว่างมูลค่ายุติธรรม ณ วันที่รับรู้รายการเมื่อเริ่มแรกและราคาของการทำรายการจะรับรู้ในกำไรหรือขาดทุนด้วยเกณฑ์ที่เหมาะสม

การวัดมูลค่ายุติธรรมของสินทรัพย์หรือหนี้สิน กลุ่มบริษัทใช้ข้อมูลที่สามารถสังเกตได้ให้มากที่สุดเท่าที่จะทำได้ มูลค่ายุติธรรมเหล่านี้ถูกจัดประเภทในแต่ละลำดับชั้นของมูลค่ายุติธรรมตามข้อมูลที่ใช้ในการประเมินมูลค่าดังนี้

ข้อมูลระดับ 1 : 	เป็นราคาเสนอซื้อขาย (ไม่ต้องปรับปรุง) ในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน และกิจการสามารถเข้าถึงตลาดนั้น ณ วันที่วัดมูลค่า

ข้อมูลระดับ 2 : 	เป็นข้อมูลอื่นที่สังเกตได้โดยตรง (เช่น ราคาขาย) หรือโดยอ้อม (เช่น ราคาที่สังเกตได้) สำหรับสินทรัพย์หรือหนี้สินนั้น นอกเหนือจากราคาเสนอซื้อขายซึ่งรวมอยู่ในข้อมูลระดับ 1

ข้อมูลระดับ 3 :	เป็นข้อมูลที่ไม่สามารถสังเกตได้สำหรับสินทรัพย์หรือหนี้สินนั้น

หากข้อมูลที่นำมาใช้ในการวัดมูลค่ายุติธรรมของสินทรัพย์หรือหนี้สินถูกจัดประเภทลำดับชั้นที่แตกต่างกัน การวัดมูลค่ายุติธรรมในภาพรวมจะถูกจัดประเภทในระดับเดียวกันกับลำดับชั้นของมูลค่ายุติธรรมของข้อมูลที่อยู่ในระดับต่ำสุดที่มีนัยสำคัญสำหรับการวัดมูลค่ายุติธรรมในภาพรวม

กลุ่มบริษัทรับรู้การโอนระหว่างลำดับชั้นของมูลค่ายุติธรรม ณ วันสิ้นรอบระยะเวลารายงานที่การโอนเกิดขึ้น

รายได้

รายได้รับรู้เมื่อลูกค้ามีอำนาจควบคุมในสินค้าหรือบริการด้วยจำนวนเงินที่สะท้อนถึงสิ่งตอบแทนที่กลุ่มบริษัทคาดว่าจะมีสิทธิได้รับซึ่งไม่รวมจำนวนเงินที่เก็บแทนบุคคลที่สาม ภาษีมูลค่าเพิ่มและแสดงสุทธิจากส่วนลดการค้า และส่วนลดตามปริมาณ

การขายสินค้าและบริการ

รายได้จากการขายสินค้ารับรู้เมื่อลูกค้ามีอำนาจควบคุมในสินค้าซึ่งโดยทั่วไปเกิดขึ้นเมื่อมีการส่งมอบสินค้าให้กับลูกค้า สำหรับสัญญาที่ให้สิทธิลูกค้าในการคืนสินค้า รายได้จะรับรู้ในจำนวนที่มีความเป็นไปได้ค่อนข้างแน่ในระดับสูงมากว่าจะไม่มีการกลับรายการอย่างมีนัยสำคัญของรายได้ที่รับรู้สะสม ดังนั้น รายได้ที่รับรู้จะปรับปรุงด้วยประมาณการรับคืนสินค้าซึ่งประมาณการจากข้อมูลในอดีต

รายได้จากการให้บริการรับรู้เมื่อมีการให้บริการแล้วตามขั้นความสำเร็จของรายการ

สำหรับสัญญาที่มีการรวมการขายสินค้าและบริการเข้าด้วยกัน กลุ่มบริษัทบันทึกสินค้าและบริการแยกจากกัน หากสินค้าและบริการดังกล่าวแตกต่างกัน (เช่น หากสามารถแยกสินค้าหรือบริการดังกล่าวออกจากกันได้และลูกค้าได้รับประโยชน์จากสินค้าหรือบริการนั้น) หรือ มีการให้บริการหลายๆ ประเภทในรอบระยะเวลารายงานที่แตกต่างกัน สิ่งตอบแทนที่ได้รับจะถูกปันส่วนตามสัดส่วนของราคาขายที่เป็นเอกเทศของสินค้าและบริการนั้นๆ ซึ่งได้ระบุไว้ในรายงานอัตราค่าสินค้าหรือบริการที่กลุ่มบริษัทขายสินค้าและบริการเป็นเอกเทศแยกต่างหาก

กลุ่มบริษัทมีจังหวะเวลาของการรับรู้รายได้ส่วนใหญ่มาจากการขาย โดยเป็นรายได้ที่รับรู้ ณ เวลาใดเวลาหนึ่ง

สิทธิที่มอบให้กับลูกค้าในการเลือกซื้อสินค้าหรือบริการเพิ่ม

สิ่งตอบแทนที่ได้รับจะปันส่วนตามสัดส่วนของราคาขายที่เป็นเอกเทศของสินค้าและคะแนน จำนวนเงินที่ปันส่วนให้กับคะแนนจะรับรู้เป็นหนี้สินที่เกิดจากสัญญา และรับรู้รายได้เมื่อลูกค้าใช้สิทธิแลกคะแนนหรือเมื่อมีความน่าจะเป็นน้อยมากที่ลูกค้าจะใช้สิทธิแลกคะแนนดังกล่าวหรือสิทธิในเลือกหมดอายุ ทั้งนี้ ราคาขายที่เป็นเอกเทศของคะแนนประมาณการโดยอ้างอิงกับส่วนลดที่ให้แก่ลูกค้าและความน่าจะเป็นที่ลูกค้าจะใช้สิทธิแลกคะแนน และจะได้รับการทบทวนการประมาณการดังกล่าว ณ วันสิ้นรอบระยะเวลารายงาน

เงินปันผลรับ

เงินปันผลรับบันทึกในกำไรหรือขาดทุนในวันที่กลุ่มบริษัทมีสิทธิได้รับเงินปันผล

รายได้ค่าธรรมเนียมการใช้สิทธิ

รายได้ค่าธรรมเนียมการใช้สิทธิรับรู้เป็นรายได้ตลอดระยะเวลาการให้สิทธิ

ดอกเบี้ย

ดอกเบี้ยรับและดอกเบี้ยจ่ายรับรู้ในกำไรหรือขาดทุนด้วยอัตราดอกเบี้ยที่แท้จริง อัตราดอกเบี้ยที่แท้จริงคืออัตราที่ใช้คิดลดประมาณการการจ่ายชำระเงินหรือรับเงินในอนาคตตลอดอายุที่คาดการณ์ไว้ของเครื่องมือทางการเงินของ

มูลค่าตามบัญชีขั้นต้นของสินทรัพย์ทางการเงิน หรือ

ราคาทุนตัดจำหน่ายของหนี้สินทางการเงิน

ในการคำนวณดอกเบี้ยรับและดอกเบี้ยจ่าย อัตราดอกเบี้ยที่แท้จริงจะนำมาใช้กับมูลค่าตามบัญชีขั้นต้นของสินทรัพย์ (เมื่อสินทรัพย์ไม่มีการด้อยค่าด้านเครดิต) หรือราคาทุนตัดจำหน่ายของหนี้สิน อย่างไรก็ตามสำหรับสินทรัพย์ทางการเงินที่มีการด้อยค่าด้านเครดิตภายหลังการรับรู้เมื่อเริ่มแรก รายได้ดอกเบี้ยจะคำนวณโดยการใช้อัตราดอกเบี้ยที่แท้จริงกับมูลค่าตามบัญชีของสินทรัพย์ทางการเงินหลังหักขาดทุนจากการด้อยค่า หากสินทรัพย์ไม่มีการด้อยค่าเครดิตอีกต่อไป การคำนวณรายได้ดอกเบี้ยจะเปลี่ยนกลับไปคำนวณจากมูลค่าตามบัญชีขั้นต้นของสินทรัพย์

ค่าใช้จ่าย

ต้นทุนทางการเงิน

ต้นทุนทางการเงิน ประกอบด้วย ดอกเบี้ยจ่ายของเงินกู้ยืม ประมาณการหนี้สินและสิ่งตอบแทนที่คาดว่าจะต้องจ่ายส่วนที่เพิ่มขึ้นเนื่องจากเวลาที่ผ่านไป และเงินปันผลของหุ้นบุริมสิทธิซึ่งถูกจัดประเภทเป็นหนี้สิน

ต้นทุนการกู้ยืมที่ไม่ได้เกี่ยวกับการได้มา การก่อสร้างหรือการผลิตสินทรัพย์ที่เข้าเงื่อนไขรับรู้ในกำไรหรือขาดทุน โดยใช้วิธีอัตราดอกเบี้ยที่แท้จริง

ค่าใช้จ่ายสำหรับแผนการออกจากงานด้วยความเห็นชอบร่วมกัน

กลุ่มบริษัทได้เสนอสิทธิให้พนักงานจำนวนหนึ่งที่เข้าหลักเกณฑ์สำหรับการออกจากงานด้วยความเห็นชอบร่วมกัน พนักงานที่เห็นชอบกับข้อเสนอจะได้รับเงินจำนวนหนึ่งโดยคำนวณผันแปรตามเงินเดือนล่าสุด จำนวนปีที่ทำงานหรือจำนวนเดือนคงเหลือก่อนการเกษียณตามปกติ กลุ่มบริษัทบันทึกเป็นค่าใช้จ่ายเมื่อมีแผนการออกจากงานด้วยความเห็นชอบร่วมกัน

ภาษีเงินได้

ค่าใช้จ่ายภาษีเงินได้สำหรับปี ประกอบด้วย ภาษีเงินได้ของงวดปัจจุบันและภาษีเงินได้รอการตัดบัญชี ภาษีเงินได้ของงวดปัจจุบันและภาษีเงินได้รอการตัดบัญชีรับรู้ในกำไรหรือขาดทุน เว้นแต่ในส่วนที่เกี่ยวกับรายการที่รับรู้โดยตรงในส่วนของผู้ถือหุ้นหรือกำไรขาดทุนเบ็ดเสร็จอื่น

ภาษีเงินได้ของงวดปัจจุบัน

ภาษีเงินได้ของงวดปัจจุบัน ได้แก่ ภาษีที่คาดว่าจะจ่ายชำระหรือได้รับชำระ โดยคำนวณจากผลกำไรหรือขาดทุนประจำปีที่ต้องเสียภาษี โดยใช้อัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน ตลอดจนการปรับปรุงทางภาษีที่เกี่ยวกับรายการในปีก่อนๆ

ภาษีเงินได้รอการตัดบัญชี

ภาษีเงินได้รอการตัดบัญชีบันทึกโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี ภาษีเงินได้รอการตัดบัญชีจะไม่ถูกรับรู้เมื่อเกิดจากผลแตกต่างชั่วคราวต่อไปนี้ การรับรู้ค่าความนิยมในครั้งแรก การรับรู้สินทรัพย์หรือหนี้สินในครั้งแรกซึ่งเป็นรายการที่ไม่ใช่การรวมธุรกิจและรายการนั้นไม่มีผลกระทบต่อกำไรขาดทุนทางบัญชีหรือทางภาษี และผลแตกต่างที่เกี่ยวข้องกับเงินลงทุนในบริษัทย่อยและการร่วมค้าหากเป็นไปได้ว่าจะไม่กลับรายการในอนาคตอันใกล้ ภาษีเงินได้รอการตัดบัญชีวัดมูลค่าโดยใช้อัตราภาษีที่คาดว่าจะใช้กับผลแตกต่างชั่วคราวเมื่อมีการกลับรายการโดยใช้อัตราภาษีที่ประกาศใช้หรือที่คาดว่ามีผลบังคับใช้ ณ วันสิ้นรอบระยะเวลารายงาน

การวัดมูลค่าของสินทรัพย์และหนี้สินภาษีเงินได้รอการตัดบัญชีต้องสะท้อนถึงผลกระทบทางภาษีที่จะเกิดจากลักษณะวิธีการที่กลุ่มบริษัทคาดว่าจะได้รับผลประโยชน์จากสินทรัพย์หรือจะจ่ายชำระหนี้สินตามมูลค่าตามบัญชี ณ วันสิ้นรอบระยะเวลารายงาน

ในการกำหนดมูลค่าของภาษีเงินได้ปัจจุบันและภาษีเงินได้รอการตัดบัญชี กลุ่มบริษัทต้องคำนึงถึงผลกระทบของสถานการณ์ทางภาษีที่ไม่แน่นอนและอาจทำให้จำนวนภาษีที่ต้องจ่ายเพิ่มขึ้น และมีดอกเบี้ยที่ต้องชำระ กลุ่มบริษัทเชื่อว่าได้ตั้งภาษีเงินได้ค้างจ่ายเพียงพอสำหรับภาษีเงินได้ที่จะจ่ายในอนาคตซึ่งเกิดจากการประเมินผลกระทบจากหลายปัจจัย รวมถึงการตีความทางกฎหมายภาษี และจากประสบการณ์ในอดีต การประเมินนี้อยู่บนพื้นฐานการประมาณการและข้อสมมติ และอาจจะเกี่ยวข้องกับการตัดสินใจเกี่ยวกับเหตุการณ์ในอนาคต ข้อมูลใหม่ๆ อาจจะทำให้กลุ่มบริษัทเปลี่ยนการตัดสินใจโดยขึ้นอยู่กับความเพียงพอของภาษีเงินได้ค้างจ่ายที่มีอยู่ 
การเปลี่ยนแปลงในภาษีเงินได้ค้างจ่ายจะกระทบต่อค่าใช้จ่ายภาษีเงินได้ในงวดที่เกิดการเปลี่ยนแปลง

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกันสำหรับหน่วยภาษีเดียวกันหรือหน่วยภาษีต่างกัน สำหรับหน่วยภาษีต่างกันนั้นกิจการมีความตั้งใจจะจ่ายชำระหนี้สินและสินทรัพย์ภาษีเงินได้ของงวดปัจจุบันด้วยยอดสุทธิหรือตั้งใจจะรับคืนสินทรัพย์และจ่ายชำระหนี้สินในเวลาเดียวกัน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่ว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากผลแตกต่างชั่วคราวดังกล่าว กำไรเพื่อเสียภาษีในอนาคตต้องพิจารณาถึงการกลับรายการผลแตกต่างชั่วคราวที่เกี่ยวข้อง ดังนั้น กำไรเพื่อเสียภาษีในอนาคตหลังปรับปรุงการกลับรายการผลแตกต่างชั่วคราวที่พิจารณาจากแผนธุรกิจของแต่ละบริษัทย่อยในกลุ่มบริษัทแล้วอาจมีจำนวนไม่เพียงพอที่จะบันทึกสินทรัพย์ภาษีเงินได้ทั้งจำนวน สินทรัพย์ภาษีเงินได้รอการตัดบัญชีจะถูกทบทวน ณ ทุกวันสิ้นรอบระยะเวลารายงานและจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

เงินตราต่างประเทศ

รายการบัญชีที่เป็นเงินตราต่างประเทศ

รายการบัญชีที่เป็นเงินตราต่างประเทศแปลงค่าแต่ละสกุลเงินเป็นสกุลเงินที่ใช้ในการดำเนินงานของแต่ละบริษัทในกลุ่มบริษัท โดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นตัวเงินและเป็นเงินตราต่างประเทศ ณ วันสิ้นรอบระยะเวลารายงาน แปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันสิ้นรอบระยะเวลารายงาน ผลแตกต่างของอัตราแลกเปลี่ยนที่เกิดจากการแปลงค่าจะบันทึกในกำไรหรือขาดทุน

สินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศและบันทึกตามเกณฑ์ราคาทุนเดิมแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่เกิดรายการ ทั้งนี้รวมถึงรายการบัญชีที่เกิดจากการจ่ายชำระหรือรับชำระสิ่งตอบแทนล่วงหน้า

สินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศซึ่งแสดงด้วยมูลค่ายุติธรรมแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่วัดมูลค่ายุติธรรม

หน่วยงานต่างประเทศ

สินทรัพย์และหนี้สินของหน่วยงานต่างประเทศ รวมถึงค่าความนิยมและรายการปรับปรุงมูลค่ายุติธรรมที่เกิดขึ้นจากการซื้อหน่วยงานต่างประเทศ แปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน

ค่าความนิยมและรายการปรับปรุงมูลค่ายุติธรรมที่เกิดจากการซื้อหน่วยงานต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการสำหรับรายการซื้อที่เกิดก่อนวันที่ 1 มกราคม 2556 และแปลงค่าเป็นเงินบาทโดยใช้อัตราแลกเปลี่ยน ณ วันสิ้นงวดสำหรับรายการซื้อที่เกิดในหรือหลังวันที่ 1 มกราคม 2556

รายได้และค่าใช้จ่ายของหน่วยงานต่างประเทศแปลงค่าเป็นเงินบาทโดยใช้อัตราแลกเปลี่ยนถัวเฉลี่ยที่ใกล้เคียงกับอัตราแลกเปลี่ยน ณ วันที่เกิดรายการ

ผลต่างจากอัตราแลกเปลี่ยนที่เกิดจากการแปลงค่าบันทึกในกำไรขาดทุนเบ็ดเสร็จอื่น และแสดงเป็นรายการองค์ประกอบอื่นของส่วนของผู้ถือหุ้น จนกว่าจะมีการจำหน่ายหน่วยงานต่างประเทศนั้นออกไป ยกเว้นผลต่างจากการแปลงค่าที่ถูกปันส่วนให้ส่วนได้เสียที่ไม่มีอำนาจควบคุม

เมื่อหน่วยงานต่างประเทศถูกจำหน่ายส่วนได้เสียทั้งหมดหรือเพียงบางส่วนที่ทำให้สูญเสียการควบคุม ความมีอิทธิพลอย่างมีนัยสำคัญหรือการควบคุมร่วมกัน ผลสะสมของผลต่างจากอัตราแลกเปลี่ยนที่เกี่ยวข้องกับหน่วยงานต่างประเทศนั้นต้องถูกจัดประเภทเป็นกำไรหรือขาดทุนโดยเป็นส่วนหนึ่งของกำไรขาดทุนจากการจำหน่าย หากกลุ่มบริษัทจำหน่ายส่วนได้เสียในบริษัทย่อยเพียงบางส่วนแต่ยังคงมีการควบคุม ผลสะสมต้องถูกปันสัดส่วนให้กับส่วนได้เสียที่ไม่มีอำนาจควบคุม หากกลุ่มบริษัทจำหน่ายเงินลงทุนในบริษัทร่วมหรือการร่วมค้าเพียงบางส่วนโดยที่กลุ่มบริษัทยังคงมีอิทธิพลอย่างมีนัยสำคัญหรือการควบคุมร่วม กลุ่มบริษัทต้องจัดประเภทยอดสะสมบางส่วนที่เกี่ยวข้องเป็นกำไรหรือขาดทุน

รายการที่เป็นตัวเงินที่เป็นลูกหนี้หรือเจ้าหนี้กับหน่วยงานต่างประเทศ ซึ่งรายการดังกล่าวมิได้คาดหมายว่าจะมีแผนการชำระหนี้หรือไม่มีความเป็นไปได้ว่าจะชำระเงินในอนาคตอันใกล้ ผลกำไรและขาดทุนจากอัตราแลกเปลี่ยนจากรายการทางการเงินดังกล่าวจะถูกพิจารณาเป็นส่วนหนึ่งของเงินลงทุนสุทธิในหน่วยงานต่างประเทศ และรับรู้ในกำไรขาดทุนเบ็ดเสร็จอื่น และแสดงเป็นรายการองค์ประกอบอื่นของส่วนของผู้ถือหุ้น จนกว่าจะมีการจำหน่ายหน่วยงานต่างประเทศนั้นออกไป

เครื่องมือทางการเงิน

นโยบายการบัญชีที่ถือปฏิบัติตั้งแต่วันที่ 1 มกราคม 2563

(1) การรับรู้รายการและการวัดมูลค่าเมื่อเริ่มแรก

ลูกหนี้การค้า ตราสารหนี้ที่กลุ่มบริษัทเป็นผู้ออก และเจ้าหนี้การค้ารับรู้รายการเมื่อเริ่มแรกเมื่อมีการออกตราสารเหล่านั้น สินทรัพย์ทางการเงินและหนี้สินทางการเงินอื่นๆ ทั้งหมดรับรู้รายการเมื่อเริ่มแรกเมื่อกลุ่มบริษัทเป็นคู่สัญญาตามข้อกำหนดของเครื่องมือทางการเงินนั้น

ลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญวัดมูลค่าเมื่อเริ่มแรกด้วยราคาของการทำรายการ สินทรัพย์ทางการเงินและหนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน วัดมูลค่าเมื่อเริ่มแรกด้วยมูลค่ายุติธรรม สินทรัพย์ทางการเงินและหนี้สินทางการเงินอื่น (นอกเหนือจากลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ หรือวัดมูลค่าด้วยมูลค่ายุติธรรมผ่านกำไรหรือขาดทุน) จะวัดมูลค่าเมื่อเริ่มแรกด้วยมูลค่ายุติธรรมบวกต้นทุนการทำรายการซึ่งเกี่ยวข้องโดยตรงกับการได้มาหรือการออกตราสาร

(2) การจัดประเภทรายการและการวัดมูลค่าภายหลัง

สินทรัพย์ทางการเงิน - การจัดประเภท

ณ วันที่รับรู้รายการเมื่อเริ่มแรก สินทรัพย์ทางการเงินจะถูกจัดประเภทรายการตามการวัดมูลค่า ได้แก่ การวัดมูลค่าด้วยราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่นหรือมูลค่ายุติธรรมผ่านกำไรหรือขาดทุน

สินทรัพย์ทางการเงินจะไม่ถูกจัดประเภทรายการใหม่ภายหลังการรับรู้รายการเมื่อเริ่มแรกเว้นแต่กลุ่มบริษัทมีการเปลี่ยนแปลงโมเดลธุรกิจในการบริหารสินทรัพย์ทางการเงิน ในกรณีดังกล่าวสินทรัพย์ทางการเงินที่ได้รับผลกระทบทั้งหมดจะถูกจัดประเภทรายการใหม่โดยทันทีเป็นต้นไปนับจากวันที่มีการเปลี่ยนแปลงการจัดประเภท

สินทรัพย์ทางการเงินที่ไม่ได้ถูกกำหนดให้วัดมูลค่ายุติธรรมผ่านกำไรหรือขาดทุนจะถูกวัดมูลค่าด้วยราคาทุนตัดจำหน่ายหากเข้าเงื่อนไขทั้งสองข้อดังต่อไปนี้

ถือครองสินทรัพย์ทางการเงินนั้นตามโมเดลธุรกิจที่มีวัตถุประสงค์เพื่อรับกระแสเงินสดตามสัญญา และ

ข้อกำหนดตามสัญญาของสินทรัพย์ทางการเงินซึ่งทำให้เกิดกระแสเงินสดเป็นการจ่ายเพียงเงินต้นและดอกเบี้ยจากยอดคงเหลือของเงินต้นในวันที่กำหนดไว้

ตราสารหนี้ที่ไม่ได้ถูกกำหนดให้วัดมูลค่ายุติธรรมผ่านกำไรหรือขาดทุนจะวัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่นได้หากเข้าเงื่อนไขทั้งสองข้อดังต่อไปนี้

ถือครองสินทรัพย์ทางการเงินนั้นตามโมเดลธุรกิจที่มีวัตถุประสงค์เพื่อรับกระแสเงินสดตามสัญญาและเพื่อขายสินทรัพย์ทางการเงิน และ

ข้อกำหนดตามสัญญาของสินทรัพย์ทางการเงินซึ่งทำให้เกิดกระแสเงินสดเป็นการจ่ายเพียงเงินต้นและดอกเบี้ยจากยอดคงเหลือของเงินต้นในวันที่กำหนดไว้

ณ วันที่รับรู้รายการเมื่อเริ่มแรกของเงินลงทุนในตราสารทุนที่ไม่ได้ถือไว้เพื่อค้า กลุ่มบริษัทอาจเลือกให้เงินลงทุนดังกล่าวแสดงการเปลี่ยนแปลงในมูลค่ายุติธรรมในภายหลังในกำไรขาดทุนเบ็ดเสร็จอื่น ซึ่งการเลือกนี้สามารถเลือกได้เป็นรายเงินลงทุนและเมื่อเลือกแล้วไม่สามารถยกเลิกได้

สินทรัพย์ทางการเงินทั้งหมดที่ไม่ได้จัดประเภทให้วัดมูลค่าด้วยราคาทุนตัดจำหน่ายหรือมูลค่ายุติธรรมผ่านกำไรขาดทุนเบ็ดเสร็จอื่นตามที่ได้อธิบายไว้ข้างต้นจะวัดมูลค่าด้วยมูลค่ายุติธรรมผ่านกำไรหรือขาดทุน ซึ่งรวมถึงสินทรัพย์อนุพันธ์ทั้งหมด ณ วันที่รับรู้รายการเมื่อเริ่มแรก กลุ่มบริษัทสามารถเลือกให้สินทรัพย์ทางการเงินที่เข้าข้อกำหนดในการวัดมูลค่าด้วยราคาทุนตัดจำหน่ายหรือมูลค่ายุติธรรมผ่านกำไรขาดทุนเบ็ดเสร็จอื่น ถูกวัดมูลค่าด้วยมูลค่ายุติธรรมผ่านกำไรหรือขาดทุนหากการกำหนดดังกล่าวช่วยขจัดหรือลดความไม่สอดคล้องอย่างมีนัยสำคัญซึ่งอาจเกิดขึ้นซึ่งเมื่อเลือกแล้วไม่สามารถยกเลิกได้

สินทรัพย์ทางการเงิน - การประเมินโมเดลธุรกิจ

กลุ่มบริษัทได้ประเมินโมเดลธุรกิจของสินทรัพย์ทางการเงินโดยพิจารณานโยบายและวัตถุประสงค์ของการลงทุน ความเสี่ยง และผลตอบแทนจากการลงทุน

สินทรัพย์ทางการเงิน - การประเมินว่ากระแสเงินสดตามสัญญาเป็นการจ่ายเพียงเงินต้นและดอกเบี้ยจากยอดคงเหลือของเงินต้นหรือไม่

สำหรับวัตถุประสงค์ของการประเมินนี้ “เงินต้น” หมายถึง มูลค่ายุติธรรมของสินทรัพย์ทางการเงิน ณ วันที่รับรู้รายการเมื่อเริ่มแรก “ดอกเบี้ย” หมายถึง สิ่งตอบแทนจากมูลค่าเงินตามเวลาและความเสี่ยงด้านเครดิตที่เกี่ยวข้องกับจำนวนเงินต้นที่ค้างชำระในช่วงระยะเวลาใดระยะเวลาหนึ่งและความเสี่ยงในการกู้ยืมโดยทั่วไป และต้นทุน (เช่น ความเสี่ยงด้านสภาพคล่องและค่าใช้จ่ายในการบริหาร) รวมถึงอัตรากำไรขั้นต้น

ในการประเมินว่ากระแสเงินสดตามสัญญาเป็นการจ่ายเพียงเงินต้นและดอกเบี้ยหรือไม่ กลุ่มบริษัทพิจารณาข้อกำหนดตามสัญญาของเครื่องมือทางการเงิน ซึ่งรวมถึงการประเมินว่าสินทรัพย์ทางการเงินประกอบด้วยข้อกำหนดตามสัญญาที่สามารถเปลี่ยนแปลงระยะเวลาและจำนวนเงินของกระแสเงินสดตามสัญญาซึ่งอาจทำให้ไม่เข้าเงื่อนไข ในการประเมินกลุ่มบริษัทพิจารณาถึง

เหตุการณ์ที่อาจเกิดขึ้นซึ่งเป็นเหตุให้มีการเปลี่ยนแปลงจำนวนเงินและเวลาของกระแสเงินสด

เงื่อนไขที่อาจเปลี่ยนแปลงอัตราดอกเบี้ยตามสัญญา ซึ่งรวมถึงอัตราดอกเบี้ยผันแปร และ

เงื่อนไขเมื่อสิทธิเรียกร้องของกลุ่มบริษัทถูกจำกัดเฉพาะกระแสเงินสดจากสินทรัพย์ตามที่กำหนด (เช่น สินทรัพย์ทางการเงินที่ผู้ให้กู้ไม่มีสิทธิไล่เบี้ย)

สินทรัพย์ทางการเงิน - การวัดมูลค่าภายหลังและกำไรและขาดทุน

หนี้สินทางการเงิน - การจัดประเภทรายการ การวัดมูลค่าในภายหลังและกำไรและขาดทุน

หนี้สินทางการเงินจัดประเภทรายการตามการวัดมูลค่าด้วยราคาทุนตัดจำหน่ายหรือมูลค่ายุติธรรมผ่านกำไรหรือขาดทุน หนี้สินทางการเงินจะถูกจัดประเภทให้วัดมูลค่ายุติธรรมผ่านกำไรหรือขาดทุนหากให้ถือไว้เพื่อค้า ถือเป็นอนุพันธ์หรือกำหนดให้วัดมูลค่าเมื่อเริ่มแรกด้วยวิธีดังกล่าว หนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุนจะวัดมูลค่าด้วยมูลค่ายุติธรรมและรับรู้กำไรและขาดทุนสุทธิ รวมถึงดอกเบี้ยจ่ายในกำไรหรือขาดทุน หนี้สินทางการเงินอื่นที่วัดมูลค่าภายหลังด้วยราคาทุนตัดจำหน่ายด้วยวิธีดอกเบี้ยที่แท้จริง ดอกเบี้ยจ่ายและกำไรและขาดทุนจากอัตราแลกเปลี่ยนรับรู้ในกำไรหรือขาดทุน กำไรหรือขาดทุนที่เกิดจากการตัดรายการออกจากบัญชีให้รับรู้ในกำไรหรือขาดทุน (ดูหมายเหตุข้อ 4 (น) (6) สำหรับหนี้สินทางการเงินที่กำหนดให้เป็นเครื่องมือที่ใช้ในการป้องกันความเสี่ยง)

(3) การตัดรายการออกจากบัญชี

สินทรัพย์ทางการเงิน

กลุ่มบริษัทตัดรายการสินทรัพย์ทางการเงินออกจากบัญชีเมื่อสิทธิตามสัญญาที่จะได้รับกระแสเงินสดจากสินทรัพย์ทางการเงินหมดอายุหรือมีการโอนสิทธิในการรับกระแสเงินสดตามสัญญาในธุรกรรมซึ่งความเสี่ยงและผลตอบแทนของความเป็นเจ้าของเกือบทั้งหมดของสินทรัพย์ทางการเงินได้ถูกโอนหรือในกรณีที่กลุ่มบริษัทไม่ได้ทั้งโอนหรือคงไว้ซึ่งความเสี่ยงและผลตอบแทนของความเป็นเจ้าของเกือบทั้งหมดและไม่ได้คงไว้ซึ่งการควบคุมในสินทรัพย์ทางการเงิน

กลุ่มบริษัทเข้าทำธุรกรรมซึ่งมีการโอนสินทรัพย์ที่รับรู้ในงบแสดงฐานะการเงินแต่ยังคงความเสี่ยงและผลตอบแทนของความเป็นเจ้าของทั้งหมดหรือเกือบทั้งหมดในสินทรัพย์ที่โอนหรือบางส่วนของสินทรัพย์ ในกรณีนี้ สินทรัพย์ที่โอนจะไม่ถูกตัดรายการออกจากบัญชี

หนี้สินทางการเงิน

กลุ่มบริษัทตัดรายการหนี้สินทางการเงินออกจากบัญชีเมื่อภาระผูกพันตามสัญญาสิ้นสุดลง ยกเลิก หรือหมดอายุ กลุ่มบริษัทตัดรายการหนี้สินทางการเงินออกจากบัญชีหากมีการเปลี่ยนแปลงเงื่อนไขและกระแสเงินสดจากการเปลี่ยนแปลงหนี้สินมีความแตกต่างอย่างมีนัยสำคัญ โดยรับรู้หนี้สินทางการเงินใหม่ด้วยมูลค่ายุติธรรมที่สะท้อนเงื่อนไขที่เปลี่ยนแปลงแล้ว

การตัดรายการหนี้สินทางการเงินออกจากบัญชี ผลต่างระหว่างมูลค่าตามบัญชีที่ตัดรายการและสิ่งตอบแทนที่ต้องจ่าย (รวมถึงสินทรัพย์ที่ไม่ใช่เงินสดที่ได้โอนไปหรือหนี้สินที่รับมา) รับรู้ในกำไรหรือขาดทุน

(4) การหักกลบ

สินทรัพย์ทางการเงินและหนี้สินทางการเงินจะหักกลบกันเพื่อรายงานในงบแสดงฐานะการเงินด้วยจำนวนสุทธิ ก็ต่อเมื่อกลุ่มบริษัทมีสิทธิบังคับใช้ตามกฎหมายในการหักกลบจำนวนเงินที่รับรู้และกลุ่มบริษัทตั้งใจที่จะชำระด้วยจำนวนเงินสุทธิ หรือตั้งใจที่จะรับสินทรัพย์และชำระหนี้สินพร้อมกัน

(5) อนุพันธ์

อนุพันธ์รับรู้ด้วยมูลค่ายุติธรรม และวัดมูลค่ายุติธรรมทุกวันสิ้นรอบระยะเวลารายงาน ผลกำไรหรือขาดทุนจากการวัดมูลค่ายุติธรรมใหม่จะรับรู้ในกำไรหรือขาดทุนทันที

(6) การป้องกันความเสี่ยง

กลุ่มบริษัทถืออนุพันธ์บางรายการเป็นเครื่องมือป้องกันความเสี่ยงเพื่อการป้องกันความเสี่ยงในฐานะเปิดเงินตราต่างประเทศและอัตราดอกเบี้ย อนุพันธ์แฝงแยกออกจากสัญญาหลักและมีการบันทึกบัญชีแยกต่างหาก หากสัญญาหลักที่ไม่ใช่สินทรัพย์ทางการเงินและเข้าเงื่อนไขที่กำหนดไว้

นโยบายการบัญชีที่ถือปฏิบัติก่อนวันที่ 1 มกราคม 2563

เงินลงทุนในตราสารหนี้และตราสารทุนอื่น

ตราสารหนี้และตราสารทุนซึ่งเป็นหลักทรัพย์ในความต้องการของตลาดซึ่งถือไว้เพื่อค้า จัดประเภทเป็นสินทรัพย์หมุนเวียนและแสดงในมูลค่ายุติธรรม กำไรหรือขาดทุนจากการตีราคาหลักทรัพย์ได้บันทึกในกำไรหรือขาดทุน

ตราสารหนี้ซึ่งกลุ่มบริษัทตั้งใจและสามารถถือจนครบกำหนดจัดประเภทเป็นเงินลงทุนที่จะถือจนครบกำหนดและแสดงด้วยราคาทุนตัดจำหน่ายหักด้วยผลขาดทุนจากการด้อยค่าสะสม ผลต่างระหว่างราคาทุนที่ซื้อมากับมูลค่าไถ่ถอนของตราสารหนี้จะถูกตัดจ่ายโดยวิธีอัตราดอกเบี้ยที่แท้จริงตลอดอายุที่เหลือของตราสารหนี้

ตราสารหนี้และตราสารทุนซึ่งเป็นหลักทรัพย์ในความต้องการของตลาด นอกเหนือจากที่ถือไว้เพื่อค้าหรือตั้งใจถือไว้จนครบกำหนดจัดประเภทเป็นเงินลงทุนเผื่อขาย ภายหลังการรับรู้มูลค่าในครั้งแรก เงินลงทุนเผื่อขายแสดงด้วยมูลค่ายุติธรรม การเปลี่ยนแปลงของมูลค่ายุติธรรมรับรู้ในกำไรขาดทุนเบ็ดเสร็จอื่น ในกรณีที่เป็นเงินลงทุนประเภทที่มีดอกเบี้ยจะต้องบันทึกดอกเบี้ยในกำไรหรือขาดทุนโดยวิธีอัตราดอกเบี้ยที่แท้จริง

เงินลงทุนในตราสารทุนซึ่งไม่ใช่หลักทรัพย์ในความต้องการของตลาดแสดงด้วยราคาทุนหักด้วยผลขาดทุนจากการด้อยค่าสะสม

มูลค่ายุติธรรมของเครื่องมือทางการเงินสำหรับหลักทรัพย์เพื่อค้าและหลักทรัพย์เผื่อขายจะใช้ราคาเสนอซื้อ ณ วันสิ้นรอบระยะเวลารายงาน

การจำหน่ายเงินลงทุน

เมื่อมีการจำหน่ายเงินลงทุน ผลต่างระหว่างสิ่งตอบแทนสุทธิที่ได้รับและมูลค่าตามบัญชี รวมถึงผลกำไรหรือขาดทุนจากการเปลี่ยนแปลงของมูลค่ายุติธรรมที่เคยบันทึกในกำไรขาดทุนเบ็ดเสร็จอื่นจะถูกบันทึกในกำไรหรือขาดทุน

ในกรณีที่กลุ่มบริษัทจำหน่ายเงินลงทุนที่ถืออยู่เพียงบางส่วน การคำนวณต้นทุนสำหรับเงินลงทุนที่จำหน่ายไปและเงินลงทุนที่ยังถืออยู่ใช้วิธีถัวเฉลี่ยถ่วงน้ำหนัก

อนุพันธ์

กลุ่มบริษัทดำเนินธุรกิจกับต่างประเทศและมีความเสี่ยงจากการเปลี่ยนแปลงของอัตราดอกเบี้ยและอัตราแลกเปลี่ยน กลุ่มบริษัทได้ใช้เครื่องมือทางการเงินเพื่อลดความเสี่ยงดังกล่าว ผลกำไรหรือขาดทุนจากการทำประกันความเสี่ยงรับรู้ในกำไรหรือขาดทุนในงวดบัญชีเดียวกันกับงวดที่เกิดผลแตกต่างจากอัตราดอกเบี้ยและอัตราแลกเปลี่ยนของสินทรัพย์ทางการเงินหรือหนี้สินทางการเงินที่ทำประกันความเสี่ยงไว้

รายงานทางการเงินจำแนกตามส่วนงานธุรกิจ

ผลการดำเนินงานของส่วนงานที่รายงานต่อผู้มีอำนาจตัดสินใจสูงสุดด้านการดำเนินงาน จะแสดงถึงรายการที่เกิดขึ้นจากส่วนงานดำเนินงานนั้นโดยตรงรวมถึงรายการที่ได้รับการปันส่วนอย่างสมเหตุสมผล

5	การซื้อธุรกิจและการเปลี่ยนแปลงในส่วนได้เสียในบริษัทย่อย

ปี 2563

การซื้อธุรกิจ

ในระหว่างปี 2563 กลุ่มบริษัทได้มีการซื้อธุรกิจที่สำคัญ ดังนี้

HTExplore S.R.L. ประเทศอิตาลี

ในไตรมาส 4 ของปี 2563 บริษัทย่อยในธุรกิจเคมิคอลส์ ได้เข้าซื้อหุ้นร้อยละ 100 ใน HTExplore S.R.L. (“HTExplore”) เป็นผู้ประกอบธุรกิจด้านการทดสอบสารเร่งปฏิกิริยาแบบให้ผลผลิตสูงโดยมีสำนักงานใหญ่ตั้งอยู่ที่เมืองเนเปิลส์ ประเทศอิตาลี โดยการเข้าซื้อหุ้นดังกล่าวมีมูลค่าตามสัญญา 1.6 ล้านยูโร หรือเทียบเท่าเงินบาทประมาณ 58 ล้านบาท

การได้มาซึ่งอำนาจควบคุมใน HTExplore จะทำให้กลุ่มบริษัทมีขีดความสามารถในการทดสอบสารเร่งปฏิกิริยาแบบให้ผลผลิตสูงสำหรับเพิ่มผลผลิตและคุณภาพของเม็ดพลาสติก (High Throughput Experimentation) เพิ่มขึ้น ซึ่งเป็นกระบวนการสำคัญในการสร้างสินค้ามูลค่าเพิ่มสูง (High Value Added) โดยจะช่วยเสริมความสามารถในการวิจัยและพัฒนาของกลุ่มบริษัทให้ครบวงจรมากยิ่งขึ้น

การซื้อธุรกิจดังกล่าวข้างต้น กลุ่มบริษัทได้จ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 31 ธันวาคม 2563 การประเมินมูลค่ายุติธรรมโดยผู้ประเมินราคาอิสระได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อย

Bien Hoa Packaging Joint Stock Company ประเทศเวียดนาม

เมื่อวันที่ 18 ธันวาคม 2563 บริษัทย่อยในธุรกิจแพคเกจจิ้งได้เข้าซื้อหุ้นร้อยละ 94 ใน Bien Hoa Packaging Joint Stock Company (“SOVI”) ซึ่งเป็นบริษัทจดทะเบียนในตลาดหลักทรัพย์ ประเทศเวียดนาม และเป็นหนึ่งในผู้นำด้านบรรจุภัณฑ์กล่องกระดาษ โดยการเข้าซื้อหุ้นดังกล่าวมีมูลค่าตามสัญญา 2,070 พันล้านดอง หรือเทียบเท่าเงินบาทประมาณ 2,669 ล้านบาท

การได้มาซึ่งอำนาจควบคุมใน SOVI จะช่วยขยายฐานลูกค้าในกลุ่มอาหาร เครื่องดื่ม และสินค้าอุปโภคบริโภค อีกทั้งเป็นการเพิ่มสัดส่วนการบูรณาการในแนวตั้งกับโรงงานกระดาษบรรจุภัณฑ์

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 31 ธันวาคม 2563 การประเมินมูลค่ายุติธรรมยังไม่เสร็จสมบูรณ์ ดังนั้น สินทรัพย์และหนี้สินของ SOVI จึงถูกบันทึกบัญชีด้วยประมาณการมูลค่าในงบแสดงฐานะการเงินรวม ณ วันที่ 31 ธันวาคม 2563 ผลการประเมินอาจมีการปรับปรุงเมื่อรายงานของผู้ประเมินแล้วเสร็จ

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจอาจจะถูกปรับปรุงใหม่

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

เงินฝากธนาคารที่มีเงื่อนไขเฉพาะเพื่อการลงทุน จำนวน 534 ล้านบาท ได้แสดงสุทธิกับเงินลงทุนค้างจ่าย โดยจะถูกจ่ายเมื่อบรรลุเงื่อนไขตามที่กำหนดไว้ภายในระยะเวลา 2 ปี นับจากวันซื้อธุรกิจ

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมสิ้นสุดวันที่ 31 ธันวาคม 2563 นับตั้งแต่วันที่ซื้อธุรกิจ ทั้งนี้ รายได้จากการขายของบริษัทย่อยดังกล่าวตั้งแต่วันที่ 1 มกราคม 2563 ถึงวันที่กลุ่มบริษัทได้มีการซื้อธุรกิจดังกล่าว เป็นจำนวนเงินรวม 2,282 ล้านบาท และมีกำไรสำหรับงวด เป็นจำนวนเงินรวม 195 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 58 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

การเปลี่ยนแปลงส่วนได้เสียในบริษัทย่อย

เมื่อวันที่ 28 ตุลาคม 2562 ที่ประชุมคณะกรรมการบริษัท ครั้งที่ 234 (8/2562) ได้มีมติอนุมัติแผนการเสนอขายหุ้นสามัญเพิ่มทุนต่อประชาชนทั่วไปเป็นครั้งแรก (IPO) ของบริษัทเอสซีจี แพคเกจจิ้ง จำกัด (มหาชน) (“SCGP”) และอนุมัติการนำหุ้นสามัญของ SCGP เข้าจดทะเบียนในตลาดหลักทรัพย์แห่งประเทศไทย

ในไตรมาสที่ 4 ของปี 2563 SCGP ได้เสนอขายหุ้นสามัญที่ออกใหม่จำนวน 1,127.55 ล้านหุ้น ซึ่งจดทะเบียนเพิ่มทุนที่ชำระแล้วกับกระทรวงพาณิชย์เมื่อวันที่ 19 ตุลาคม 2563 ด้วยราคาเสนอขาย 35 บาทต่อหุ้น (มูลค่าที่ตราไว้ 1 บาท) และมีการจัดสรรหุ้นสามัญเพิ่มทุนเพื่อรองรับการใช้สิทธิของผู้จัดหาหุ้นส่วนเกิน จำนวน 39.37 ล้านหุ้น รวมจำนวน 1,166.92 ล้านหุ้น จำนวนเงินรวม 40,842 ล้านบาท และมีค่าใช้จ่ายที่เกี่ยวข้องโดยตรงกับการเสนอขายหุ้น IPO จำนวน 750 ล้านบาท สุทธิเงินสดรับจากการจัดสรรหุ้นสามัญเพิ่มทุน จำนวน 40,092 ล้านบาท ทำให้กลุ่มบริษัทมีสัดส่วนการถือหุ้นใน SCGP ลดลงจากร้อยละ 99 เป็นร้อยละ 72 ทั้งนี้ หุ้นของ SCGP เริ่มการซื้อขายในตลาดหลักทรัพย์ฯ ในวันที่ 22 ตุลาคม 2563

ผลกระทบของการเปลี่ยนแปลงในส่วนได้เสียของกลุ่มบริษัทใน SCGP ดังนี้

ปี 2562

การซื้อธุรกิจ

ในระหว่างปี 2562 กลุ่มบริษัทได้มีการซื้อธุรกิจที่สำคัญ ดังนี้

บริษัทไทย คอนเน็คทิวิตี เทอมินอล จำกัด (เดิมชื่อ “บริษัทไทยพรอสเพอริตีเทอมินอล จำกัด” ) และบริษัทบางกอก อินเตอร์ เฟรท ฟอร์เวิร์ดดิ้ง จำกัด ประเทศไทย

เมื่อวันที่ 11 มกราคม 2562 บริษัทย่อยในธุรกิจซีเมนต์และผลิตภัณฑ์ก่อสร้างได้เข้าซื้อหุ้นเพิ่มร้อยละ 50 ในบริษัทไทย คอนเน็คทิวิตี เทอมินอล จำกัด (“TCT”) ซึ่งดำเนินธุรกิจด้านการบริหารจัดการท่าเรือพาณิชย์รวม 2 แห่ง ได้แก่ ท่าเรือพระประแดงและท่าเรือมาบตาพุด ซึ่งให้บริการทั้งเพื่อการนำเข้าและส่งออก และได้เข้าซื้อหุ้นเพิ่มร้อยละ 50 ในบริษัทบางกอก อินเตอร์ เฟรท ฟอร์เวิร์ดดิ้ง จำกัด (“BIFC”) ซึ่งดำเนินธุรกิจด้านการขนส่งและขนถ่ายตู้สินค้าทางน้ำที่ท่าเรือของ TCT โดยการเข้าซื้อหุ้นดังกล่าวมีมูลค่าตามสัญญารวม 71 ล้านบาท

การซื้อหุ้นเพิ่มดังกล่าว ทำให้กลุ่มบริษัทมีส่วนได้เสียใน TCT และ BIFC เพิ่มขึ้นจากเดิมร้อยละ 50 เป็นร้อยละ 100 และมีการประเมินมูลค่ายุติธรรมของเงินลงทุนใน TCT และ BIFC ก่อนการเปลี่ยนแปลงสถานะจากบริษัทร่วมเป็นบริษัทย่อย ดังนี้

การได้มาซึ่งอำนาจควบคุมใน TCT และ BIFC จะเพิ่มขีดความสามารถของการให้บริการด้านโลจิสติกส์แบบครบวงจรของกลุ่มบริษัท ซึ่งครอบคลุมการให้บริการท่าเรือ การขนถ่ายสินค้านำเข้า-ส่งออกระหว่างประเทศ รวมถึงการใช้ประโยชน์ของสินทรัพย์และการขยายการบริการขนส่งระหว่างท่าเรือภายในประเทศด้วย

ในเดือนตุลาคม 2562 กลุ่มบริษัทได้โอนส่วนการลงทุนใน TCT และ BIFC ให้แก่บริษัทร่วมทุนที่จัดตั้งขึ้นใหม่ ส่งผลให้กลุ่มบริษัทมีสัดส่วนการลงทุนใน TCT และ BIFC ลดลงจากร้อยละ 100 เป็นร้อยละ 51 โดยยังคงเป็นบริษัทย่อยของกลุ่มบริษัท

Fajar Surya Wisesa Tbk. และบริษัทย่อย ประเทศอินโดนีเซีย

เมื่อวันที่ 28 มิถุนายน 2562 บริษัทย่อยในธุรกิจแพคเกจจิ้งได้เข้าซื้อหุ้นร้อยละ 55 ใน PT Fajar Surya Wisesa Tbk. (“Fajar”) ซึ่งเป็นผู้นำด้านธุรกิจกระดาษบรรจุภัณฑ์และเป็นบริษัทจดทะเบียนในตลาดหลักทรัพย์อินโดนีเซีย โดยการเข้าซื้อหุ้นดังกล่าวมีมูลค่าตามสัญญา 9.6 ล้านล้านรูเปียห์ หรือเทียบเท่าเงินบาทประมาณ 20,817 ล้านบาท

การได้มาซึ่งอำนาจควบคุมใน Fajar จะช่วยขยายการเติบโตของกลุ่มบริษัทในภูมิภาคอาเซียน โดยเฉพาะอย่างยิ่งในตลาดอินโดนีเซียซึ่งมีโอกาสในการเติบโตของธุรกิจแพคเกจจิ้งอย่างมากในอนาคต

ในไตรมาสที่ 1 ของปี 2563 กลุ่มบริษัทได้มีการเจรจากับผู้ถือหุ้นเดิมของ Fajar เพื่อลดเงื่อนไขเกี่ยวกับมูลค่าสิ่งตอบแทนที่โอนให้ จำนวน 10 ล้านดอลลาร์สหรัฐหรือเทียบเท่าเงินบาท 307 ล้านบาท ส่งผลให้ค่าความนิยมจากการซื้อธุรกิจลดลง 307 ล้านบาท และในเดือนเมษายน 2563 กลุ่มบริษัทได้จ่ายชำระเงินลงทุนค้างจ่าย จำนวน 615 ล้านบาท ให้กับผู้ถือหุ้นเดิม โดยจ่ายจากบัญชีเงินฝากธนาคารที่มีเงื่อนไขเฉพาะเพื่อการลงทุน เนื่องจากบรรลุเงื่อนไขตามที่กำหนดไว้แล้ว

บริษัทวีซี่ แพ็คเกจิ้ง (ประเทศไทย) จำกัด ประเทศไทย

เมื่อวันที่ 30 สิงหาคม 2562 บริษัทย่อยในธุรกิจแพคเกจจิ้งได้เข้าซื้อหุ้นร้อยละ 80 ในบริษัทวีซี่ แพ็คเกจิ้ง (ประเทศไทย) จำกัด (“Visy Thailand”) ซึ่งเป็นบริษัทชั้นนำในเอเชียซึ่งผลิตบรรจุภัณฑ์อาหารขึ้นรูปถนอมอาหารที่สามารถรีไซเคิลได้ให้แก่แบรนด์ผู้ผลิตอาหารชั้นนำระดับโลกที่ต้องการบรรจุภัณฑ์คุณภาพสูง Visy Thailand ใช้ระบบการผลิตอัตโนมัติความเร็วสูงมาตรฐานสากล ซึ่งมีเทคโนโลยีเฉพาะที่สามารถผลิตบรรจุภัณฑ์ที่ช่วยยืดอายุอาหารและผลไม้ให้ยาวนาน และเป็นระบบการผลิตที่มีกระบวนการจัดการของเสียจากการผลิตอย่างครบวงจร โดยการเข้าซื้อหุ้นดังกล่าวมีมูลค่าตามสัญญา 4,305 ล้านบาท

การได้มาซึ่งอำนาจควบคุมใน Visy Thailand เป็นการเสริมสร้างศักยภาพและการเติบโตอย่างต่อเนื่องของกลุ่มบริษัท ในฐานะผู้ให้บริการบรรจุภัณฑ์แบบครบวงจร โดยเฉพาะอย่างยิ่งบรรจุภัณฑ์สำหรับอาหารและผลไม้ท้องถิ่นของเอเชียซึ่งเป็นแหล่งผลิตอาหารที่สำคัญของโลก

การซื้อธุรกิจดังกล่าวข้างต้น กลุ่มบริษัทได้จ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 31 ธันวาคม 2562 การประเมินมูลค่ายุติธรรมโดยผู้ประเมินราคาอิสระได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อย

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

เงินฝากธนาคารที่มีเงื่อนไขเฉพาะเพื่อการลงทุน จำนวน 922 ล้านบาท ได้แสดงสุทธิกับเงินลงทุนค้างจ่าย โดยจะจ่ายให้กับผู้ถือหุ้นเดิมที่ขายหุ้นให้แก่กลุ่มบริษัทเมื่อบรรลุเงื่อนไขตามที่กำหนดไว้ภายในเดือนมีนาคม 2563

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมสิ้นสุดวันที่ 31 ธันวาคม 2562 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขายและให้บริการ 9,526 ล้านบาท และกำไรสำหรับงวด 625 ล้านบาท ซึ่งรวมเป็นส่วนหนึ่งของผลการดำเนินงานของกลุ่มบริษัท ทั้งนี้ รายได้จากการขายของบริษัทย่อยดังกล่าวตั้งแต่วันที่ 1 มกราคม 2562 ถึงวันที่กลุ่มบริษัทได้มีการซื้อธุรกิจดังกล่าว เป็นจำนวนเงินรวม 10,723 ล้านบาท และมีกำไรสำหรับงวด เป็นจำนวนเงินรวม 1,595 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 43 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

การเปลี่ยนแปลงในส่วนได้เสียในบริษัทย่อย

ในไตรมาสที่ 2 ของปี 2562 บริษัทย่อยภายใต้ธุรกิจแพคเกจจิ้ง ได้ปรับโครงสร้างการลงทุนในธุรกิจบรรจุภัณฑ์พลาสติกคงรูป โดยมี Toppan Printing Company Limited ผู้ผลิตบรรจุภัณฑ์ในประเทศญี่ปุ่นร่วมลงทุนในบริษัทเอสซีจีพี-ที พลาสติกส์ จำกัด (“SCGP-T”) ซึ่งเป็นบริษัทโฮลดิ้งในธุรกิจบรรจุภัณฑ์พลาสติกคงรูป คิดเป็นมูลค่า 194 ล้านบาท ส่งผลให้กลุ่มบริษัทมีสัดส่วนการลงทุนใน SCGP-T ลดลงจากร้อยละ 100 เป็นร้อยละ 51 โดย SCGP-T ยังคงเป็นบริษัทย่อยของกลุ่มบริษัท

6	บุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันหรือมีอิทธิพลอย่างมีนัยสำคัญทั้งทางตรงและทางอ้อมต่อบุคคลหรือกิจการในการตัดสินใจทางการเงินและการบริหารหรือในทางกลับกัน

รายการที่สำคัญกับกิจการที่เกี่ยวข้องกันสำหรับปีสิ้นสุดวันที่ 31 ธันวาคม และนโยบายการกำหนดราคาสรุปได้ดังนี้

ยอดคงเหลือ ณ วันที่ 31 ธันวาคม กับกิจการที่เกี่ยวข้องกันมีดังนี้

รายการเคลื่อนไหวระหว่างปีสำหรับเงินให้กู้ยืมแก่กิจการที่เกี่ยวข้องกันมีดังนี้

รายการเคลื่อนไหวระหว่างปีสำหรับเงินกู้ยืมจากกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ค่าตอบแทนคณะกรรมการบริษัทและผู้บริหารสำคัญ ประกอบด้วย ค่าตอบแทนที่จ่ายให้แก่คณะกรรมการบริษัทปูนซิเมนต์ไทย จำกัด (มหาชน) ตามข้อบังคับของบริษัท และค่าตอบแทนที่จ่ายให้แก่ผู้บริหารของกลุ่มบริษัท ซึ่งได้แก่ เงินเดือน โบนัส เงินตอบแทนพิเศษและอื่นๆ รวมทั้ง เงินสมทบกองทุนสำรองเลี้ยงชีพที่กลุ่มบริษัทจ่ายสมทบให้ผู้บริหารในฐานะพนักงานของกลุ่มบริษัท

7	เงินสดและรายการเทียบเท่าเงินสด

8	สินค้าคงเหลือ

# 9		เงินลงทุนในการร่วมค้าและบริษัทร่วม

รายการเคลื่อนไหวสำหรับปีสิ้นสุดวันที่ 31 ธันวาคม สำหรับเงินลงทุนในการร่วมค้าและบริษัทร่วม ซึ่งบันทึกโดยวิธีส่วนได้เสีย มีดังนี้

เงินลงทุนในการร่วมค้าและบริษัทร่วม ณ วันที่ 31 ธันวาคม และเงินปันผลรับจากเงินลงทุนระหว่างปีสิ้นสุดวันเดียวกัน มีดังนี้

การร่วมค้าและบริษัทร่วมที่ไม่มีสาระสำคัญ

ตารางต่อไปนี้สรุปข้อมูลทางการเงินของส่วนได้เสียของกลุ่มบริษัทในการร่วมค้าและบริษัทร่วมที่ไม่มีสาระสำคัญ จากจำนวนเงินที่รายงานในงบการเงินรวมของกลุ่มบริษัท

การจ่ายเงินปันผลเป็นหุ้นสามัญ

ในไตรมาสที่ 2 ของปี 2563 ที่ประชุมสามัญผู้ถือหุ้นของบริษัทสยามโกลบอลเฮ้าส์ จำกัด (มหาชน) มีมติอนุมัติจ่ายเงินปันผลประจำปี 2562 เป็นเงินสดและหุ้นสามัญ โดยจ่ายในวันที่ 22 พฤษภาคม 2563 ซึ่งกลุ่มบริษัทได้รับเงินปันผลเป็นหุ้นสามัญ จำนวน 64 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงิน 64 ล้านบาท

10	อสังหาริมทรัพย์เพื่อการลงทุน

กลุ่มบริษัทได้มีการประเมินมูลค่ายุติธรรมของอสังหาริมทรัพย์เพื่อการลงทุน โดยพิจารณาจากราคาตลาด
ตามเกณฑ์ของสินทรัพย์ที่ใช้งานอยู่ในปัจจุบัน ณ วันที่ 31 ธันวาคม 2563 มีมูลค่ายุติธรรมจำนวน 8,357 ล้านบาท (2562: 7,381 ล้านบาท)

การวัดมูลค่ายุติธรรมของอสังหาริมทรัพย์เพื่อการลงทุนถูกจัดลำดับชั้นการวัดมูลค่ายุติธรรมอยู่ในระดับที่ 3 
จากเกณฑ์ข้อมูลที่นำมาใช้ ซึ่งใช้วิธีการคิดลดกระแสเงินสดและวิธีราคาตลาดในการประเมินมูลค่ายุติธรรม

# 11		ที่ดิน อาคารและอุปกรณ์

ในปี 2563 สินทรัพย์สิทธิการใช้ของกลุ่มบริษัทเพิ่มขึ้นเป็นจำนวน 4,936 ล้านบาท

ในปี 2563 กลุ่มบริษัทได้บันทึกต้นทุนการกู้ยืมที่เกี่ยวข้องกับการได้มาซึ่งที่ดิน อาคารและอุปกรณ์ไว้เป็นส่วนหนึ่งของต้นทุนงานระหว่างก่อสร้าง จำนวน 651 ล้านบาท (2562: 287 ล้านบาท) โดยมีอัตราดอกเบี้ยที่รับรู้ร้อยละ 0.91 ถึง 5.35 ต่อปี (2562: ร้อยละ 1.95 ถึง 5.45 ต่อปี)

ในระหว่างปี 2563 กลุ่มบริษัทได้รับรู้ผลขาดทุนจากการด้อยค่าของที่ดิน อาคารและอุปกรณ์จำนวน 1,114 ล้านบาท ส่วนใหญ่จากธุรกิจซีเมนต์ในประเทศเมียนมาและอินโดนีเซีย (2562: 814 ล้านบาท) ซึ่งรวมอยู่ในค่าใช้จ่ายอื่นในงบกำไรขาดทุนรวม

ในการทดสอบการด้อยค่าของที่ดิน อาคารและอุปกรณ์ที่มีข้อบ่งชี้การด้อยค่า กลุ่มบริษัทกำหนดมูลค่าที่คาดว่าจะได้รับคืนจากมูลค่าจากการใช้ซึ่งใช้วิธีการคิดลดกระแสเงินสดในอนาคตที่คาดว่าจะได้รับ หรือมูลค่าที่คาดว่าจะได้รับคืนจากมูลค่ายุติธรรมหักต้นทุนในการจำหน่ายจากมูลค่าคงเหลือของหน่วยสินทรัพย์ แล้วแต่จำนวนเงินใดจะสูงกว่า

ทั้งนี้ วิธีการคิดลดกระแสเงินสดในอนาคตที่คาดว่าจะได้รับ กลุ่มบริษัทใช้กระแสเงินสดในอนาคตเป็นประมาณการสำหรับห้าปีข้างหน้า มูลค่าที่เหลืออยู่สุดท้าย และใช้อัตราคิดลดจากต้นทุนเงินทุนถัวเฉลี่ยถ่วงน้ำหนักของกลุ่มบริษัท ซึ่งกำหนดจากประมาณการและดุลยพินิจของผู้บริหาร และวิธีมูลค่าที่คาดว่าจะได้รับคืนจากมูลค่ายุติธรรม กลุ่มบริษัทประเมินมูลค่าโดยผู้ประเมินราคาอิสระ และการวัดมูลค่ายุติธรรมดังกล่าวถูกจัดลำดับชั้นการวัดมูลค่ายุติธรรมอยู่ในระดับที่ 3

12	สัญญาเช่า

กลุ่มบริษัทเช่าที่ดิน อาคาร ยานพาหนะและอุปกรณ์ ทั้งในและต่างประเทศ โดยค่าเช่ามีกำหนดชำระและอัตราที่ระบุไว้ในสัญญา

ทั้งนี้ ค่าเช่าจ่ายที่ผันแปรส่วนใหญ่เป็นสัญญาเช่ารถเพื่อขนส่งคอนกรีต มีกำหนดระยะเวลา 1 ปี โดยมีสิทธิต่ออายุสัญญาเช่าเมื่อสิ้นสุดอายุสัญญา และเงื่อนไขในการจ่ายชำระเป็นเงื่อนไขปกติทั่วไป

13	ค่าความนิยมและสินทรัพย์ไม่มีตัวตนอื่น

ในระหว่างปี 2563 กลุ่มบริษัทได้รับรู้ผลขาดทุนจากการด้อยค่าของค่าความนิยมของเงินลงทุนในบริษัทย่อยในส่วนงานธุรกิจซีเมนต์และผลิตภัณฑ์ก่อสร้าง เป็นจำนวนเงิน 1,259 ล้านบาท ซึ่งรวมอยู่ในค่าใช้จ่ายอื่นในงบกำไรขาดทุนรวม

ในการทดสอบการด้อยค่าของค่าความนิยม กลุ่มบริษัทกำหนดมูลค่าที่คาดว่าจะได้รับคืนจากมูลค่าจากการใช้ ซึ่งใช้วิธีการคิดลดกระแสเงินสดในอนาคตที่คาดว่าจะได้รับ ทั้งนี้ กลุ่มบริษัทใช้กระแสเงินสดในอนาคตเป็นประมาณการสำหรับห้าปีข้างหน้า มูลค่าที่เหลืออยู่สุดท้าย และใช้อัตราคิดลดจากต้นทุนเงินทุนถัวเฉลี่ยถ่วงน้ำหนักของกลุ่มบริษัท ซึ่งกำหนดจากประมาณการและดุลยพินิจของผู้บริหาร

14	สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี)

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีสามารถหักกลบได้เมื่อกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบันและภาษีเงินได้นี้ประเมินโดยหน่วยงานจัดเก็บภาษีหน่วยงานเดียวกัน ซึ่งแสดงรวมไว้ในงบแสดงฐานะการเงินรวมโดยมีรายละเอียดดังนี้

รายการเคลื่อนไหวของสินทรัพย์และหนี้สินภาษีเงินได้รอการตัดบัญชีที่เกิดขึ้นในระหว่างปี มีดังนี้

กฎระเบียบของรัฐบาลประเทศอินโดนีเซีย ตามประกาศ PP No. 1 Tahun 2020 ลงวันที่ 31 มีนาคม 2563 ให้ปรับลดอัตราภาษีเงินได้นิติบุคคลจากอัตราร้อยละ 25 เป็นอัตราร้อยละ 22 สำหรับรอบระยะเวลาบัญชีปี 2563 และ 2564 และอัตราร้อยละ 20 สำหรับรอบระยะเวลาบัญชีปี 2565 เป็นต้นไป กลุ่มบริษัทปรับลดสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีตามการเปลี่ยนแปลงอัตราภาษี ทำให้ค่าใช้จ่ายภาษีเงินได้ในงบกำไรขาดทุนรวมลดลงจำนวน 512 ล้านบาท

ในไตรมาสที่ 3 ของปี 2562 บริษัทย่อยแห่งหนึ่งได้กลับรายการสินทรัพย์ภาษีเงินได้รอการตัดบัญชีสำหรับผลขาดทุนทางภาษีที่ยังไม่ได้ใช้ เนื่องจากไม่มีความเป็นไปได้ค่อนข้างแน่ว่าจะมีกำไรเพื่อเสียภาษีในอนาคตเพียงพอที่จะใช้ประโยชน์ภายในระยะเวลาที่กำหนด โดยรับรู้เป็นค่าใช้จ่ายภาษีเงินได้จำนวน 1,581 ล้านบาท ในงบกำไรขาดทุนรวม และทำให้กำไรสุทธิลดลง 1,063 ล้านบาท

ผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้ ซึ่งกลุ่มบริษัทไม่ได้รับรู้เป็นสินทรัพย์ (หนี้สิน) ภาษีเงินได้รอการตัดบัญชี มีรายละเอียดดังนี้

ผลขาดทุนทางภาษีที่ยังไม่ได้ใช้ซึ่งกลุ่มบริษัทยังไม่ได้รับรู้เป็นสินทรัพย์ภาษีเงินได้รอการตัดบัญชีเป็นผลขาดทุนทางภาษีที่ยังไม่สิ้นสุดการให้ประโยชน์ตามกฎหมายเกี่ยวกับภาษีเงินได้ โดยจะสิ้นสุดการให้ประโยชน์ภายในปี 2568

ณ วันที่ 31 ธันวาคม 2563 และ 2562 กลุ่มบริษัทไม่ได้บันทึกหนี้สินภาษีเงินได้รอการตัดบัญชีสำหรับผลแตกต่างชั่วคราวที่เกิดจากการลงทุนในบริษัทย่อย อันเนื่องมาจากกลุ่มบริษัทสามารถควบคุมจังหวะเวลาในการกลับรายการผลแตกต่างชั่วคราวได้ และมีความเป็นไปได้แน่นอนที่ผลแตกต่างชั่วคราวจะไม่ได้กลับรายการภายในระยะเวลาที่คาดการณ์ได้ในอนาคต

15 	การเปลี่ยนแปลงของหนี้สินที่เกิดจากกิจกรรมจัดหาเงิน

การเปลี่ยนเเปลงของหนี้สินที่มีสาระสำคัญที่เกิดจากกิจกรรมจัดหาเงินเป็นดังนี้

16	หนี้สินที่มีภาระดอกเบี้ย

ในไตรมาสที่ 1 ของปี 2563 บริษัทย่อยแห่งหนึ่งภายใต้ธุรกิจแพคเกจจิ้งได้ชำระคืนเงินกู้ที่มีการนำ ที่ดิน อาคารและอุปกรณ์ไปเป็นหลักประกันทั้งจำนวนครบถ้วนแล้ว ซึ่งได้ปลดภาระจำนองสินทรัพย์ทั้งหมดแล้วในระหว่างไตรมาสที่ 2 ของปี 2563

เงินกู้ยืมที่มีภาระดอกเบี้ยส่วนที่มีหลักประกันที่ได้มาจากการซื้อกิจการในประเทศเวียดนาม ณ วันที่ 31 ธันวาคม 2563 ได้มีการนำที่ดิน อาคาร และอุปกรณ์ไปเป็นหลักประกัน ซึ่งต้องปฏิบัติตามเงื่อนไขภายใต้สัญญาเงินกู้

ณ วันที่ 31 ธันวาคม 2563 กลุ่มบริษัทมีวงเงินเบิกเกินบัญชีธนาคารหลายแห่งจำนวนเงินประมาณ 5,347 ล้านบาท (2562: 7,975 ล้านบาท)

ณ วันที่ 31 ธันวาคม 2563 กลุ่มบริษัทมีวงเงินกู้ยืมส่วนที่ยังไม่ได้เบิกถอนรวมเทียบเท่าเงินบาท จำนวน 89,558 ล้านบาท (2562: 114,953 ล้านบาท) รวมวงเงินกู้ยืมสำหรับโครงการปิโตรเคมีในประเทศเวียดนาม จำนวน 2,878 ล้านดอลลาร์สหรัฐ หรือเทียบเท่าเงินบาทประมาณ 86,449 ล้านบาท

เงินกู้ยืมระยะยาวของกลุ่มบริษัทมีอัตราดอกเบี้ยเฉลี่ยร้อยละ 1.43 ถึง 6.25 ต่อปี (2562: ร้อยละ 1.91 ถึง 6.05 ต่อปี)

เงินกู้ยืมระยะยาวที่เป็นเงินตราต่างประเทศมีอัตราดอกเบี้ยเฉลี่ยในปี 2563 ประมาณร้อยละ 3.14 ต่อปี (2561: ร้อยละ 4.87 ต่อปี)

หุ้นกู้

ณ วันที่ 31 ธันวาคม 2563 บริษัทได้ออกหุ้นกู้ประเภทไม่ด้อยสิทธิและไม่มีหลักประกัน มูลค่ารวม 175,000 ล้านบาท 
(2562: 175,000 ล้านบาท) ดังนี้

# 17		ประมาณการหนี้สินไม่หมุนเวียนสำหรับผลประโยชน์พนักงาน

กลุ่มบริษัทจ่ายค่าชดเชยผลประโยชน์ที่กำหนดไว้ตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณ และผลประโยชน์ระยะยาวอื่นแก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่ ความเสี่ยงของช่วงชีวิต ความเสี่ยงจากอัตราแลกเปลี่ยน ความเสี่ยงจากอัตราดอกเบี้ย และความเสี่ยงจากตลาด (เงินลงทุน)

ประมาณการหนี้สินไม่หมุนเวียนสำหรับผลประโยชน์พนักงานในงบแสดงฐานะการเงินรวม ณ วันที่ 31 ธันวาคม

การเปลี่ยนแปลงในมูลค่าปัจจุบันของประมาณการหนี้สินไม่หมุนเวียนของโครงการผลประโยชน์

เมื่อวันที่ 5 เมษายน 2562 มีการประกาศในราชกิจจานุเบกษาเกี่ยวกับการปรับปรุงพระราชบัญญัติคุ้มครองแรงงาน โดยมีผลใช้บังคับเมื่อวันที่ 5 พฤษภาคม 2562 ซึ่งกำหนดให้นายจ้างต้องจ่ายค่าชดเชยให้ลูกจ้างที่ถูกเลิกจ้างเพิ่มเติม หากลูกจ้างทำงานติดต่อกันครบ 20 ปีขึ้นไป ลูกจ้างมีสิทธิได้รับค่าชดเชยไม่น้อยกว่าค่าจ้างอัตราสุดท้าย 400 วัน จากเดิมอัตราค่าชดเชยสูงสุดคือ 300 วัน ทั้งนี้กลุ่มบริษัทได้รับรู้ผลกระทบจากการเปลี่ยนแปลงดังกล่าวเป็นค่าใช้จ่าย 2,538 ล้านบาทในงบกำไรขาดทุนรวม และทำให้กำไรสุทธิลดลง 2,035 ล้านบาท

ผลขาดทุน (กำไร) จากการประมาณการตามหลักคณิตศาสตร์ประกันภัยที่รับรู้ในกำไรขาดทุนเบ็ดเสร็จอื่น ณ วันสิ้นรอบระยะเวลารายงาน เกิดขึ้นจาก

ข้อสมมติในการประมาณการตามหลักคณิตศาสตร์ประกันภัย

ข้อสมมติหลักในการประมาณการตามหลักคณิตศาสตร์ประกันภัย ณ วันสิ้นรอบระยะเวลารายงาน

*	อัตราผลตอบแทนในท้องตลาดของพันธบัตรรัฐบาลสำหรับเงินชดเชยตามกฎหมายแรงงานและเงินบำเหน็จ

**	ขึ้นอยู่กับระยะเวลาการทำงานของพนักงาน

*** อ้างอิงตามตารางมรณะไทย 2560 ประเภทสามัญ (TMO2017: Thai Mortality Ordinary Table 2017)

การวิเคราะห์ความอ่อนไหว

การเปลี่ยนแปลงในแต่ละข้อสมมติที่เกี่ยวข้องในการประมาณการตามหลักคณิตศาสตร์ประกันภัยที่อาจเป็นไปได้อย่างสมเหตุสมผล ณ วันสิ้นรอบระยะเวลารายงาน โดยถือว่าข้อสมมติอื่นๆ คงที่ จะมีผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้เป็นจำนวนเงินดังต่อไปนี้

แม้ว่าการวิเคราะห์นี้ไม่ได้คำนึงการกระจายตัวแบบเต็มรูปแบบของกระแสเงินสดที่คาดหวังภายใต้โครงการดังกล่าว แต่ได้แสดงประมาณการความอ่อนไหวของข้อสมมติต่างๆ

18	สำรองและองค์ประกอบอื่นของส่วนของผู้ถือหุ้น

สำรองตามกฎหมาย

ตามบทบัญญัติแห่งพระราชบัญญัติบริษัทมหาชน จำกัด พ.ศ. 2535 มาตรา 116 บริษัทจะต้องจัดสรรทุนสำรอง(“สำรองตามกฎหมาย”) อย่างน้อยร้อยละ 5 ของกำไรสุทธิประจำปีหลังจากหักขาดทุนสะสมยกมา (ถ้ามี) จนกว่าสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน เงินสำรองนี้จะนำไปจ่ายเป็นเงินปันผลไม่ได้

องค์ประกอบอื่นของส่วนของผู้ถือหุ้น

ผลต่างของอัตราแลกเปลี่ยนจากการแปลงค่างบการเงิน

ผลต่างของอัตราแลกเปลี่ยนจากการแปลงค่างบการเงินแสดงในส่วนของผู้ถือหุ้นประกอบด้วยผลต่างการแปลงค่าทั้งหมดจากงบการเงินของหน่วยงานต่างประเทศของกลุ่มบริษัทจนกระทั่งมีการจำหน่ายเงินลงทุนนั้น

การเปลี่ยนแปลงในมูลค่ายุติธรรมของปี 2563

การเปลี่ยนแปลงในมูลค่ายุติธรรมประกอบด้วย

ผลสะสมของการเปลี่ยนแปลงในมูลค่ายุติธรรมสุทธิของตราสารทุนที่กำหนดให้วัดมูลค่ายุติธรรมผ่านกำไรขาดทุนเบ็ดเสร็จอื่นจนกระทั่งมีการตัดรายการ

ผลสะสมของการเปลี่ยนแปลงในมูลค่ายุติธรรมสุทธิของตราสารหนี้ที่วัดมูลค่ายุติธรรมผ่านกำไรขาดทุนเบ็ดเสร็จอื่นจนกระทั่งมีการตัดรายการหรือจัดประเภทรายการใหม่ มูลค่าดังกล่าวจะถูกปรับด้วยค่าเผื่อผลขาดทุน

การเปลี่ยนแปลงมูลค่ายุติธรรมของปี 2562

การเปลี่ยนแปลงมูลค่ายุติธรรมของเงินลงทุนเผื่อขายที่บันทึกไปยังส่วนของผู้ถือหุ้น รวมผลสะสมของการเปลี่ยนแปลงสุทธิในมูลค่ายุติธรรมของเงินลงทุนเผื่อขายจนกระทั่งมีการจำหน่ายเงินลงทุนนั้น

# 19	ส่วนได้เสียที่ไม่มีอำนาจควบคุม

ตารางต่อไปนี้สรุปข้อมูลเกี่ยวกับบริษัทย่อยแต่ละรายของกลุ่มบริษัทซึ่งมีส่วนได้เสียที่ไม่มีอำนาจควบคุม
ที่มีสาระสำคัญ ก่อนการตัดรายการระหว่างกัน

20	ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับปีสิ้นสุดวันที่ 31 ธันวาคม มีดังนี้

หมายถึง กำไรก่อนส่วนแบ่งกำไรของการร่วมค้าและบริษัทร่วมตามวิธีส่วนได้เสีย ต้นทุนทางการเงิน ภาษีเงินได้

ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม

หมายถึง กำไรสำหรับปีส่วนที่เป็นของผู้ถือหุ้นบริษัทใหญ่

ผลการดำเนินงานของส่วนงานธุรกิจ

ส่วนงานภูมิศาสตร์

กลุ่มบริษัทได้ขยายการลงทุนและดำเนินกิจการในต่างประเทศ โดยนำเสนอข้อมูลเกี่ยวกับการจำแนกส่วนงานภูมิศาสตร์สำหรับรายการรายได้จากการขายและสินทรัพย์ไม่หมุนเวียนที่มีมูลค่าเป็นสาระสำคัญ โดยรายได้จากการขายตามส่วนงานแยกตามที่ตั้งทางภูมิศาสตร์ของลูกค้า และสินทรัพย์ไม่หมุนเวียนตามส่วนงานแยกตามสถานที่ตั้งทางภูมิศาสตร์ของสินทรัพย์

ข้อมูลเกี่ยวกับส่วนงานภูมิศาสตร์

ลูกค้ารายใหญ่

กลุ่มบริษัทไม่มีรายได้จากลูกค้ารายหนึ่งรายใดที่มีมูลค่าตั้งแต่ร้อยละ 10 ของรายได้จากการขายของกลุ่มบริษัท

21	รายได้อื่น

22	ต้นทุนในการจัดจำหน่าย

23	ค่าใช้จ่ายในการบริหาร

# 24		ค่าใช้จ่ายผลประโยชน์ของพนักงาน

กลุ่มบริษัทได้จัดให้มีเงินทุนสำรองเลี้ยงชีพเพื่อจ่ายให้พนักงานเมื่อออกจากงาน โดยบริษัทจ่ายในอัตราร้อยละ 5 ถึง 10 ของเงินเดือนพนักงาน ทั้งนี้ขึ้นอยู่กับอายุงานของพนักงาน

กลุ่มบริษัทได้จัดให้มีเงินกองทุนสำรองเลี้ยงชีพซึ่งได้จดทะเบียนเป็นนิติบุคคลกับกระทรวงการคลังตามพระราชบัญญัติกองทุนสำรองเลี้ยงชีพ พ.ศ. 2530 อีกประเภทหนึ่งสำหรับพนักงานของบริษัทบนพื้นฐานความสมัครใจของพนักงานในการเป็นสมาชิกของกองทุน พนักงานที่จะสมัครเป็นสมาชิกกองทุนนี้ต้องจ่ายเงินสะสมเป็นรายเดือนเข้ากองทุนในอัตราร้อยละ 2 ถึง 15 ของเงินเดือน และบริษัทจะจ่ายสมทบเป็นรายเดือนเข้ากองทุนในอัตราร้อยละ 5 ถึง 13 ของเงินเดือนสมาชิก ทั้งนี้ขึ้นอยู่กับอายุงานของสมาชิก

25	ภาษีเงินได้

การกระทบยอดเพื่อหาอัตราภาษีที่แท้จริง

สำหรับปีสิ้นสุดวันที่ 31 ธันวาคม 2563 และ 2562 อัตราภาษีเงินได้ที่แท้จริงของกลุ่มบริษัทไม่เท่ากับอัตราร้อยละ 20 ตามประมวลรัษฎากร เนื่องจากค่าใช้จ่ายภาษีเงินได้คำนวณจากกำไรทางบัญชีปรับปรุงด้วยรายการซึ่งไม่ถือเป็นค่าใช้จ่ายและหักรายได้หรือค่าใช้จ่ายที่ได้รับการยกเว้นทางภาษีตามประมวลรัษฎากรรวมถึงการใช้ผลขาดทุนสะสมทางภาษียกมาจากปีก่อน และมีกำไรสุทธิที่ได้รับยกเว้นภาษีเงินได้นิติบุคคลจากกิจการที่ได้รับการส่งเสริมการลงทุน

26	เงินปันผล

เมื่อวันที่ 18 มีนาคม 2563 ที่ประชุมคณะกรรมการบริษัทมีมติอนุมัติให้เลื่อนการประชุมสามัญผู้ถือหุ้นประจำปี 2563 ที่กำหนดไว้วันที่ 1 เมษายน 2563 ออกไปก่อน เนื่องจากสถานการณ์การแพร่ระบาดของโรคติดเชื้อไวรัสโคโรนา (COVID-19) และอนุมัติให้จ่ายเงินปันผลระหว่างกาลจากกำไรของบริษัท ณ วันที่ 31 ธันวาคม 2562 แทนการจ่ายเงินปันผลประจำปีตามที่จะเสนอให้ที่ประชุมสามัญผู้ถือหุ้นพิจารณาอนุมัติ

เงินปันผลที่บริษัทจ่ายให้ผู้ถือหุ้น มีดังนี้

27	เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรมสำหรับเครื่องมือทางการเงินที่วัดมูลค่าด้วยมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

การเปิดเผยมูลค่ายุติธรรมของสินทรัพย์และหนี้สินทางการเงินที่ถือปฏิบัติก่อนวันที่ 1 มกราคม 2563

ณ วันที่ 31 ธันวาคม 2563 เงินลงทุนในตราสารหนี้ที่วัดมูลค่ายุติธรรมผ่านกำไรขาดทุนเบ็ดเสร็จอื่น ส่วนใหญ่ลงทุนในกองทุนส่วนบุคคลซึ่งบริหารงานโดยบริษัทบริหารสินทรัพย์อิสระ 3 ราย ได้ลงทุนในตราสารหนี้ที่มีสภาพคล่องสูงและถูกจัดอันดับอยู่ในระดับความน่าเชื่อถือที่สามารถลงทุนได้ โดยมีอัตราผลตอบแทนร้อยละ 0.35 ถึง 2.02 ต่อปี (2562: ร้อยละ 1.12 ถึง 1.95 ต่อปี)

เครื่องมือทางการเงินที่วัดมูลค่าด้วยมูลค่ายุติธรรม

การวัดมูลค่ายุติธรรมเหล่านี้ถูกจัดประเภทอยู่ในระดับที่ต่างกันของลำดับชั้นมูลค่ายุติธรรมตามข้อมูลที่ใช้ในการประเมินมูลค่า นิยามของระดับต่างๆ ที่เกี่ยวข้องกับเงินลงทุนของกลุ่มบริษัท มีดังนี้

ระดับ 1 : 	เป็นราคาเสนอซื้อขาย (ไม่ต้องปรับปรุง) ในตลาดที่มีสภาพคล่อง (ตลาดหลักทรัพย์) สำหรับสินทรัพย์หรือหนี้สินอย่างเดียวกัน และกลุ่มบริษัทสามารถเข้าถึงตลาดนั้น ณ วันที่วัดมูลค่า

ระดับ 2 : 	เป็นข้อมูลอื่นที่สังเกตได้ไม่ว่าโดยทางตรงหรือโดยทางอ้อมสำหรับสินทรัพย์หรือหนี้สินนั้นนอกเหนือจากราคาเสนอซื้อขายซึ่งรวมอยู่ในข้อมูลระดับ 1

ระดับ 3 :	เป็นข้อมูลที่ไม่สามารถสังเกตได้สำหรับสินทรัพย์หรือหนี้สินนั้น

กลุ่มบริษัทพิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

สำหรับมูลค่ายุติธรรมของสัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคาอ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น

กลุ่มบริษัทพิจารณามูลค่ายุติธรรมระดับ 3 สำหรับเงินลงทุนในตราสารทุนที่ไม่ได้อยู่ในความต้องการของตลาด โดยใช้เทคนิคการประเมินมูลค่าซึ่งใช้ข้อมูลที่ไม่สามารถสังเกตได้อย่างเป็นนัยสำคัญ เช่น มูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

นโยบายการจัดการความเสี่ยงทางด้านการเงิน

กรอบการบริหารจัดการความเสี่ยง

คณะกรรมการการเงินของกลุ่มบริษัทมีหน้าที่กำหนดนโยบายและแนวทางการบริหารความเสี่ยงด้านการเงินและอัตราแลกเปลี่ยนที่เกี่ยวข้องกับการใช้จ่ายในการลงทุน เงินลงทุน เงินกู้ เงินฝาก และธุรกรรมการค้าระหว่างประเทศ รวมถึงการกำหนดนโยบายและกำกับดูแลการบริหารตราสารอนุพันธ์ทางการเงิน และการบริหารเงินสด เพื่อให้การดำเนินงานด้านการเงินของกลุ่มบริษัทเป็นไปอย่างมีประสิทธิภาพ ภายใต้ความเสี่ยงที่ยอมรับได้และเป็นไปในแนวทางเดียวกันในกลุ่มบริษัท และจะทบทวนปรับปรุงนโยบายให้เหมาะสมกับสถานการณ์ที่เปลี่ยนแปลงไป โดยคณะกรรมการการเงินของกลุ่มบริษัทจะติดตามสถานะทางการเงินและจัดทำรายงานต่อคณะจัดการของกลุ่มบริษัทอย่างสม่ำเสมอ

(1)    ความเสี่ยงด้านเครดิต

ความเสี่ยงด้านเครดิตเป็นความเสี่ยงจากการสูญเสียทางการเงินของกลุ่มบริษัท หากลูกค้าหรือคู่สัญญาทางการเงินไม่สามารถปฏิบัติตามภาระผูกพันตามสัญญา

(1.1)     เงินสดและรายการเทียบเท่าเงินสด และอนุพันธ์

ฐานะเปิดต่อความเสี่ยงด้านเครดิตของกลุ่มบริษัทที่เกิดจากเงินสดและรายการเทียบเท่าเงินสดและอนุพันธ์ ถูกจำกัดเนื่องจากคู่สัญญาเป็นธนาคารและสถาบันการเงินที่มีอันดับความน่าเชื่อถืออยู่ในระดับสูง ซึ่งกลุ่มบริษัทพิจารณาว่ามีความเสี่ยงด้านเครดิตต่ำ

(1.2)     เงินลงทุนในตราสารหนี้

ฐานะเปิดต่อความเสี่ยงด้านเครดิตของกลุ่มบริษัทถูกจำกัดเนื่องจากกลุ่มบริษัทมีการลงทุนในตราสารหนี้ที่มีสภาพคล่องและอันดับความน่าเชื่อถือสูง

(1.3)     ลูกหนี้การค้า

ฐานะเปิดต่อความเสี่ยงด้านเครดิตของกลุ่มบริษัทได้รับอิทธิพลมาจากลักษณะเฉพาะตัวของลูกค้าแต่ละราย อย่างไรก็ตาม ผู้บริหารได้พิจารณาถึงปัจจัยต่างๆ ซึ่งอาจส่งผลต่อความเสี่ยงด้านเครดิตของลูกค้าแต่ละราย รวมถึงความเสี่ยงที่เกี่ยวข้องกับอุตสาหกรรมและประเทศที่ลูกค้าดำเนินธุรกิจอยู่

กลุ่มบริษัทกำหนดนโยบายด้านเครดิตเพื่อวิเคราะห์ความน่าเชื่อถือของลูกค้ารายใหม่แต่ละรายก่อนที่กลุ่มบริษัทจะกำหนดวงเงินสินเชื่อ ระยะเวลา และเงื่อนไขในการชำระเงิน โดยยอดขายที่เกินกว่าวงเงินดังกล่าวจะต้องได้รับการอนุมัติจากผู้มีอำนาจ

ตารางที่แสดงไว้ด้านล่างให้ข้อมูลเกี่ยวกับฐานะเปิดต่อความเสี่ยงด้านเครดิตและผลขาดทุนด้านเครดิตที่คาดว่าจะเกิดขึ้นสำหรับลูกหนี้การค้า

อัตราผลขาดทุนคำนวณจากประสบการณ์ของการสูญเสียด้านเครดิตที่เกิดขึ้นจริง 3 ปีย้อนหลัง สภาวะเศรษฐกิจในปัจจุบันและมุมมองของกลุ่มบริษัทที่มีต่อสภาวะเศรษฐกิจตลอดอายุที่คาดการณ์ไว้ของลูกหนี้

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 15 - 90 วัน

ณ วันที่ 31 ธันวาคม 2563 ลูกหนี้การค้าที่ค้างชำระเกินวันครบกำหนดชำระของกลุ่มบริษัทมีการค้ำประกันโดยสถาบันการเงินในวงเงินจำนวน 3,503 ล้านบาท (2562: 1,275 ล้านบาท)

(2)    ความเสี่ยงด้านสภาพคล่อง

กลุ่มบริษัทกำกับดูแลความเสี่ยงด้านสภาพคล่องและรักษาระดับของเงินสดและรายการเทียบเท่าเงินสดที่ผู้บริหารพิจารณาว่าเพียงพอ เพื่อใช้ในการดำเนินงานของกลุ่มบริษัท รวมถึงการชำระหนี้สินที่ครบกำหนดชำระ เพื่อลดความเสี่ยงจากการขาดสภาพคล่องในอนาคต

หนี้สินทางการเงินที่มีภาระดอกเบี้ย ณ วันที่ 31 ธันวาคม มีอัตราผลตอบแทนที่แท้จริง และระยะเวลาที่ครบกำหนดชำระ ดังนี้

(3)  ความเสี่ยงด้านตลาด

กลุ่มบริษัทมีฐานะเปิดต่อความเสี่ยงซึ่งมาจากการเปลี่ยนแปลงของอัตราดอกเบี้ยและอัตราแลกเปลี่ยน กลุ่มบริษัทไม่ได้ถือหรือออกอนุพันธ์เพื่อการเก็งกำไรหรือเพื่อการค้า

(3.1)     ความเสี่ยงด้านอัตราแลกเปลี่ยน

ความเสี่ยงจากอัตราแลกเปลี่ยนเงินตราต่างประเทศเกิดจากความผันผวนของอัตราแลกเปลี่ยน

กลุ่มบริษัทมีความเสี่ยงจากความผันผวนของอัตราแลกเปลี่ยนเงินตราต่างประเทศซึ่งเกิดจากการซื้อการขาย การจ่ายชำระค่าเครื่องจักรและอุปกรณ์ และรายการรับจ่ายอื่นๆ ที่เป็นสกุลเงินตราต่างประเทศ กลุ่มบริษัทบริหารจัดการความเสี่ยงดังกล่าวโดยการทำสัญญาซื้อขายเงินตราต่างประเทศล่วงหน้า (Forward Exchange Contract) เพื่อป้องกันความเสี่ยงในสินทรัพย์และหนี้สินทางการเงินที่เป็นสกุลเงินตราต่างประเทศ สัญญาซื้อขายเงินตราต่างประเทศล่วงหน้าที่ทำสัญญา ณ วันที่รายงานเกี่ยวข้องกับการซื้อและขายในสกุลเงินตราต่างประเทศที่คาดการณ์ว่าจะเกิดขึ้นในภายหลัง

ณ วันที่ 31 ธันวาคม 2563 กลุ่มบริษัทมีฐานะเปิดต่อความเสี่ยงจากอัตราแลกเปลี่ยนเงินตราต่างประเทศที่สำคัญจากการมีสินทรัพย์และหนี้สินที่เป็นเงินตราต่างประเทศดังนี้

สัญญาแลกเปลี่ยนเงินตราต่างประเทศ

กลุ่มบริษัทได้ทำสัญญาแลกเปลี่ยนสกุลเงินกับธนาคารในต่างประเทศแห่งหนึ่ง เพื่อป้องกันความเสี่ยงจากการจ่ายชำระเงินกู้ยืมระยะยาวจำนวน 75 ล้านดอลลาร์สหรัฐ หรือเทียบเท่าเงินบาท 2,260 ล้านบาท โดยการแลกเปลี่ยนสกุลเงินจากสกุลดอลลาร์สหรัฐเป็นสกุลเงินที่ใช้ในการดำเนินงาน สัญญาดังกล่าวจะครบกำหนดภายในเดือนมกราคม 2570

การวิเคราะห์ความอ่อนไหว

การแข็งค่า (การอ่อนค่า) ที่เป็นไปได้อย่างสมเหตุสมผลของค่าเงินดอลลาร์สหรัฐหรือดองเวียดนามที่มีต่อสกุลเงินที่ใช้ในการดำเนินงาน ณ วันที่ 31 ธันวาคม 2563 ที่ส่งผลกระทบต่อการวัดมูลค่าของเครื่องมือทางการเงินในสกุลเงินตราต่างประเทศ และส่งผลกระทบต่อกำไรหรือขาดทุนเป็นจำนวนเงินตามที่แสดงไว้ด้านล่าง การวิเคราะห์ข้างต้นตั้งอยู่บนข้อสมมติที่ว่าตัวแปรอื่นคงที่ และยังไม่รวมผลกระทบจากยอดขายและยอดซื้อในอนาคต

ณ 31 ธันวาคม 2562 กลุ่มบริษัทมีสัญญาซื้อเงินตราต่างประเทศล่วงหน้า มูลค่า 9,306 ล้านบาท และสัญญาขายเงินตราต่างประเทศล่วงหน้า มูลค่า 14,964 ล้านบาท ซึ่งส่วนใหญ่เป็นการปิดความเสี่ยงสกุลเงินดอลลาร์สหรัฐ

(3.2)     ความเสี่ยงด้านอัตราดอกเบี้ย

ความเสี่ยงด้านอัตราดอกเบี้ยเป็นความเสี่ยงที่เกิดจากการเปลี่ยนแปลงในอนาคตของอัตราดอกเบี้ยตลาดซึ่งส่งผลกระทบต่อผลการดำเนินงานและความแน่นอนของกระแสเงินสดของกลุ่มบริษัท กลุ่มบริษัทมีฐานะเปิดต่อความเสี่ยงด้านอัตราดอกเบี้ย ส่วนใหญ่จากเงินกู้ยืมจากสถาบันการเงิน กลุ่มบริษัทได้ลดความเสี่ยงโดยการทำสัญญาแลกเปลี่ยนอัตราดอกเบี้ยเพื่อจัดการฐานะเปิดต่อความผันผวนในอัตราดอกเบี้ยสำหรับเงินกู้ยืมบางรายการ

สัญญาแลกเปลี่ยนอัตราดอกเบี้ย

กลุ่มบริษัทได้ทำสัญญาแลกเปลี่ยนอัตราดอกเบี้ยกับธนาคารในประเทศเพื่อป้องกันความเสี่ยงจากอัตราดอกเบี้ยของเงินกู้ยืมจำนวน 1,000 ล้านบาท โดยการแลกเปลี่ยนอัตราดอกเบี้ยลอยตัว THBFIX เป็นอัตราดอกเบี้ยคงที่ร้อยละ 1.50 ต่อปี โดยสัญญาดังกล่าวจะทยอยครบกำหนดภายใน
เดือนกุมภาพันธ์ 2570

กลุ่มบริษัทได้ทำสัญญาแลกเปลี่ยนอัตราดอกเบี้ยกับธนาคารในต่างประเทศแห่งหนึ่ง เพื่อป้องกันความเสี่ยงจากอัตราดอกเบี้ยของเงินกู้ยืมระยะยาวจำนวน 75 ล้านดอลลาร์สหรัฐ หรือเทียบเท่าเงินบาท 2,260 ล้านบาท โดยการแลกเปลี่ยนอัตราดอกเบี้ยลอยตัว LIBOR เป็นอัตราดอกเบี้ยคงที่ร้อยละ 0.27 ต่อปี โดยสัญญาดังกล่าวจะครบกำหนดภายในเดือนมกราคม 2570

การวิเคราะห์ความอ่อนไหวในกระแสเงินสดของเครื่องมือทางการเงินที่มีอัตราดอกเบี้ยผันแปร

การเปลี่ยนแปลงของอัตราดอกเบี้ยที่ 1% ซึ่งเป็นไปได้อย่างสมเหตุสมผล ณ วันที่รายงาน ทำให้เกิดกำไรหรือขาดทุนด้วยจำนวนเงินที่แสดงในตารางดังต่อไปนี้ การวิเคราะห์ข้างต้นตั้งอยู่บนข้อสมมติที่ว่าตัวแปรอื่นโดยเฉพาะอัตราแลกเปลี่ยนเงินตราต่างประเทศมีค่าคงที่

28	ภาระผูกพันและหนี้สินที่อาจเกิดขึ้น

ณ วันที่ 31 ธันวาคม กลุ่มบริษัทมี

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงการออกแบบวิศวกรรม การจัดหาเครื่องจักรและอุปกรณ์ การก่อสร้างโรงงานของโรงงานปิโตรเคมีในประเทศเวียดนาม และการขยายกำลังการผลิตของโรงงานโอเลฟินส์ในประเทศไทย มูลค่าตามสัญญาประมาณ 744 ล้านดอลลาร์สหรัฐ 7,584 พันล้านเวียดนามดอง และสกุลเงินอื่น รวมเทียบเท่าเงินบาทประมาณ 32,327 ล้านบาท

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 6,500 ล้านบาท ซึ่งสัญญาดังกล่าวมีระยะเวลา 7 ปี โดยเริ่มมีผลตั้งแต่เดือนมิถุนายน 2559

ในระหว่างปี 2561 บริษัทย่อยแห่งหนึ่งได้ทำสัญญาซื้อวัตถุดิบและสาธารณูปโภคกับบริษัทในต่างประเทศ อายุสัญญา 15 ปี โดยที่ทั้งสองฝ่ายมีข้อผูกพันที่จะต้องซื้อขายและส่งมอบวัตถุดิบและสาธารณูปโภคตามราคา ปริมาณ และเงื่อนไขที่ระบุในสัญญา

ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย ซึ่งคดีนี้ได้ยุติแล้ว

โดยเมื่อวันที่ 22 ธันวาคม 2558 ศาลฎีกาได้มีคำพิพากษาให้อดีตพนักงานผู้กระทำละเมิดต่อโจทก์ คืนหุ้นหรือใช้ราคาหุ้นตามราคาที่มีการซื้อขายครั้งสุดท้าย ณ วันที่ใช้เงิน ซึ่งต้องไม่ต่ำกว่าอัตราหุ้นละ 314.38 บาท รวมทั้งเงินปันผลที่ขาดอยู่และดอกเบี้ยจนกว่าชำระเสร็จ โดยให้บริษัทในฐานะนายจ้าง บริษัทศูนย์รับฝากหลักทรัพย์ (ประเทศไทย) จำกัด และบุคคลที่เกี่ยวข้องร่วมรับผิด ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในส่วนที่บริษัทอาจต้องรับผิดในงบแสดงฐานะการเงิน ณ วันที่ 31 ธันวาคม 2558 คิดเป็นจำนวนเงิน 201 ล้านบาท

ทั้งนี้เมื่อวันที่ 21 มกราคม 2559 บริษัทได้ชำระหนี้ให้โจทก์เสร็จสิ้นแล้วด้วยการคืนใบหุ้นสามัญของบริษัท เงินปันผลก่อนฟ้องคดีพร้อมดอกเบี้ย เงินปันผลหลังฟ้องคดี และค่าใช้จ่ายต่างๆ ในการดำเนินคดี จำนวนเงินรวม 319 ล้านบาท ต่อมาบริษัทศูนย์รับฝากหลักทรัพย์ฯ ซึ่งเป็นจำเลยร่วมได้ยื่นคำร้องเพื่อขอให้ศาลฎีกาตีความคำพิพากษา โดยเมื่อวันที่ 21 พฤศจิกายน 2560 ศาลฎีกามีคำสั่งยกคำร้องดังกล่าวแล้ว บริษัทจึงได้ฟ้องคดีไล่เบี้ยอดีตพนักงานผู้กระทำละเมิด และบริษัทศูนย์รับฝากหลักทรัพย์ฯ แล้วเมื่อเดือนธันวาคม 2561 โดยเมื่อวันที่ 8 มีนาคม 2562 ศาลแรงงานกลางได้มีคำพิพากษาให้อดีตพนักงานผู้กระทำละเมิดชดใช้เงินให้แก่บริษัท จำนวน 149 ล้านบาท พร้อมดอกเบี้ยอัตราร้อยละ 7.5 ต่อปี โดยที่ไม่มีฝ่ายใดอุทธรณ์ คดีจึงถึงที่สุด ปัจจุบันอยู่ระหว่างการบังคับคดี สำหรับการเรียกร้องเอาจากบริษัทศูนย์รับฝากหลักทรัพย์ฯนั้น เมื่อวันที่ 4 ธันวาคม 2562 ศาลแพ่งมีคำพิพากษาให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี เมื่อวันที่ 4 มิถุนายน 2563 บริษัทศูนย์รับฝากหลักทรัพย์ฯ ได้ยื่นอุทธรณ์คำพิพากษาศาลแพ่งต่อศาลอุทธรณ์ และบริษัทได้ยื่นคำแก้อุทธรณ์แล้วเมื่อวันที่ 6 สิงหาคม 2563 ขณะนี้คดีอยู่ระหว่างการพิจารณาของศาลอุทธรณ์

29	การบริหารจัดการส่วนทุน

ผู้บริหารของกลุ่มบริษัทมีนโยบายการบริหารจัดการส่วนทุนซึ่งมีวัตถุประสงค์เพื่อดำรงฐานเงินทุนให้แข็งแกร่ง โดยการวางแผนการกำหนดกลยุทธ์ในการดำเนินงานเพื่อให้ธุรกิจมีผลประกอบการและการบริหารกระแสเงินสดที่ดีอย่างต่อเนื่อง นอกจากนี้ กลุ่มบริษัทยังคำนึงถึงการมีฐานะการเงินที่ดี โดยพิจารณาลงทุนในโครงการที่มีอัตราผลตอบแทนอยู่ในเกณฑ์ดี รักษาระดับเงินทุนหมุนเวียนที่เหมาะสม รวมทั้ง สร้างความแข็งแกร่ง ความมั่นคงของการดำรงเงินสด และมีโครงสร้างเงินทุนที่เหมาะสม ทั้งนี้ เพื่อดำรงไว้ซึ่งความสามารถในการดำเนินธุรกิจอย่างต่อเนื่องในอนาคต และรักษาความเชื่อมั่นต่อผู้ถือหุ้น นักลงทุน เจ้าหนี้ และผู้มีส่วนได้เสียอื่นๆ

30	เรื่องอื่นๆ

เมื่อวันที่ 29 กันยายน 2552 ศาลปกครองกลางได้มีคำสั่งคุ้มครองชั่วคราวที่สั่งให้หน่วยงานราชการ 8 แห่งระงับ 76 โครงการในพื้นที่มาบตาพุดและพื้นที่ใกล้เคียงจังหวัดระยองไว้เป็นการชั่วคราว ต่อมาศาลปกครองสูงสุดและศาลปกครองกลางได้มีคำสั่งให้ 12 โครงการดำเนินการต่อไปได้ ส่วนที่เหลืออีก 64 โครงการให้ระงับไว้ตามคำสั่งของศาลปกครองกลาง ในจำนวนนี้มีโครงการของกลุ่มบริษัท 18 โครงการ มูลค่าเงินลงทุน 57,500 ล้านบาท ซึ่งส่วนใหญ่เป็นโครงการของบริษัทร่วมทุนภายใต้ธุรกิจเคมิคอลส์

ต่อมาเมื่อวันที่ 2 กันยายน 2553 ศาลปกครองกลางได้มีคำสั่งพิพากษาให้เพิกถอนใบอนุญาตโครงการที่ออกหลังวันที่รัฐธรรมนูญปี 2550 มีผลบังคับใช้ และเข้าข่าย 11 ประเภทโครงการที่อาจก่อให้เกิดผลกระทบต่อชุมชนอย่างรุนแรง ตามประกาศกระทรวงทรัพยากรธรรมชาติและสิ่งแวดล้อม ลงวันที่ 31 สิงหาคม 2553 โดยผลของคำพิพากษาดังกล่าว โครงการเกือบทั้งหมดของกลุ่มบริษัทไม่เข้าข่ายประเภทโครงการที่อาจก่อให้เกิดผลกระทบอย่างรุนแรง จึงสามารถดำเนินการต่อไปได้ มีเพียง 1 โครงการที่เข้าข่ายตามประกาศดังกล่าว ซึ่งได้ดำเนินการให้เป็นไปตามหลักเกณฑ์ในมาตรา 67 วรรคสอง ของรัฐธรรมนูญปี 2550 เรียบร้อยแล้ว เมื่อปลายปี 2555 โดยการนิคมอุตสาหกรรมแห่งประเทศไทย (กนอ.) เห็นว่าโครงการได้ดำเนินการครบถ้วนแล้ว กนอ. จึงได้ส่งเรื่องให้อัยการเพื่อยื่นขอให้ศาลปกครองสูงสุดมีคำสั่งยกเลิกการระงับโครงการชั่วคราวเพื่อให้โครงการสามารถดำเนินการต่อไปได้ ซึ่งอัยการได้ยื่นคำร้องขอยกเลิกคำสั่งคุ้มครองชั่วคราวต่อศาลปกครองสูงสุดเมื่อวันที่ 1 เมษายน 2556 ต่อมาในเดือนกรกฎาคม 2557 ศาลปกครองสูงสุดได้มีคำสั่งยกเลิกการระงับโครงการดังกล่าว และในเดือนตุลาคม 2557 กลุ่มบริษัทได้รับใบอนุญาตจาก กนอ. และสามารถดำเนินงานตามโครงการได้ตามปกติ

ทั้งนี้ ในส่วนของคดี ผู้ฟ้องคดีและหน่วยงานราชการได้อุทธรณ์คำพิพากษาของศาลปกครองกลางต่อศาลปกครองสูงสุด

เมื่อเดือนตุลาคม 2563 Mawlamyine Cement Limited (“MCL”) ซึ่งเป็นบริษัทร่วมทุนในประเทศเมียนมา กับ Pacific Link Cement Industry Ltd. (“PLCI”) ได้หยุดการผลิตเป็นการชั่วคราวเนื่องจากไม่มีหินปูนซึ่งเป็นวัตถุดิบหลักที่ใช้ในการผลิตปูนซีเมนต์ สาเหตุมาจากข้อพิพาทระหว่างเอสซีจี ซิเมนต์กับ PLCI หลังจากที่การเจรจาในช่วงที่ผ่านมาระหว่างเอสซีจี ซิเมนต์กับ PLCI ไม่ประสบความสำเร็จ เอสซีจี ซิเมนต์ได้ยื่นคำร้องเพื่อดำเนินการระงับข้อพิพาทด้วยกระบวนการอนุญาโตตุลาการตามเงื่อนไขที่กำหนดไว้ในสัญญาร่วมทุนกับ PLCI ขณะนี้เรื่องอยู่ระหว่างการพิจารณาของอนุญาโตตุลาการ  PLCI ได้ดำเนินกระบวนการทางกฎหมายกับ MCL ต่อศาลในประเทศเมียนมา ขณะนี้เรื่องอยู่ระหว่างการพิจารณาของศาลประเทศเมียนมา

31	เหตุการณ์ภายหลังรอบระยะเวลารายงาน

ตามที่ได้เปิดเผยไว้ในหมายเหตุ 2 (ค) กลุ่มบริษัทเลือกปฏิบัติตามแนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยแนวปฏิบัติดังกล่าวสิ้นสุดการมีผลบังคับใช้ ณ วันที่ 31 ธันวาคม 2563 กลุ่มบริษัทรับรู้ผลกระทบของการสิ้นสุดการใช้มาตรการผ่อนปรนชั่วคราวดังกล่าว ตั้งแต่วันที่ 1 มกราคม 2564 ซึ่งไม่ได้มีผลกระทบอย่างมีสาระสำคัญต่องบการเงินรวมของกลุ่มบริษัท

เมื่อวันที่ 2 พฤศจิกายน 2563 บริษัทย่อยภายใต้ธุรกิจแพคเกจจิ้งได้ลงนามในสัญญาซื้อขายหุ้นเพื่อเข้าถือหุ้นในสัดส่วนร้อยละ 100 ใน Go-Pak UK Limited (“Go-Pak”) ซึ่งเป็นหนึ่งในผู้นำในการให้บริการโซลูชันด้านบรรจุภัณฑ์อาหารในสหราชอาณาจักร ยุโรปและอเมริกาเหนือ ต่อมาเมื่อวันที่ 13 มกราคม 2564 การควบรวมกิจการ Go-Pak ได้เสร็จสิ้น โดยแบ่งการชำระค่าหุ้นงวดแรกจำนวนเงิน 77.5 ล้านปอนด์สเตอร์ลิง หรือเทียบเท่าเงินบาท 3,180 ล้านบาท และค่าหุ้นส่วนที่เหลือพิจารณาจากผลประกอบการส่วนเพิ่มประมาณ 30 ถึง 56 ล้านปอนด์สเตอร์ลิง หรือเทียบเท่าเงินบาท 1,230 ถึง 2,300 ล้านบาท

ทั้งนี้ การควบรวมกิจการกับ Go-Pak เป็นการขยายธุรกิจบรรจุภัณฑ์อาหาร กลุ่มบริษัทจะนำสินทรัพย์ หนี้สินและผลการดำเนินงานของ Go-Pak มาจัดทำงบการเงินรวมตั้งแต่เดือนมกราคม 2564

เมื่อวันที่ 27 มกราคม 2564 ที่ประชุมคณะกรรมการบริษัทมีมติอนุมัติเรื่องต่างๆ ที่สำคัญ ดังนี้

ให้เสนอที่ประชุมสามัญผู้ถือหุ้นเพื่ออนุมัติจ่ายเงินปันผลสำหรับปี 2563 ในอัตราหุ้นละ 14.00 บาท รวมเป็นเงินประมาณ 16,800 ล้านบาท ซึ่งบริษัทได้จ่ายเงินปันผลระหว่างกาลไปแล้วในอัตราหุ้นละ 5.50 บาท เมื่อวันที่ 28 สิงหาคม 2563 ตามที่กล่าวไว้ในหมายเหตุประกอบงบการเงินข้อ 26 และจะจ่ายเงินปันผลงวดสุดท้ายในอัตราหุ้นละ 8.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นเงินประมาณ 10,200 ล้านบาท โดยกำหนดจ่ายในวันที่ 23 เมษายน 2564 การจ่ายเงินปันผลดังกล่าวขึ้นอยู่กับการอนุมัติจากที่ประชุมสามัญผู้ถือหุ้นในวันที่ 31 มีนาคม 2564

ให้ออกหุ้นกู้ ครั้งที่ 1/2564 ในวันที่ 1 เมษายน 2564 จำนวน 15,000 ล้านบาท ที่อัตราดอกเบี้ยคงที่ร้อยละ 2.65 ต่อปี อายุ 4 ปี เพื่อนำไปไถ่ถอนหุ้นกู้ ครั้งที่ 1/2560 จำนวน 25,000 ล้านบาท ที่จะครบกำหนดไถ่ถอน

บริษัทเอสซีจี แพคเกจจิ้ง จำกัด (มหาชน) (“SCGP”) อยู่ระหว่างการยื่นขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์ในการออกและเสนอขายหุ้นกู้ของ SCGP ครั้งที่ 1/2564 ครบกำหนดไถ่ถอนปี 2567 (SCGP24DA) มูลค่าเสนอขายไม่เกิน 5,000 ล้านบาท และหุ้นกู้สำรองเพื่อการเสนอขายเพิ่มเติมอีกมูลค่าไม่เกิน 500 ล้านบาท อายุ 3 ปี 8 เดือน ที่อัตราดอกเบี้ยคงที่ร้อยละ 2.65 ต่อปี โดย SCGP จะออกหุ้นกู้ในวันที่  1 เมษายน 2564 และครบกำหนดไถ่ถอนวันที่ 1 ธันวาคม 2567 ทั้งนี้ การออกและเสนอขายหุ้นกู้ดังกล่าวเป็นไปตามมติที่ประชุมคณะกรรมการบริษัท SCGP เมื่อวันที่ 1 ธันวาคม 2563 ภายใต้โครงการหุ้นกู้ของ SCGP ปี 2564 วงเงินรวมทั้งสิ้นไม่เกิน 40,000 ล้านบาท ณ ขณะใดขณะหนึ่ง

เมื่อวันที่ 9 กุมภาพันธ์ 2564 SCGP ได้ลงนามในสัญญาซื้อหุ้นเพื่อเข้าถือหุ้นในสัดส่วนร้อยละ 70 ใน Duy Tan Plastics Manufacturing Corporation (“Duy Tan”) โดยธุรกรรมดังกล่าวจะดำเนินการผ่านบริษัทย่อยที่จะจัดตั้งขึ้นใหม่ภายใต้ธุรกิจแพคเกจจิ้ง คาดว่าธุรกรรมจะเสร็จสิ้นประมาณกลางปี 2564

32	มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

สภาวิชาชีพบัญชีได้ปรับปรุงมาตรฐานการรายงานทางการเงินหลายฉบับ ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2564 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมนี้เนื่องจากยังไม่มีผลบังคับใช้ กลุ่มบริษัทได้ประเมินผลกระทบที่อาจเกิดขึ้นต่องบการเงินจากการถือปฏิบัติตามมาตรฐานการรายงานทางการเงินที่ปรับปรุงใหม่เหล่านี้ ซึ่งคาดว่าไม่มีผลกระทบที่มีสาระสำคัญต่องบการเงินในปีที่ถือปฏิบัติ

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงิน |

| 3 |  | การเปลี่ยนแปลงนโยบายการบัญชี |

| 4 |  | นโยบายการบัญชีที่สำคัญ |

| 5 |  | การซื้อธุรกิจและการเปลี่ยนแปลงในส่วนได้เสียในบริษัทย่อย |

| 6 |  | บุคคลหรือกิจการที่เกี่ยวข้องกัน |

| 7 |  | เงินสดและรายการเทียบเท่าเงินสด |

| 8 |  | สินค้าคงเหลือ |

| 9 |  | เงินลงทุนในการร่วมค้าและบริษัทร่วม |

| 10 |  | อสังหาริมทรัพย์เพื่อการลงทุน |

| 11 |  | ที่ดิน อาคารและอุปกรณ์ |

| 12 |  | สัญญาเช่า |

| 13 |  | ค่าความนิยมและสินทรัพย์ไม่มีตัวตนอื่น |

| 14 |  | สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี) |

| 15 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 16 |  | หนี้สินที่มีภาระดอกเบี้ย |

| 17 |  | ประมาณการหนี้สินไม่หมุนเวียนสำหรับผลประโยชน์พนักงาน |

| 18 |  | สำรองและองค์ประกอบอื่นของส่วนของผู้ถือหุ้น |

| 19 |  | ส่วนได้เสียที่ไม่มีอำนาจควบคุม |

| 20 |  | ข้อมูลตามส่วนงานธุรกิจ |

| 21 |  | รายได้อื่น |

| 22 |  | ต้นทุนในการจัดจำหน่าย |

| 23 |  | ค่าใช้จ่ายในการบริหาร |

| 24 |  | ค่าใช้จ่ายผลประโยชน์ของพนักงาน |

| 25 |  | ภาษีเงินได้ |

| 26 |  | เงินปันผล |

| 27 |  | เครื่องมือทางการเงิน |

| 28 |  | ภาระผูกพันและหนี้สินที่อาจเกิดขึ้น |

| 29 |  | การบริหารจัดการส่วนทุน |

| 30 |  | เรื่องอื่นๆ |

| 31 |  | เหตุการณ์ภายหลังรอบระยะเวลารายงาน |

| 32 |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |

|  |  |  |



| หมายเหตุ 4 (ฌ) และ 12 | สัญญาเช่า การประเมินว่าข้อตกลงประกอบด้วยสัญญาเช่าหรือไม่ การพิจารณาถึงความแน่นอนอย่างสมเหตุสมผลที่จะใช้สิทธิต่ออายุสัญญาเช่าหรือไม่ |



| หมายเหตุ 4 (ฌ) | การกำหนดอัตราดอกเบี้ยเงินกู้ยืมส่วนเพิ่มที่ใช้ในการวัดมูลค่าหนี้สินตามสัญญาเช่า |

| หมายเหตุ 5 | การซื้อบริษัทย่อย ซึ่งการวัดมูลค่ายุติธรรมของสิ่งตอบแทนที่โอนให้ (รวมสิ่งตอบแทนที่คาดว่าจะต้องจ่าย) และมูลค่ายุติธรรมของสินทรัพย์ที่ได้มาและหนี้สินที่รับมา |

| หมายเหตุ 11 และ 13 | การทดสอบการด้อยค่าเกี่ยวกับการใช้ข้อสมมติที่สำคัญในการประมาณมูลค่าที่คาดว่าจะได้รับคืน |

| หมายเหตุ 14 | การรับรู้สินทรัพย์ภาษีเงินได้ การคาดการณ์กำไรทางภาษีในอนาคตที่จะนำผลแตกต่างชั่วคราวที่ใช้หักภาษีและขาดทุนทางภาษีไปใช้ประโยชน์ |

| หมายเหตุ 17 | การวัดมูลค่าภาระผูกพันของโครงการผลประโยชน์ที่กำหนดไว้เกี่ยวกับข้อสมมติหลักในการประมาณการตามหลักคณิตศาสตร์ประกันภัย |

| หมายเหตุ 27 | การวัดมูลค่าค่าเผื่อผลขาดทุนด้านเครดิตที่คาดว่าจะเกิดขึ้นของลูกหนี้การค้าเกี่ยวกับข้อสมมติที่สำคัญที่ใช้ในการกำหนดอัตราสูญเสียถัวเฉลี่ยถ่วงน้ำหนัก (Weighted-average loss rate) การวัดมูลค่ายุติธรรมของเครื่องมือทางการเงินที่นำข้อมูลที่ไม่สามารถสังเกตได้มาใช้ และ |

| หมายเหตุ 28 | การรับรู้รายการและการวัดมูลค่าประมาณการหนี้สิน และหนี้สินที่อาจเกิดขึ้น |



|  | กำไรสะสม ยังไม่ได้จัดสรร |  | องค์ประกอบอื่น ของส่วน ของผู้ถือหุ้น |  | ส่วนได้เสีย ที่ไม่มีอำนาจควบคุม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 31 ธันวาคม 2562 - ตามที่รายงานในงวดก่อน | 301,995 |  | (33,656) |  | 47,528 |

| เพิ่มขึ้น (ลดลง) เนื่องจาก |  |  |  |  |  |

| การจัดประเภทของเครื่องมือทางการเงิน | (168) |  | 6,434 |  | (19) |

| กลับรายการการด้อยค่าของสินทรัพย์ทางการเงิน | 234 |  | - |  | - |

| ณ วันที่ 1 มกราคม 2563 - ปรับปรุงใหม่ | 302,061 |  | (27,222) |  | 47,509 |



| สินค้าสำเร็จรูป | -	ตีราคาตามต้นทุนมาตรฐาน (ซึ่งใกล้เคียงกับต้นทุนการผลิตจริง) |

| สินค้าซื้อมาเพื่อขาย | -	ตีราคาตามต้นทุนถัวเฉลี่ย |

| สินค้าระหว่างผลิต | -	ตีราคาตามต้นทุนมาตรฐาน |

| วัตถุดิบ อะไหล่ วัสดุ |  |

| ของใช้สิ้นเปลืองและอื่นๆ | -	ตีราคาตามต้นทุนถัวเฉลี่ย |



| ส่วนปรับปรุงที่ดิน | 5 - 20 | ปี |

| อาคารและสิ่งปลูกสร้าง | 5 - 40 | ปี |



| ส่วนปรับปรุงที่ดิน | 5 - 50 | ปี |

| อาคารและสิ่งปลูกสร้าง |  |  |

| -   ธุรกิจซีเมนต์และผลิตภัณฑ์ก่อสร้าง | 3 - 47 | ปี |

| -   ธุรกิจเคมิคอลส์ | 5 - 30 | ปี |

| -   ธุรกิจแพคเกจจิ้ง | 5 - 40 | ปี |

| -   ส่วนงานอื่น | 5 - 40 | ปี |

| เครื่องจักรและอุปกรณ์ |  |  |

| -   ธุรกิจซีเมนต์และผลิตภัณฑ์ก่อสร้าง | 2 - 30 | ปี |

| -   ธุรกิจเคมิคอลส์ | 2 - 30 | ปี |

| -   ธุรกิจแพคเกจจิ้ง | 3 - 30 | ปี |

| ยานพาหนะและอุปกรณ์ | 5 - 20 | ปี |

| เครื่องตกแต่ง ติดตั้งและเครื่องใช้สำนักงาน | 2 - 20 | ปี |



| ประทานบัตรและค่าธรรมเนียมการใช้สิทธิ | ตามอายุสัญญา |

| ค่าลิขสิทธิ์ซอฟต์แวร์ | 2 - 20  ปี |

| อื่นๆ | 3 - 25  ปี |



| สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน |  | สินทรัพย์เหล่านี้วัดมูลค่าในภายหลังด้วยมูลค่ายุติธรรม กำไรและขาดทุนสุทธิรวมถึงรายได้ดอกเบี้ยและเงินปันผลรับบันทึกในกำไรหรือขาดทุน อย่างไรก็ตาม สำหรับอนุพันธ์ที่กำหนดให้เป็นเครื่องมือที่ใช้ในการป้องกันความเสี่ยงให้ดูหมายเหตุข้อ 4 (น) (6) |

| สินทรัพย์ทางการเงินที่วัดมูลค่าด้วยราคาทุนตัดจำหน่าย |  | สินทรัพย์เหล่านี้วัดมูลค่าในภายหลังด้วยราคาทุนตัดจำหน่ายโดยวิธีอัตราดอกเบี้ยที่แท้จริง ราคาทุนตัดจำหน่ายลดลงด้วยผลขาดทุนจากการด้อยค่า รายได้ดอกเบี้ย กำไรและขาดทุนจากอัตราแลกเปลี่ยนและผลขาดทุนจากการด้อยค่ารับรู้ในกำไรหรือขาดทุน กำไรหรือขาดทุนที่เกิดจากการตัดรายการออกจากบัญชีรับรู้ในกำไรหรือขาดทุน |

| เงินลงทุนในตราสารหนี้ที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  | สินทรัพย์เหล่านี้วัดมูลค่าในภายหลังด้วยมูลค่ายุติธรรม รายได้ดอกเบี้ยคำนวณโดยใช้วิธีอัตราดอกเบี้ยที่แท้จริง กำไรและขาดทุนจากอัตราแลกเปลี่ยนและผลขาดทุนจากการด้อยค่ารับรู้ในกำไรหรือขาดทุน กำไรและขาดทุนสุทธิอื่นรับรู้ในกำไรขาดทุนเบ็ดเสร็จอื่น เมื่อมีการตัดรายการออกจากบัญชี กำไรและขาดทุนสะสมที่รับรู้ในกำไรขาดทุนเบ็ดเสร็จอื่นจะถูกจัดประเภทรายการใหม่ไปยังกำไรหรือขาดทุน |

| เงินลงทุนในตราสารทุนที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  | สินทรัพย์เหล่านี้วัดมูลค่าในภายหลังด้วยมูลค่ายุติธรรม เงินปันผลรับรู้เป็นรายได้ในกำไรหรือขาดทุนเว้นแต่เงินปันผลดังกล่าวเป็นการคืนทุนของเงินลงทุน กำไรและขาดทุนสุทธิอื่นรับรู้ในกำไรขาดทุนเบ็ดเสร็จอื่นและจะไม่ถูกจัดประเภทรายการใหม่ไปยังกำไรหรือขาดทุน |



|  |  | (ล้านบาท) |

| สิ่งตอบแทนที่รับมาจากส่วนได้เสียที่ไม่มีอำนาจการควบคุม |  | 40,092 |

| หัก มูลค่าตามบัญชีของส่วนได้เสียที่ไม่มีอำนาจควบคุมส่วนที่โอนไป |  | (24,186) |

| ส่วนได้เสียของกลุ่มบริษัทที่เพิ่มขึ้นจากการลดสัดส่วนการถือหุ้นใน SCGP |  | 15,906 |



|  |  |  | (ล้านบาท) |

| มูลค่ายุติธรรมของส่วนได้เสียในบริษัทร่วมก่อนเป็นบริษัทย่อย |  |  | 71 |

| หัก มูลค่าตามบัญชีของเงินลงทุนตามวิธีส่วนได้เสีย |  |  | (54) |

| กำไรจากการปรับมูลค่ายุติธรรมของเงินลงทุน |  |  | 17 |



|  | 2563 |  | 2562 |  | นโยบายการกำหนดราคา |

|  | (ล้านบาท) | (ล้านบาท) | (ล้านบาท) |  |  |

| การร่วมค้าและบริษัทร่วม |  |  |  |  |  |

| ซื้อ | 14,041 |  | 18,766 |  | ราคาตลาด |

| ค่าบริการ | 970 |  | 841 |  | ราคาตลาด |

| รายได้จากการขายสินค้า | 28,269 |  | 40,939 |  | ราคาตลาด |

| รายได้ค่าบริการขนส่งและบริการอื่นๆ | 1,797 |  | 1,735 |  | ราคาตลาด |

| รายได้ค่าธรรมเนียมการจัดการบริหารและอื่นๆ | 1,626 |  | 1,648 |  | ส่วนใหญ่คิดตามอัตรา |

|  |  |  |  |  | ร้อยละของรายได้จากการขาย |

| รายได้เงินปันผล | 6,488 |  | 14,318 |  | ตามจำนวนที่ประกาศจ่าย |

|  |  |  |  |  |  |

| บริษัทอื่น |  |  |  |  |  |

| ซื้อ | 2,128 |  | 2,887 |  | ราคาตลาด |

| ค่าบริการ | 297 |  | 276 |  | ราคาตลาด |

| รายได้จากการขายสินค้า | 1,472 |  | 1,132 |  | ราคาตลาด |

| รายได้ค่าบริการขนส่งและบริการอื่นๆ | 119 |  | 123 |  | ราคาตลาด |

| รายได้ค่าธรรมเนียมการจัดการบริหารและอื่นๆ | 312 |  | 373 |  | ส่วนใหญ่คิดตามอัตรา |

|  |  |  |  |  | ร้อยละของรายได้จากการขาย |

| รายได้เงินปันผล | 658 |  | 1,880 |  | ตามจำนวนที่ประกาศจ่าย |

|  |  |  |  |  |  |

|  |  |  |  |  |  |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |

| การร่วมค้าและบริษัทร่วม | 3,884 |  | 3,810 |

| บริษัทอื่น | 472 |  | 295 |

| รวม | 4,356 |  | 4,105 |



| ลูกหนี้หมุนเวียนอื่น |  |  |  |

| การร่วมค้าและบริษัทร่วม | 660 |  | 787 |

| บริษัทอื่น | 48 |  | 43 |

| รวม | 708 |  | 830 |

|  |  |  |  |



| เงินให้กู้ยืมระยะสั้น |  |  |  |

| บริษัทร่วม | 75 |  | 102 |

| บริษัทอื่น | - |  | 7 |

| รวม | 75 |  | 109 |

|  |  |  |  |



| เงินให้กู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทร่วม | 77 |  | 90 |

| บริษัทอื่น | 10 |  | 16 |

| รวม | 87 |  | 106 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 109 |  | 126 |

| เพิ่มขึ้น | 13 |  | 40 |

| ลดลง | (47) |  | (57) |

| ณ วันที่ 31 ธันวาคม | 75 |  | 109 |

|  |  |  |  |

| ระยะยาว |  |  |  |

| ณ วันที่ 1 มกราคม | 106 |  | 121 |

| ลดลง | (19) |  | (15) |

| ณ วันที่ 31 ธันวาคม | 87 |  | 106 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| เจ้าหนี้การค้า |  |  |  |

| การร่วมค้าและบริษัทร่วม | 1,728 |  | 2,028 |

| บริษัทอื่น | 135 |  | 112 |

| รวม | 1,863 |  | 2,140 |

|  |  |  |  |

| เจ้าหนี้หมุนเวียนอื่น |  |  |  |

| การร่วมค้าและบริษัทร่วม | 52 |  | 83 |

| บริษัทอื่น | 51 |  | 42 |

| รวม | 103 |  | 125 |

|  |  |  |  |

| เงินกู้ยืมระยะสั้น |  |  |  |

| บริษัทร่วม | 71 |  | 71 |

| บริษัทอื่น | 439 |  | 400 |

| รวม | 510 |  | 471 |

|  |  |  |  |

| เงินกู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทอื่น | 4 |  | 6 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 471 |  | 273 |

| เพิ่มขึ้น | 120 |  | 443 |

| ลดลง | (81) |  | (245) |

| ณ วันที่ 31 ธันวาคม | 510 |  | 471 |

|  |  |  |  |

| ระยะยาว |  |  |  |

| ณ วันที่ 1 มกราคม | 6 |  | 7 |

| เพิ่มจากการซื้อธุรกิจ | - |  | 74 |

| ลดลง | (2) |  | (75) |

| ณ วันที่ 31 ธันวาคม | 4 |  | 6 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| หนี้สินตามสัญญาเช่า |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทร่วม | 122 |  | - |

| บริษัทอื่น | 1,318 |  | - |

| รวม | 1,440 |  | - |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| สำหรับปีสิ้นสุดวันที่ 31 ธันวาคม |  |  |  |

| ผลประโยชน์ระยะสั้น | 325 |  | 325 |

| ผลประโยชน์หลังออกจากงาน | 26 |  | 78 |

| รวม | 351 |  | 403 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| เงินสดและรายการเทียบเท่าเงินสด |  |  |  |

| เงินสดและเงินฝากธนาคาร | 58,586 |  | 24,020 |

| เงินลงทุนระยะสั้นที่มีสภาพคล่องสูง | 5,813 |  | 3,607 |

| รวม | 64,399 |  | 27,627 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| สินค้าสำเร็จรูป | 20,990 |  | 22,207 |

| สินค้าระหว่างผลิต | 3,625 |  | 3,088 |

| วัตถุดิบ | 10,875 |  | 12,552 |

| อะไหล่ | 8,543 |  | 8,722 |

| วัสดุ ของใช้สิ้นเปลืองและอื่นๆ | 4,860 |  | 5,944 |

| วัตถุดิบระหว่างทาง | 7,036 |  | 5,211 |

| รวม | 55,929 |  | 57,724 |

| หัก  ค่าเผื่อมูลค่าสินค้าลดลง | (1,275) |  | (1,313) |

| สุทธิ | 54,654 |  | 56,411 |

|  |  |  |  |

| ต้นทุนของสินค้าคงเหลือที่บันทึกเป็นค่าใช้จ่ายและได้รวมในบัญชีต้นทุนขาย | 298,849 |  | 343,573 |

| การปรับลดมูลค่าเป็นมูลค่าสุทธิที่จะได้รับ | 2,117 |  | 1,586 |

| การกลับรายการปรับลดมูลค่า | (2,160) |  | (1,410) |

|  |  |  |  |

| การเปลี่ยนแปลงในสินค้าสำเร็จรูปและสินค้าระหว่างผลิต | 680 |  | 356 |

| วัตถุดิบและวัสดุสิ้นเปลืองที่ใช้ไป | 141,445 |  | 181,952 |



|  |  | 2563 |  | 2562 |

|  |  | (ล้านบาท) | (ล้านบาท) | (ล้านบาท) |

| ณ วันที่ 31 ธันวาคม 2562 และ 2561 ตามที่รายงานในงวดก่อน |  | 94,352 |  | 99,376 |

| ผลกระทบจากการเปลี่ยนแปลงนโยบายการบัญชี |  | 41 |  | - |

| ณ วันที่ 1 มกราคม |  | 94,393 |  | 99,376 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 9,456 |  | 11,632 |

| ลงทุนเพิ่มสุทธิ |  | 239 |  | 1,648 |

| รายได้เงินปันผล |  | (6,488) |  | (14,318) |

| จำหน่ายและรับคืนทุน |  | (5) |  | (2,146) |

| การเปลี่ยนแปลงสถานะเป็นบริษัทย่อย |  | - |  | (54) |

| โอนไปสินทรัพย์ไม่หมุนเวียนที่ถือไว้เพื่อขาย |  | - |  | (162) |

| อื่นๆ |  | (220) |  | (1,624) |

| ณ วันที่ 31 ธันวาคม |  | 97,375 |  | 94,352 |



|  | การร่วมค้า | การร่วมค้า | การร่วมค้า |  | บริษัทร่วม | บริษัทร่วม | บริษัทร่วม |

|  | 2563 |  | 2562 |  | 2563 |  | 2562 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| มูลค่าตามบัญชีของส่วนได้เสียในการร่วมค้า     และบริษัทร่วม | 1,271 |  | 1,177 |  | 96,104 |  | 93,175 |

| ส่วนแบ่งของกลุ่มบริษัทใน |  |  |  |  |  |  |  |

| - กำไรสำหรับปี | 34 |  | 40 |  | 9,422 |  | 11,592 |

| - กำไรขาดทุนเบ็ดเสร็จอื่นสำหรับปี | - |  | - |  | (140) |  | (1,612) |

| - กำไรขาดทุนเบ็ดเสร็จรวมสำหรับปี | 34 |  | 40 |  | 9,282 |  | 9,980 |



| สำหรับปีสิ้นสุดวันที่ 31 ธันวาคม | 2563 |  | 2562 |

|  | (ล้านบาท) | (ล้านบาท) | (ล้านบาท) |

| จำนวนที่รับรู้ในกำไรหรือขาดทุน |  |  |  |

| ค่าเสื่อมราคาของสินทรัพย์สิทธิการใช้ |  |  |  |

| ที่ดินและส่วนปรับปรุง อาคารและสิ่งปลูกสร้าง | 887 520 |  | - - |

| ยานพาหนะและอุปกรณ์ | 1,245 |  | - |

| อื่นๆ | 433 |  | - |

| ดอกเบี้ยจ่ายของหนี้สินตามสัญญาเช่า | 462 |  | - |

| ค่าใช้จ่ายที่เกี่ยวข้องกับสัญญาเช่าระยะสั้น | 565 |  | - |

| ค่าใช้จ่ายที่เกี่ยวข้องกับสัญญาเช่าสินทรัพย์ที่มีมูลค่าต่ำ | 301 |  | - |

| ค่าเช่าจ่ายที่ผันแปร | 2,211 |  | - |

| ค่าเช่าจ่าย | - |  | 4,457 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| สินทรัพย์ภาษีเงินได้รอการตัดบัญชี | 5,001 |  | 4,618 |

| หนี้สินภาษีเงินได้รอการตัดบัญชี | (5,610) |  | (4,717) |

| สุทธิ | (609) |  | (99) |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| ผลแตกต่างชั่วคราว |  |  |  |

| สินค้าคงเหลือ | 62 |  | 72 |

| ที่ดิน อาคาร และอุปกรณ์ | 1,301 |  | 653 |

| ประมาณการหนี้สินสำหรับผลประโยชน์พนักงาน | 157 |  | 572 |

| อื่นๆ | 992 |  | 829 |

| ผลขาดทุนทางภาษีที่ยังไม่ได้ใช้ | 31,876 |  | 30,472 |

| รวม | 34,388 |  | 32,598 |



|  |  | หมายเหตุ | หมายเหตุ |  |  | เงินเบิกเกินบัญชีและ เงินกู้ยืมระยะสั้น |  | หนี้สินตามสัญญาเช่า |  | เงินกู้ยืม ระยะยาว |  | หุ้นกู้ |  | รวม |

|  |  |  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2562 |  |  |  |  | 22,024 | 22,024 |  | 129 |  | 2,136 |  | 181,159 |  | 205,448 |

| การเปลี่ยนแปลงจากกระแส   เงินสดจากการจัดหาเงิน |  |  |  |  | (5,487) | (5,487) |  | 30 |  | 24,561 |  | (6,476) |  | 12,628 |

| การเปลี่ยนแปลงที่เกิดจาก  การได้มาในบริษัทย่อย | 5 | 5 |  |  | 2,935 | 2,935 |  | 160 |  | 6,571 |  | - |  | 9,666 |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  |  |  | (205) | (205) |  | (1) |  | (123) |  | - |  | (329) |

| ณ วันที่ 31 ธันวาคม 2562 ตามที่รายงานในงวดก่อน |  |  |  |  | 19,267 | 19,267 |  | 318 |  | 33,145 |  | 174,683 |  | 227,413 |

| ผลกระทบจากการเปลี่ยนแปลงนโยบายการบัญชี |  |  |  |  | - | - |  | 11,486 |  | - |  | - |  | 11,486 |

| ณ วันที่ 1 มกราคม 2563 |  |  |  |  | 19,267 | 19,267 |  | 11,804 |  | 33,145 |  | 174,683 |  | 238,899 |

| การเปลี่ยนแปลงจากกระแส   เงินสดจากการจัดหาเงิน |  |  |  |  | 2,477 | 2,477 |  | (2,625) |  | 20,021 |  | (31) |  | 19,842 |

| สัญญาเช่า |  |  |  |  | - | - |  | 2,725 |  | - |  | - |  | 2,725 |

| การเปลี่ยนแปลงที่เกิดจาก   การได้มาในบริษัทย่อย | 5 | 5 |  |  | 197 | 197 |  | - |  | 68 |  | - |  | 265 |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  |  |  | 79 | 79 |  | 7 |  | (45) |  | - |  | 41 |

| การเปลี่ยนแปลงของรายการอื่นที่มิใช่เงินสด |  |  |  |  | - | - |  | 298 |  | (660) |  | (46) |  | (408) |

| ณ วันที่ 31 ธันวาคม 2563 |  |  |  |  | 22,020 | 22,020 |  | 12,209 |  | 52,529 |  | 174,606 |  | 261,364 |



|  |  |  | 2563 | 2563 | 2563 | 2563 | 2563 |  |  | 2562 | 2562 | 2562 | 2562 | 2562 |

|  | หมายเหตุ |  | ส่วนที่มีหลักประกัน |  | ส่วนที่ไม่มีหลักประกัน |  | รวม |  | ส่วนที่มีหลักประกัน | ส่วนที่มีหลักประกัน |  | ส่วนที่ไม่มีหลักประกัน |  | รวม |

|  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ส่วนที่หมุนเวียน |  |  |  |  |  |  |  |  |  |  |  |  |  |  |

| เงินเบิกเกินบัญชีและเงินกู้ยืมระยะสั้นจากสถาบันการเงิน |  |  | - |  | 21,510 |  | 21,510 |  | - | - |  | 18,797 |  | 18,797 |

| เงินกู้ยืมระยะสั้น | 6 |  | - |  | 510 |  | 510 |  | - | - |  | 470 |  | 470 |

| เงินกู้ยืมระยะยาวส่วนที่ถึงกำหนดชำระภายในหนึ่งปี |  |  | 7 |  | 16,642 |  | 16,649 |  | 2,038 | 2,038 |  | 668 |  | 2,706 |

| หนี้สินตามสัญญาเช่าส่วนที่ถึงกำหนดชำระภายในหนึ่งปี |  |  | - |  | 2,326 |  | 2,326 |  | - | - |  | 144 |  | 144 |

| หุ้นกู้ที่ถึงกำหนดชำระภายในหนึ่งปี |  |  | - |  | 49,933 |  | 49,933 |  | - | - |  | 49,935 |  | 49,935 |

|  |  |  | 7 |  | 90,921 |  | 90,928 |  | 2,038 | 2,038 |  | 70,014 |  | 72,052 |

|  |  |  |  |  |  |  |  |  |  |  |  |  |  |  |

| ส่วนที่ไม่หมุนเวียน |  |  |  |  |  |  |  |  |  |  |  |  |  |  |

| เงินกู้ยืมระยะยาว |  |  | 50 |  | 35,830 |  | 35,880 |  | 3,406 | 3,406 |  | 27,034 |  | 30,440 |

| หนี้สินตามสัญญาเช่า |  |  | - |  | 9,883 |  | 9,883 |  | - | - |  | 173 |  | 173 |

| หุ้นกู้ |  |  | - |  | 124,673 |  | 124,673 |  | - | - |  | 124,748 |  | 124,748 |

|  |  |  | 50 |  | 170,386 |  | 170,436 |  | 3,406 | 3,406 |  | 151,955 |  | 155,361 |

| รวมหนี้สินที่มีภาระดอกเบี้ย |  |  | 57 |  | 261,307 |  | 261,364 |  | 5,444 | 5,444 |  | 221,969 |  | 227,413 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| ผลประโยชน์หลังออกจากงาน |  |  |  |

| เงินชดเชยตามกฎหมายแรงงาน | 13,701 |  | 13,341 |

| เงินบำเหน็จ | 103 |  | 91 |

| ผลประโยชน์ระยะยาวอื่น | 782 |  | 645 |

| ประมาณการหนี้สินไม่หมุนเวียนของโครงการผลประโยชน์ | 14,586 |  | 14,077 |

| ผลประโยชน์อื่นๆ | 216 |  | 224 |

| รวม | 14,802 |  | 14,301 |

| หัก  สินทรัพย์โครงการของบริษัทย่อยในต่างประเทศ | (114) |  | (106) |

| ประมาณการหนี้สินไม่หมุนเวียนสำหรับผลประโยชน์พนักงาน - สุทธิ | 14,688 |  | 14,195 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| ประมาณการหนี้สินไม่หมุนเวียนของโครงการผลประโยชน์ ณ วันที่ 1 มกราคม | 14,077 |  | 9,252 |

|  |  |  |  |

| รับรู้ในกำไรขาดทุน |  |  |  |

| ต้นทุนบริการปัจจุบัน | 881 |  | 771 |

| ดอกเบี้ยจากภาระผูกพัน | 298 |  | 410 |

| ผลขาดทุนจากการประมาณการตามหลักคณิตศาสตร์ประกันภัย | 132 |  | 32 |

| ต้นทุนบริการในอดีตจากการปรับปรุงเงินชดเชยตามกฎหมายแรงงาน | - |  | 2,538 |

|  | 1,311 |  | 3,751 |

| รับรู้ในกำไรขาดทุนเบ็ดเสร็จอื่น |  |  |  |

| ผลขาดทุนจากการประมาณการตามหลักคณิตศาสตร์ประกันภัย | 203 |  | 1,396 |

| ผลต่างของอัตราแลกเปลี่ยนจากการแปลงค่างบการเงิน | 4 |  | (42) |

|  | 207 |  | 1,354 |

| อื่นๆ |  |  |  |

| ผลประโยชน์จ่าย | (1,019) |  | (874) |

| เพิ่มจากการซื้อธุรกิจ | - |  | 594 |

| อื่นๆ | 10 |  | - |

|  | (1,009) |  | (280) |

| ประมาณการหนี้สินไม่หมุนเวียนของโครงการผลประโยชน์ ณ วันที่ 31 ธันวาคม | 14,586 |  | 14,077 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| สำหรับปีสิ้นสุดวันที่ 31 ธันวาคม |  |  |  |

| ข้อสมมติด้านประชากรศาสตร์ | 29 |  | (160) |

| ข้อสมมติทางการเงิน | 177 |  | 1,202 |

| การปรับปรุงจากประสบการณ์ | (2) |  | 354 |

| รวม | 204 |  | 1,396 |



|  | 2563 |  | 2562 |

|  | (ร้อยละ) | (ร้อยละ) | (ร้อยละ) |

|  |  |  |  |

| อัตราคิดลด * |  |  |  |

| - ประเทศไทย | 1.02 - 2.31 |  | 1.46 - 2.05 |

| - ประเทศเวียดนาม | 2.53 |  | 4.01 |

| - ประเทศอินโดนีเซีย | 3.26 - 8.30 |  | 5.43 - 8.50 |

| - อื่นๆ | 4.91 - 5.21 |  | 4.91 - 7.53 |

| อัตราการเพิ่มขึ้นของเงินเดือน | 1.00 - 8.50 |  | 2.00 - 7.00 |

| อัตราการหมุนเวียนพนักงาน ** | 1.50 - 24.00 |  | 1.50 - 20.00 |

| อัตรามรณะ *** | 50.00 ของ TMO2017 |  | 50.00 ของ TMO2017 |



| ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม | ผลกระทบต่อประมาณการหนี้สินไม่หมุนเวียนของโครงการผลประโยชน์ที่กำหนดไว้ ณ วันที่ 31 ธันวาคม |

|  |  |  |  |  |

|  |  | เพิ่มขึ้น (ลดลง) | เพิ่มขึ้น (ลดลง) | เพิ่มขึ้น (ลดลง) |

|  |  | 2563 |  | 2562 |

|  |  | (ล้านบาท) | (ล้านบาท) | (ล้านบาท) |

| อัตราคิดลด |  |  |  |  |

| เพิ่มขึ้นร้อยละ 0.5 |  | (743) |  | (743) |

| ลดลงร้อยละ 0.5 |  | 811 |  | 813 |

| อัตราการเพิ่มขึ้นของเงินเดือน |  |  |  |  |

| เพิ่มขึ้นร้อยละ 1.0 |  | 1,522 |  | 1,623 |

| ลดลงร้อยละ 1.0 |  | (1,315) |  | (1,391) |

| อัตราการหมุนเวียนพนักงาน |  |  |  |  |

| เพิ่มขึ้นร้อยละ 10.0 |  | (380) |  | (405) |

| ลดลงร้อยละ 10.0 |  | 398 |  | 424 |



| ธุรกิจซีเมนต์และผลิตภัณฑ์ก่อสร้าง | ผลิตและจำหน่ายปูนซีเมนต์เทา คอนกรีตผสมเสร็จ ปูนซีเมนต์ขาว ปูนสำเร็จรูป กระเบื้องหลังคา สินค้ากลุ่ม ฝา ฝ้า และไม้สังเคราะห์ อิฐบล็อกปูพื้น กระเบื้องเซรามิค สุขภัณฑ์และก๊อกน้ำต่างๆ เป็นผู้จำหน่ายสินค้าซีเมนต์ วัสดุก่อสร้างและสินค้าอื่นๆ ผ่านช่องทางการจำหน่ายของผู้แทนจำหน่ายสินค้า รวมถึงการให้บริการขนส่ง กระจายสินค้า บริการนำเข้าและส่งออก |

|  |  |

| ธุรกิจเคมิคอลส์ | ผลิตและจำหน่ายโอเลฟินส์ โพลีโอเลฟินส์ และสินค้าเคมีภัณฑ์อื่นๆ |

|  |  |

| ธุรกิจแพคเกจจิ้ง (เอสซีจีพี) | ประกอบธุรกิจการให้บริการโซลูชันด้านบรรจุภัณฑ์แบบครบวงจร โดยแบ่งออกเป็นสองสายธุรกิจที่สำคัญ คือ (1) สายธุรกิจบรรจุภัณฑ์แบบครบวงจร ประกอบไปด้วย บรรจุภัณฑ์เยื่อและกระดาษ กระดาษบรรจุภัณฑ์ และบรรจุภัณฑ์จากวัสดุสมรรถนะสูงและพอลิเมอร์ และ (2) สายธุรกิจเยื่อและกระดาษ ประกอบด้วยบรรจุภัณฑ์อาหาร ผลิตภัณฑ์เยื่อและกระดาษ ซึ่งส่วนใหญ่ประกอบไปด้วยกระดาษพิมพ์เขียนและเยื่อกระดาษ |

|  |  |

| ส่วนงานอื่น | ร่วมลงทุนกับบริษัทชั้นนำในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ และเหล็ก รวมทั้งการให้บริการอื่นๆ |



|  | รายได้จากการขาย | รายได้จากการขาย | รายได้จากการขาย |  | สินทรัพย์ไม่หมุนเวียน | สินทรัพย์ไม่หมุนเวียน | สินทรัพย์ไม่หมุนเวียน |

|  | 2563 |  | 2562 |  | 2563 |  | 2562 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ไทย | 231,220 |  | 260,008 |  | 228,614 |  | 216,765 |

| เวียดนาม | 35,795 |  | 39,463 |  | 111,308 |  | 69,183 |

| อินโดนีเซีย | 30,505 |  | 35,031 |  | 38,647 |  | 39,871 |

| จีน | 21,743 |  | 20,412 |  | 8 |  | 1 |

| ประเทศอื่นๆ | 80,676 |  | 83,066 |  | 32,005 |  | 27,844 |

| รวม | 399,939 |  | 437,980 |  | 410,582 |  | 353,664 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| รายได้ค่าธรรมเนียมการจัดการ | 1,737 |  | 1,834 |

| ดอกเบี้ยรับจากสถาบันการเงิน | 1,225 |  | 1,037 |

| กำไรจากการวัดมูลค่ายุติธรรมเครื่องมือทางการเงิน | 683 |  | - |

| เงินปันผลรับจากบริษัทอื่น | 670 |  | 1,890 |

| กำไรจากการขายเศษวัตถุดิบและอื่นๆ | 471 |  | 461 |

| กำไรจากการขายเงินลงทุน | 249 |  | 59 |

| รายได้ค่าเช่าและค่าสิทธิ | 207 |  | 200 |

| กำไรจากการขายสินทรัพย์ | 107 |  | 326 |

| กำไรจากอัตราแลกเปลี่ยน | - |  | 1,582 |

| อื่นๆ | 1,929 |  | 1,603 |

| รวม | 7,278 |  | 8,992 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| ค่าใช้จ่ายในการขนส่ง | 13,226 |  | 11,273 |

| เงินเดือน สวัสดิการ และค่าใช้จ่ายพนักงาน | 5,701 |  | 6,098 |

| ค่าใช้จ่ายในการส่งเสริมการขายและโฆษณา | 1,998 |  | 2,067 |

| ค่าเสื่อมราคาและค่าตัดจำหน่าย | 671 |  | 356 |

| ค่านายหน้า | 532 |  | 497 |

| ค่าเช่า | 182 |  | 639 |

| อื่นๆ | 1,781 |  | 1,975 |

| รวม | 24,091 |  | 22,905 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| เงินเดือน สวัสดิการ และค่าใช้จ่ายพนักงาน | 18,179 |  | 18,263 |

| ค่าเสื่อมราคาและค่าตัดจำหน่าย | 2,598 |  | 1,710 |

| ค่าใช้จ่ายเทคโนโลยีสารสนเทศและค่าจ้างแรงงานภายนอก | 2,116 |  | 1,976 |

| ค่าใช้จ่ายคงที่จากการผลิตไม่เต็มกำลังการผลิต | 1,138 |  | 1,187 |

| ค่าธรรมเนียมวิชาชีพ | 1,026 |  | 996 |

| ค่าภาษีใบอนุญาตและค่าธรรมเนียมอื่นๆ | 891 |  | 1,005 |

| ค่าประชาสัมพันธ์และเงินบริจาค | 640 |  | 867 |

| อื่นๆ | 2,136 |  | 2,862 |

| รวม | 28,724 |  | 28,866 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| เงินเดือนและค่าแรง | 38,643 |  | 36,751 |

| สวัสดิการ และอื่นๆ | 3,772 |  | 4,865 |

| ต้นทุนบำเหน็จ - โครงการสมทบเงินที่กำหนดไว้ | 2,153 |  | 2,156 |

| ต้นทุนบำเหน็จ - โครงการผลประโยชน์ที่กำหนดไว้ | 1,311 |  | 1,208 |

| ค่าใช้จ่ายสำหรับแผนการออกจากงานด้วยความเห็นชอบร่วมกัน | 917 |  | 621 |

| ค่าใช้จ่ายผลประโยชน์พนักงานจากการปรับปรุงเงินชดเชย      ตามกฎหมายแรงงาน | - |  | 2,538 |

| รวม | 46,796 |  | 48,139 |



| ภาษีเงินได้ที่รับรู้ในกำไรหรือขาดทุน |  |  |  |  |

|  | หมายเหตุ | 2563 |  | 2562 |

|  |  | (ล้านบาท) | (ล้านบาท) | (ล้านบาท) |

| ภาษีเงินได้ของงวดปัจจุบัน |  |  |  |  |

| สำหรับงวดปัจจุบัน |  | 6,939 |  | 5,346 |

| ภาษีงวดก่อนๆ ที่บันทึกต่ำไป |  | 43 |  | 156 |

|  |  | 6,982 |  | 5,502 |

| ภาษีเงินได้รอการตัดบัญชี |  |  |  |  |

| การเปลี่ยนแปลงของผลแตกต่างชั่วคราว | 14 | (1,173) |  | 665 |

|  |  |  |  |  |

| รวม |  | 5,809 |  | 6,167 |

|  |  |  |  |  |

| ภาษีเงินได้ที่รับรู้ในกำไรขาดทุนเบ็ดเสร็จอื่น |  |  |  |  |

|  | หมายเหตุ | 2563 |  | 2562 |

|  |  | (ล้านบาท) | (ล้านบาท) | (ล้านบาท) |

| ผลกำไรจากการวัดมูลค่าสินทรัพย์ทางการเงิน |  | 6 |  | 8 |

| ผลกำไรจากการวัดมูลค่ายุติธรรมของเงินลงทุนในตราสารทุน |  | 13 |  | - |

| ผลขาดทุนจากการประมาณการตามหลักคณิตศาสตร์ประกันภัย |  | (33) |  | (257) |

| รวม | 14 | (14) |  | (249) |

|  |  |  |  |  |



|  | 2563 | 2563 | 2563 |  | 2562 | 2562 | 2562 |

|  | อัตราภาษี (ร้อยละ) |  | (ล้านบาท) |  | อัตราภาษี (ร้อยละ) |  | (ล้านบาท) |

| กำไรก่อนค่าใช้จ่ายภาษีเงินได้ |  |  | 43,109 |  |  |  | 39,363 |

| ส่วนแบ่งกำไรจากเงินลงทุนในบริษัทร่วม |  |  |  |  |  |  |  |

| และการร่วมค้า |  |  | (9,456) |  |  |  | (11,632) |

|  |  |  | 33,653 |  |  |  | 27,731 |

| จำนวนภาษีตามอัตราภาษีเงินได้ | 20 |  | 6,731 |  | 20 |  | 5,546 |

| ผลกระทบจากความแตกต่างของอัตราภาษี |  |  |  |  |  |  |  |

| สำหรับกิจการในต่างประเทศ |  |  | (70) |  |  |  | (43) |

| รายได้ที่ไม่ต้องเสียภาษี |  |  | (355) |  |  |  | (432) |

| สิทธิประโยชน์ทางภาษี |  |  | (977) |  |  |  | (1,179) |

| ค่าใช้จ่ายที่มีสิทธิหักได้เพิ่ม |  |  | (391) |  |  |  | (623) |

| ค่าใช้จ่ายที่ถือเป็นรายจ่ายทางภาษีไม่ได้และอื่นๆ |  |  | 1,528 |  |  |  | 1,596 |

| ผลขาดทุนทางภาษีเพิ่มขึ้น |  |  | 473 |  |  |  | 481 |

| ภาษีเงินได้ของงวดปัจจุบัน |  |  | 6,939 |  |  |  | 5,346 |

| ภาษีงวดก่อนๆ ที่บันทึกต่ำไป |  |  | 43 |  |  |  | 156 |

| การเปลี่ยนแปลงของผลแตกต่างชั่วคราว |  |  | (1,173) |  |  |  | 665 |

| ค่าใช้จ่ายภาษีเงินได้ | 17 |  | 5,809 |  | 22 |  | 6,167 |



|  | วันที่อนุมัติ | กำหนดจ่าย เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| ปี 2563 |  |  |  |  |  |

| เงินปันผลระหว่างกาล ปี 2562 | 18 มีนาคม 2563 | 17 เมษายน 2563 | 7.00 |  | 8,398 |

| เงินปันผลระหว่างกาล ปี 2563 | 29 กรกฎาคม 2563 | 28 สิงหาคม 2563 | 5.50 |  | 6,600 |

| รวม |  |  | 12.50 |  | 14,998 |

|  |  |  |  |  |  |

| ปี 2562 |  |  |  |  |  |

| เงินปันผลประจำปี 2561 | 27 มีนาคม 2562 | 19 เมษายน 2562 | 9.50 |  | 11,400 |

| เงินปันผลระหว่างกาล ปี 2562 | 26 กรกฎาคม 2562 | 23 สิงหาคม 2562 | 7.00 |  | 8,399 |

| รวม |  |  | 16.50 |  | 19,799 |



|  | มูลค่าตามบัญชี |  | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

|  | มูลค่าตามบัญชี |  | ระดับ 1 |  | ระดับ 2 |  | ระดับ 3 |  | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 31 ธันวาคม 2562 |  |  |  |  |  |  |  |  |  |

| สินทรัพย์ทางการเงินและหนี้สิน    ทางการเงิน |  |  |  |  |  |  |  |  |  |

| เงินลงทุนในตราสารหนี้ที่เป็นกองทุน - ระยะสั้น - ระยะยาว | 9,437 1,508 |  | - - |  | 9,437 1,508 |  | - - |  | 9,437 1,508 |

| สัญญาซื้อขายเงินตราต่างประเทศล่วงหน้า | - |  | - |  | 10 |  | - |  | 10 |

| สัญญาป้องกันความเสี่ยงด้านราคา | - |  | - |  | 37 |  | - |  | 37 |

| เงินลงทุนในตราสารทุน | 4,173 |  | 2 |  | - |  | 12,162 |  | 12,164 |

| หุ้นกู้ | 174,683 |  | - |  | 179,309 |  | - |  | 179,309 |



|  | หมายเหตุ | หมายเหตุ | 2563 | 2563 |  |  | 2562 |

|  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 31 ธันวาคม |  |  |  |  |  |  |  |

| ลูกหนี้การค้า |  |  |  |  |  |  |  |

| กิจการที่เกี่ยวข้องกัน | 6 | 6 | 4,356 | 4,356 |  |  | 4,105 |

| กิจการอื่น |  |  | 38,075 | 38,075 |  |  | 40,752 |

| หัก ค่าเผื่อผลขาดทุนด้านเครดิต |  |  |  |  |  |  |  |

| ที่คาดว่าจะเกิดขึ้น |  |  | (1,550) | (1,550) |  |  | (1,253) |

| สุทธิ |  |  | 36,525 | 36,525 |  |  | 39,499 |

| สำหรับปีสิ้นสุดวันที่ 31 ธันวาคม | สำหรับปีสิ้นสุดวันที่ 31 ธันวาคม |  |  |  |  |  |  |

| ผลขาดทุนด้านเครดิตที่คาดว่าจะเกิดขึ้น | ผลขาดทุนด้านเครดิตที่คาดว่าจะเกิดขึ้น | (427) | (427) |  |  | (322) | (322) |

| กลับรายการผลขาดทุนด้านเครดิตที่คาดว่าจะเกิดขึ้น | กลับรายการผลขาดทุนด้านเครดิตที่คาดว่าจะเกิดขึ้น | 76 | 76 |  |  | 86 | 86 |



|  | 2563 |  |  | 2562 | 2562 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 31 ธันวาคม |  |  |  |  |  |

| ลูกหนี้การค้า |  |  |  |  |  |

| กิจการที่เกี่ยวข้องกัน |  |  |  |  |  |

| ภายในวันที่ครบกำหนดชำระ | 4,255 | 4,255 |  |  | 3,960 |

| เกินวันครบกำหนดชำระ |  |  |  |  |  |

| น้อยกว่า 1 เดือน | 73 | 73 |  |  | 78 |

| 1 - 3 เดือน | 14 | 14 |  |  | 65 |

| มากกว่า 3 - 12 เดือน | 14 | 14 |  |  | 2 |

|  |  |  |  |  |  |

| รวม | 4,356 | 4,356 |  |  | 4,105 |

|  |  |  |  |  |  |

| กิจการอื่น |  |  |  |  |  |

| ภายในวันที่ครบกำหนดชำระ | 29,584 | 29,584 |  |  | 33,663 |

| เกินวันครบกำหนดชำระ |  |  |  |  |  |

| น้อยกว่า 1 เดือน | 3,944 | 3,944 |  |  | 3,357 |

| 1 - 3 เดือน | 2,053 | 2,053 |  |  | 1,372 |

| มากกว่า 3 - 12 เดือน | 795 | 795 |  |  | 729 |

| มากกว่า 12 เดือน | 1,699 | 1,699 |  |  | 1,631 |

|  | 38,075 | 38,075 |  |  | 40,752 |

| หัก  ค่าเผื่อผลขาดทุนด้านเครดิตที่คาดว่าจะเกิดขึ้น | (1,550) | (1,550) |  |  | (1,253) |

| สุทธิ | 36,525 | 36,525 |  |  | 39,499 |

|  | 44040 | 44040 |  |  |  |

| รวม | 40,881 | 40,881 |  |  | 43,604 |



| รายการเคลื่อนไหวของค่าเผื่อผลขาดทุนด้านเครดิตที่คาดว่าจะเกิดขึ้น ของลูกหนี้การค้า |  |

|  | (ล้านบาท) |

| ณ วันที่ 31 ธันวาคม 2562 - ตามที่รายงานในงวดก่อน | 1,253 |

| ผลกระทบจากการเปลี่ยนแปลงนโนบายการบัญชี | 13 |

| ณ วันที่ 1 มกราคม 2563 | 1,266 |

| เพิ่มขึ้น | 427 |

| กลับรายการ | (76) |

| ตัดบัญชี | (67) |

| ณ วันที่ 31 ธันวาคม 2563 | 1,550 |



|  | ดอลลาร์สหรัฐ |  | ดองเวียดนาม |

|  | (ล้านบาท) | (ล้านบาท) | (ล้านบาท) |

| ลูกหนี้การค้าและลูกหนี้อื่น | 4,881 |  | 1,084 |

| หนี้สินที่มีภาระดอกเบี้ย | (5,691) |  | (5) |

| เจ้าหนี้การค้าและเจ้าหนี้อื่น | (6,686) |  | (10,179) |

| ยอดบัญชีในงบแสดงฐานะการเงินที่มีความเสี่ยง | (7,496) |  | (9,100) |

| สัญญาซื้อเงินตราต่างประเทศ | 10,716 |  | - |

| สัญญาขายเงินตราต่างประเทศ | (5,830) |  | - |

| ยอดความเสี่ยงคงเหลือสุทธิ | (2,610) |  | (9,100) |



| ณ วันที่ 31 ธันวาคม 2563 | อัตราการ | กำไรหรือขาดทุน | กำไรหรือขาดทุน | กำไรหรือขาดทุน |

|  | เปลี่ยนแปลง | การแข็งค่า |  | การอ่อนค่า |

|  | (ร้อยละ) | (ล้านบาท) | (ล้านบาท) | (ล้านบาท) |

| ดอลลาร์สหรัฐ | 1 | 33 |  | (33) |

| เงินดองเวียดนาม | 1 | 91 |  | (91) |



| ฐานะเปิดต่อความเสี่ยงด้านอัตราดอกเบี้ย ณ วันที่ 31 ธันวาคม 2563 |  |

|  | (ล้านบาท) |

| เครื่องมือทางการเงินที่มีอัตราดอกเบี้ยผันแปร |  |

| สินทรัพย์ทางการเงิน | 337 |

| หนี้สินทางการเงิน | (48,367) |

|  | (48,030) |

| สัญญาแลกเปลี่ยนอัตราดอกเบี้ย | 3,260 |

|  | (44,770) |



|  | กำไรหรือขาดทุน | กำไรหรือขาดทุน | กำไรหรือขาดทุน |

| ณ วันที่ 31 ธันวาคม 2563 | อัตราดอกเบี้ยเพิ่มขึ้น 1% |  | อัตราดอกเบี้ยลดลง 1% |

|  | (ล้านบาท) | (ล้านบาท) | (ล้านบาท) |

| เครื่องมือทางการเงินที่มีอัตราดอกเบี้ยผันแปร | (480) |  | 480 |

| สัญญาแลกเปลี่ยนอัตราดอกเบี้ย | 32 |  | (32) |

| ความอ่อนไหวของกระแสเงินสด (สุทธิ) | (448) |  | 448 |



|  | 2563 |  | 2562 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ |  |  |  |

| เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 198 |  | 264 |

| (ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 2,008 |  | 1,451 |

| (ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 436 |  | 420 |

| (ง)	ภาระผูกพัน |  |  |  |

| -  ตามสัญญาซื้อวัตถุดิบ | 32,176 |  | 31,359 |

| -  ตามสัญญาเช่าและบริการ | 1,688 |  | 9,023 |

| -  ตามสัญญาซื้อที่ดิน ก่อสร้าง ติดตั้งเครื่องจักร และอื่นๆ | 38,936 |  | 75,934 |